**Приложение 3.2.**

***АКТУАЛЕН КЪМ ДВ, бр. 107 от 18.12.2020 г., в сила от 1.01.2021 г.***

**Цел:** да се установи дали обществената поръчка е възложена законосъобразно

|  |  |  |
| --- | --- | --- |
| **1** | **Наименование на проверката**  **(вкл. обект /доставка, услуга или строителство/, предмет, сключен договор /номер, дата, изпълнител, стойност без ДДС)** | Проверка на ограничена процедура по ЗОП за ............ /доставка, услуга или строителство/ с предмет „......................”, сключен договор № ....... от /дата/ ...........г. с изпълнител ................ на стойност ............... лв. без ДДС |
| **2** | **Проект:** |  |
| **3** | **Възложител:** |  |
| **4** | **Номер на поръчката в РОП:** | nnnnn-yyyy-xxxx |
| **5** | **Решение за откриване:** | номер, дата и длъжност на лицето, издало решението |
| **6** | **Прогнозна стойност на поръчката (без ДДС):** |  |
| **7** | **Акт, с който е приключила процедурата:** | рамково споразумение, договор за общ. поръчка или решение за прекратяване (номер, дата) |
| **8** | **Актове на АОП по чл. 232 от ЗОП:** | номер, дата на становището на АОП |
| **9** | **Доклади от други органи (ЕК, ЕСП, ОЛАФ, СП, АДФИ, вътрешен одит, др.):** | номер, дата и издател на доклада, свързан с проверяваната процедура |
| **10** | **Актове на КЗК и ВАС, включително относно спорове за наличие на непозволени съглашения против конкуренцията между участниците:** | номер, дата, издател (решения/определения на КЗК/ВАС) по проверяваната процедура |
| **11** | **Интернет адрес, на който е била налична ДУ:** |  |
| **12** | **Брой получени заявления за участие (вкл. за всяка обособена позиция):** |  |
| **13** | **Брой подадени оферти (вкл. за всяка обособена позиция):** |  |
| **14** | **Брой отстранени кандидати/ участници (вкл. за всяка обособена позиция):** |  |

|  |  |
| --- | --- |
|  |  |
|  |  |

**УКАЗАНИЯ:**

При попълване на този контролен лист се спазват следните указания:

***I. ЗА ПРОВЕРЯВАЩИЯ:***

**1. Задължително се дава отговор в колона „Да/Не/НП”.**

**2.** В колона „Коментар/Референция“ проверяващият **задължително** посочва кратка, точна, ясна и еднозначна **референция** към съответните проверени документи/информационни източници, въз основа на които е даден съответния отговор на въпроса за проверка и е базирано съответното заключение.

Референцията е точна, ясна и еднозначна, когато се отнася до конкретен прикачен към въпроса документ към въпроса и посочва съответните страници и абзаци/точки от него, имащи отношение към заключението на проверяващия.

**3.** В случай, че отговорът на въпроса в предходната колона показва **УСТАНОВЕНО ОТКЛОНЕНИЕ,** в колона „Коментари/Референции” се посочват:

а) **Приложимата правна норма** (съкратено винаги, когато е възможно) - тя представлява критерия/изискването, спрямо което оценяваме фактите.

б) **Установените относими факти** - тене съответстват на а) и затова представляват **отклонение.**

**-** проверяващиятгиизлага пълно, кратко, точно и ясно**,** като взима предвид конкретните указания към съответния въпрос за проверка.

- ВНИМАНИЕ! Отклонение има само при несъответствие между установените факти и приложимия критерий за оценка; за отклонението се събират достатъчни, относими и надеждни доказателства, които се прилагат и към които се реферира.

- ВНИМАНИЕ! Установените в хода на проверката по т. ІІІ от настоящите указания факти, представляващи индикатори за измама, следва да бъдат документирани в колона „Коментар/ Референция“ от раздел ІV от настоящия контролен лист.

в) В случай, че при следващ въпрос за проверка проверяващият установи, че вече описани като отклонение факти по предходен въпрос **представляват отклонение и по този въпрос за проверка**, проверяващият спазва 3 а), като цитира съкратено приложимата норма, но не описва 3 б) – т.е. установените факти не се излагат повторно, а проверяващият препраща към съответния номер на въпрос по-горе в КЛ, където вече са посочени.

**4. Обръщаме внимание, че проверяващият е длъжен в колона „Коментар/Референция“ да формулира констатация за всяко установено отклонение от законодателството по обществени поръчки след анализ на решението и/или становището на други органи, които са се произнесли по тази обществена поръчка (Комисията за защита на конкуренцията, Върховния административен съд, други съдилища и/или други органи). Проверяващият задължително описва становището на тези органи в колона „Коментар/ Референция“.**

**5.** Във всеки отделен случай на установено отклонение проверяващият задължително извършва **допълнителен анализ за наличие на индикатори за нередности и измами**, които имат отношение към обществената поръчка („Червени флагове”), съгласно указанията, съдържащи се в т. III от настоящия контролен лист. Задължението за допълнителен анализ може да възникне при всеки въпрос за проверка от настоящия контролен лист. Резултатите от анализа се документират в колона „Коментар/Референция“ от раздел ІV от настоящия контролен лист.

**ІI. ЗА НАЧАЛНИК ОТДЕЛ**

Началникът отдел извършва преглед на контролния лист (КЛ) и доказателствата за отклоненията и потвърждава, че:

1.Проверяващият е събрал минимално изискуемите документи, в съответствие с I.1. от настоящия контролен лист, посочил е отговор „Да/Не/НП” за всички въпроси за проверка и е изпълнил изискванията на т. I.4 и т. І.5 от настоящите указания.

2. Установените отклонения проверяващият е документирал в колона „Коментари/Референции” в съответствие с изискванията по-горе.

3. Отклонението/ята се подкрепят от събраните доказателства.

4. Началника на отдел потвърждава или не идентифицираните индикатори за измама в проверената процедура, описани в колона „Коментар/ Референция“ към въпросите за проверка от раздел ІV от настоящия контролен лист. При потвърждаване на индикаторите същият има задължение да подготви за изпращане до компетентните органи окончателния доклад за резултатите от проверката на съответния проект.

**ІII. ЗА ИЗВЪРШВАНЕ НА АНАЛИЗ ЗА НАЛИЧИЕ НА ИНДИКАТОРИ ЗА НЕРЕДНОСТИ И ИЗМАМИ, КОИТО ИМАТ ОТНОШЕНИЕ КЪМ ПРОВЕДЕНАТА ОБЩЕСТВЕНА ПОРЪЧКА („ЧЕРВЕНИ ФЛАГОВЕ“)**

При всеки отделен случай на установено отклонение, което се документира съобразно указанията по т. І, проверяващият и началника на отдел задължително извършват допълнителен анализ за наличие на индикатори за нередности и измами („Червени флагове”). Задължението за извършване на проверката за наличие на индикатори за измама може да възникне при всеки въпрос за проверка от настоящия контролен лист.

В случай, че проверяващият установи наличие на един или няколко от изброените по-долу индикатори, същият следва да опише тези факти в колона „Коментар/Референция“ от раздел ІV на настоящия контролен лист към съответния въпрос за проверка и да ги квалифицира като индикатори за измама. Проверяващият и началникът на отдел следва да вземат предвид тези индикатори и да съобразяват решенията и изводите си водени от законодателството и издадените насоки и указания, сред които и Насоките относно избягването и управлението на конфликти на интереси съгласно Финансовия регламент (2021/C 121/01).

ВНИМАНИЕ! Указанията по т. ІІІ проверяващият и началника на отдел прилагат при всички въпроси за проверка на настоящия контролен лист, в случай че е налице отклонение в проверяваната поръчка.

За целта експертът проверява дали са налице някои от следните ситуации:

**1.** **Индикатори за измама при конфликт на интереси:**

Конфликт на интереси може да възникне, когато служител на възложителя (ръководител, член на комисия за провеждане на процедурата, служител, участвал в подготовката и/или провеждането на конкретната процедура за възлагане на обществена поръчка) има недекларирани интереси във връзка с определена поръчка или изпълнител/ икономически оператор.

Съмнение за наличие на конфликт на интереси може да възникне, ако са налице едно или няколко от следните обстоятелства:

* Необяснимо или необичайно фаворизиране на конкретен участник (например, подадена е само една оферта; класиран е само един участник, а останалите са отстранени; налице са ограничителни изисквания и/или условия, даващи предимство на определени икономически оператори; налице са незаконосъобразно отстранени участници; участникът, определен за изпълнител, не отговаря на изискванията на възложителя; налице е неравно третиране на участниците в процедурата; не са установени всички нередовни или недействителни документи на отстранените участници в рамките на процедурата).
* Налице са признаци, че член на комисията за провеждане на процедурата или друг служител, имащ пряко отношение към провеждането й, упражняват стопанска дейност (например, в комисията за провеждане на процедурата за членове за членове са определени външни за възложителя лица, подготовката на документацията за участие е извършена от външни за възложителя лица).
* Налице са близки контакти (включително публично известни) между член на комисията за провеждане на процедурата или друг служител, имащ пряко отношение към провеждането на процедурата, и изпълнителя на поръчката.
* Лице, което участва в обединение или е дало съгласие и фигурира като подизпълнител в офертата на друг участник, е представил самостоятелна оферта – необходимо е да се вземат предвид резултатите от проверката съгласно въпрос № 59 от настоящия контролен лист.
* Налице е промяна на оферта след нейното подаване след изтичане на срока за получаване на офертите;
* Налице са възражения/жалби/ сигнали от други участници с твърдение за някои от индикаторите за измама;
* Налице е информация, че някои от офертите са отворени преди изтичане на срока за получаване на офертите и преди публичните заседания за отваряне на офертите/ ценовите предложения;
* Участникът, определен за изпълнител, е допълвал/изменял офертата си след крайния срок за получаване на офертите, извън процедурата.

**2.** **Индикатори за измама при** **договаряне при офериране:**

При договарянето икономически оператори от определена географска област, регион или отрасъл се договарят тайно с цел да елиминират конкуренцията и завишат цената на обществената поръчка посредством различни схеми за съглашателство при офериране.

* **Допълващо офериране**

С допълващото офериране, известно също като подаване на фиктивни оферти, се цели единствено да се създаде впечатление за конкуренция в рамките на процедурата, а не да се спечели обществената поръчка.

Няколко икономически оператора се договарят да представят оферти при сравнително по-високи цени или при изключително високи цени, за да направят възможен избора на точно определен изпълнител при завишени цени.

Определеният за изпълнител наема като подизпълнители лицата, които не са спечелили поръчката. Ангажирането на подизпълнители може да бъде и неформално или скрито, т.е. да не е посочено в офертата на определения за изпълнител участник.

Допълващи оферти могат да бъдат представени и от дъщерни дружества или свързани лица.

* **Участие на ротационен принцип**

Участниците представят допълващи оферти или се въздържат от участие, с цел да дадат възможност на всеки един от тях да представи най-ниска оферта на ротационен принцип. Ротацията може да бъде и по географски области - един изпълнител да получи цялата поръчка за пътищата в даден регион, а друг - в друг, или по вид на извършваните работи, по период от време, и т.н.

Съмнение за наличие на договаряне може да възникне, ако са налице едно или няколко от следните обстоятелства:

* избраната оферта съдържа предложения с твърде високи стойности в сравнение с прогнозната стойност на поръчката, цените за сходни работи или услуги, или средните за сектора стойности и пазарните цени;
* трайно завишени цени при всички участници;
* техническата спецификация насочва към конкретен икономически оператор, тъй като е твърде рестриктивна (особено за IT сектора и други по-специализирани технически договори), включително използването на търговски марки, без да е предвидена възможност и за представяне на еквивалент предложение за изпълнение на поръчката;
* ротация на икономическите оператори, определени за изпълнители, на регионален, професионален принцип или в зависимост от възлаганите работи;
* част от обединение/консорциум/АД и друго лице, спечелило процедурата, участва и самостоятелно в същата процедура;
* участници, които не са определени за изпълнители, се наемат като подизпълнители, вкл. неформално или скрито;
* необичайни характеристики в офертите (например разликата между отделните оферти е в размер на точен процент, печелившата оферта е на стойност точно под приемливия праг на цените, съвпадаща със заложените в бюджета цени, твърде висока, твърде близка, твърде отдалечена, съдържаща закръглени суми, непълна и т.н.);
* очевидни връзки между отделни участници, напр. съвпадащи адреси, персонал, телефонни номера и т.н.;
* квалифицирани потенциални изпълнители не подават оферти и стават подизпълнители или пък подал по-ниска оферта участник се оттегля и става подизпълнител, вкл. неформално или скрито;

Договарянето е типично за следните сектори: строителство на пътища, строителство на сгради, почистване дъното на водни източници и хранилища, електрическо оборудване, изхвърляне на отпадъци. Същото е възможно и в други сектори и обекти обществени поръчки.

**3. Индикатори за измама при неоснователно възлагане на един изпълнител:**

Тази схема често възниква в резултат на корупция, особено ако характерните белези се повтарят и са подозрителни.

Съмнение за наличие на неоснователно възлагане на един изпълнител може да възникне, ако са налице едно от следните обстоятелства:

* извършване на покупки от единствен източник в размер над или непосредствено под праговете, изискващи провеждането на процедура за възлагане на обществена поръчка;
* няколко поръчки на стойност, която е близка до праговете за провеждане на процедура за възлагане на обществена поръчка;
* незаконосъобразно разделяне на предмета на една поръчка, което е довело до неприлагане на по-тежък режим на възлагане (например отделни договори за работи и материали, като всеки от тях е на стойност под прага, изискващ провеждане на открита процедура;
* незаконосъобразен вид процедура за възлагане – проведена е процедура по договаряне без предварително обявление без да са налице предпоставките на чл. 79 от ЗОП.

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | | **Въпрос** | | | **Да/Не/НП** | | **Коментар/Референция** |
| 1. **ОБЯВЛЕНИЕ ЗА ПОРЪЧКА И СПЕЦИФИКАЦИИ** | | | | | | | |
| **I.1. Обявяване на процедурата** | | | | | | | |
| 15. | | **Изпратено ли е обявление за обществена поръчка до Официален вестник на ЕС?**  **Спазено ли е изискването за начина и времето на изпращане на обявлението и публикуването му в профила на купувача, а именно:**   * **изпратено ли е за публикуване до ОВЕС чрез АОП;** * **публикувано ли е в РОП след публикуването му в ОВЕС** * **публикувано ли е в профила на купувача в деня на публикуването му в РОП?**   **ВНИМАНИЕ!** *За* ***ВСЯКА*** *ограничена процедура задължително се изпраща обявление до ОВЕС. Това е така, защото:*   * *съгласно ЗОП няма ограничена процедура без обявяване в ОВЕС и* * *възложителят има задължение по чл. 20, ал. 9 от ЗОП, ако избере да проведе процедура, относима за по-високи стойностни прагове, да прилага всички валидни за избрания от него ред правила.*   Задължението за провеждане на ограничена процедура и изпращане на обявление на обявление до ОВЕС и РОП възниква , когато обществената поръчка е на стойност над праговете по чл. 20, ал. 1 от ЗОП.  Документите се изпращат за публикуване в електронен формат.  Обявлението се изпращат до Службата за публикации на Европейския съюз чрез платформата по чл. 39a, ал. 1 от ЗОП, поддържана от Агенцията по обществени поръчки (ЦАИС ЕОП). За дата на изпращане на обявленията се приема датата, удостоверена от платформата чрез електронен времеви печат.  Обявлението се публикува едновременно в регистъра и на профила на купувача.  Обявлението и решението, с което то се одобрява, не се публикува в РОП преди публикуването му в "Официален вестник" на Европейския съюз.  Възложителите изпращат обявлението до Службата за публикации на ЕС чрез услугата „Електронен подател“ предоставена от платформата, при спазване на правилата по чл. 229, ал. 1, т. 12 от ЗОП.  За дата на изпращане на обявлението се приема датата, удостоверена от платформата чрез електронен времеви печат.  Възложителите публикуват обявлението за обществена поръчка в профила на купувача **в деня на публикуването** на обявлението в РОП чл. 19а от ППЗОП,**(чл. 35, ал. 1, т. 2 от ЗОП)**  **(чл. 35, ал. 2 и 3 от ЗОП)**  **(чл.36, ал. 1, т.2 от ЗОП)**  **(чл.36, ал. 2 от ЗОП)**  **(Чл.19а от ППЗОП)**  **(чл. 20 от ППЗОП)**  Да се има предвид и регламентираното изключение в чл. 21, ал. 6 от ЗОП.  **Насочващи източници на информация:** прегледайте обявлението за обществената поръчка в частта относно датата на изпращане на обявлението; датата на изпращане на обявлението (датата, удостоверена от платформата чрез електронен времеви печат).;  Анализирайте:  - датата на изпращане на обявлението за обществената поръчка до ОВЕС чрез платформата;  - датата на публикуване на обявлението в РОП и профила на купувача. | | |  | |  |
| 16. | | **Приложим за процедури, открити с обявление за предварителна информация:**  **Възложителят изпратил ли е обявление за предварителна информация до Официален вестник на ЕС за оповестяване откриването на процедурата?**  **Спазено ли е изискването за начина на изпращане на обявлението за предварителна информация и публикуването му в профила на купувача, а именно:**   * **изпратено ли е за публикуване до ОВЕС чрез АОП;** * **публикувано ли е в РОП след публикуването му в ОВЕС.** * **публикувано ли е в профила на купувача в деня на публикуването му в РОП?**   В тази процедура възложителят определя три срока:   * срок за заявяване на интерес – всяко заинтересовано лице може да заяви интереса си от процедурата, * срок за получаване на заявление за участие – с покана за потвърждаване на интерес възложителят кани заявилите интерес лица да подадат заявление за участие, * срок за получаване на оферти – с покана за участие възложителят кани отговарящите на критериите за подбор лица да подадат оферта.   **Внимание!**  **Приложими случаи:**   * **според възложителя –** аковъзложителят е лице по чл. 5, ал. 2, т. 8, 9, 14 и 16 от ЗОП, т.е. областен управител; кмет на община, на район, на кметство, както и кметски наместник, когато са разпоредители с бюджет; представляващ публичноправните организации и представляващият лечебните заведения – търговски дружества по чл. 36-37 от Закона за лечебните заведения, собственост на държавата и/или общините, на които повече от 50 на сто от приходите са от държавния и/или общинския бюджет, и от бюджета на Националната здравноосигурителна каса. Без значение е предметът на поръчката; * **според предмета на поръчката – поръчки за услуги по приложение № 2.** Без значение е вида на възложителя.   В случай, че обявлението за предварителна информация се използва за откриване на процедурата, задължително същото се изпраща до ОВЕС. Задължението възниква за ВСЯКА ограничена процедура. Това е така, защото:   * съгласно ЗОП няма ограничена процедура без обявяване в ОВЕС и * възложителят има задължение по чл. 20, ал. 9 от ЗОП, ако избере да проведе процедура, относима за по-високи стойностни прагове, да прилага всички валидни за избрания от него ред правила.   Задължението за провеждане на ограничена процедура и изпращане на обявление до ОВЕС и РОП възниква, когато обществената поръчка е на стойност над праговете по чл. 20, ал. 1 от ЗОП.  Документите се изпращат за публикуване в електронен формат.  Обявленията за предварителна информация се изпращат до Службата за публикации на Европейския съюз чрез платформата по чл. 39a, ал. 1 от ЗОП (ЦАИС ЕОП), поддържана от Агенцията по обществени поръчки. За дата на изпращане на обявленията се приема датата, удостоверена от платформата чрез електронен времеви печат.  Обявлението се публикува едновременно в регистъра и на профила на купувача.  Обявлението за предварителна информация не се публикува в РОП преди публикуването му в "Официален вестник" на Европейския съюз. Предварителното обявление се публикува в РОП, след като е публикувано в ОВЕС.  **(чл. 23 от ЗОП)**  **(чл. 35, ал. 1, т. 1 от ЗОП)**  **(чл. 35, ал. 2 и 3 от ЗОП)**  **(чл.36, ал. 2 от ЗОП)**  **(Чл.19а от ППЗОП)**  **(чл. 20 от ППЗОП)**  **Насочващи източници на информация:** прегледайте обявлението за предварителна информация в частта относно датата на изпращането му за публикуване; потвърждението за получаване на обявлението, получено от Службата за публикации на ЕС; преписката в РОП; доказателства от профила на купувача, удостоверяващи датата на публикуване на обявлението за предварителна информация и др.  Проверете дали обявлението е изпратено до ОВЕС чрез услугата „Електронен подател“ на АОП.  Анализирайте:   * датата на изпращане на обявлението за предварителна информация до ОВЕС; * датата на публикуване на обявлението за предварителна информация в РОП; * датата на публикуване на обявлението за предварителна информация в профила на купувача. | | |  | |  |
| 17. | | **Приложим за процедури, открити с обявление за предварителна информация:**  **Възложителят законосъобразно ли използвал обявлението за предварителна информация за оповестяване откриването на процедурата?**  **Спазени ли са изискванията за времето на публикуване и обема информация на обявлението за предварителна информация?**  За да се оповести откриването на процедурата с обявление за предварителна информация, следва да са изпълнени следните предпоставки:  За ограничени процедури, публичните възложители по чл. 5, ал. 2, т. 8, 9, 14 и 16 от ЗОП могат да използват обявлението за предварителна информация за оповестяване откриването на процедура.  За ограничени процедури, секторните възложители могат да използват периодично индикативно обявление за оповестяване на откриването на процедура.  В тези случаи обявлението трябва да:  1. е изпратено за публикуване между 35 дни и 12 месеца преди датата на изпращане на поканата за потвърждаване на интерес, и  2. съдържа цялата информация:  а) по част А от приложение № 4 – за публични възложители;  б) по част А от приложение № 5 – за секторни възложители.  (чл.23, ал. 3, 4 и 5 от ЗОП)  При обявяване на ограничени процедури за възлагане на обществени поръчки за услуги по приложение № 2 възложителите могат да използват обявление за предварителна информация за оповестяване откриването на процедура.  (23, ал. 6 от ЗОП)  В случаите по чл.23, ал. 6 от ЗОП обявлението трябва да:  1. е изпратено за публикуване между 35 дни и 18 месеца преди датата на изпращане на поканата за потвърждаване на интерес, и  2. съдържа цялата информация:  а) по част Б от приложение № 6 – за публични възложители;  б) по част Б от приложение № 7 – за секторни възложители.  В случаите по чл. 23, ал. 3, 4 и 6 от ЗОП в съответното предварително обявление се посочва срок за заявяване на интерес от заинтересованите лица, който не може да бъде по-кратък от 30 дни от изпращане на обявлението за публикуване. В тези случаи не се публикува обявление за обществена поръчка.  **Внимание**! Важна е датата, на която е **публикувано** обявлението за предварителна информация в РОП и ОВЕС.  Необходимо е да се установи вида на възложителя, конкретния предмет на поръчката, да се отчете датата на публикуване на обявлението за предварителна информация и датата на изпращане на поканата за потвърждаване на интерес и да се анализира информацията в обявлението за предварителна информация.  **(чл. 23, ал. 3, 4,5, 6 и 7 от ЗОП)**  **(чл. 36 от ЗОП)**  **(чл. 5 от ЗОП)**  **Насочващи източници на информация:** прегледайте обявлението за предварителна информация в частта относно датите на публикуването му в РОП и ОВЕС, датата на изпращане на обявлението (датата, удостоверена от платформата чрез електронен времеви печат)., съдържанието на обявлението за предварителна информация; предмета на поръчката, вида на възложителя; поканата за потвърждаване на интерес и датата на изпращането й, и други източници на информация относно предмета и условията по процедурата.  Анализирайте:   * вида на възложителя; * предмета на поръчката * дата на публикуване на обявлението за предварителна информация; * датата на изпращане на поканата за потвърждаване на интерес; * съдържанието на обявлението за предварителна информация – т.е. дали същото обхваща информацията по изброените приложения в чл. 23 от ЗОП. | | |  | |  |
| **Приложим за процедури, открити с обявление за предварителна информация:**  **I.2. Срок за заявяване на интерес** | | | | | | | |
| 18 | **Налице ли са минимум 30 дни между:**   * **датата на изпращане на обявлението за предварителна информация до ОВЕС и** * **крайната дата за заявяване на интерес?**   При ограничена процедура, обявена с обявление за предварителна информация, възложителят определя **срок за заявяване на интерес.** Срокът се посочва в обявлението за предварителна информация и не може да бъде по-кратък от 30 дни от изпращане на обявлението за предварителна информация до ОВЕС. Обявление за обществена поръчка не се изпраща.  В хода на процедура а след това възложителят определя срок за получаване на заявление за участие, което става в поканата за потвърждаване на интерес.  (чл. 23, ал. 8 от ЗОП)  **Насочващи източници на информация:** прегледайте обявлението за предварителна информация **в** частта относно датата на изпращане на обявлението до ОВЕС и срока за заявяване на интерес и др.  Проверете дали обявлението за предварителна информация е изпратено до ОВЕС чрез услугата „Електронен подател“ на АОП.  Анализирайте:   * датите на изпращане на обявлението за предварителна информация до ОВЕС; * крайната дата на срока за заявяване на интерес; * броят на календарните дни между двете дати. | | | |  | |  |
| **1.3. Срок за получаване на заявление за участие ПРИ откриване на процедурата** | | | | | | | |
| 19 | **Приложим за процедури, при които срокът за получаване на заявления за участие не е съкратен:**  **Налице ли са минимум 30 дни между:**   * **датата на изпращане на обявлението за обществена поръчка до ОВЕС/поканата за потвърждаване на интерес до лицата, заявили интерес(при обявени с обявление за предварителна информация процедури) и** * **крайната дата на срока за получаване на заявления за участие?**   Срокът за получаване на заявление за участие се определя и при ограничени процедури, чието откриване е обявено с обявление за предварителна информация. В този случай възложителят трябва да определи освен срок за заявяване на интерес и срок за получаване на заявление за участие. Срокът за заявяване на интерес се определя в обявлението за предварителна информация, а срокът за получаване на заявленията за участие – в поканата за потвърждаване на интерес.  Когато срокът за получаване на заявление за участие не е намаляван, между датата на **ИЗПРАЩАНЕ** на обявлението за обществената поръчка, съответно поканата за потвърждаване на интерес (при обявени с обявление за предварителна информация процедури) и крайната дата на срока за получаване на заявления за участие следва да има минимум 30 дни.  **Внимание!** Датата, на която е **публикувано** обявлението по поръчката в РОП и ОВЕС, респективно поканата за потвърждаване на интерес в профила на купувача (когато обявлението за предварителна информация е използвано за откриване на процедурата), е **БЕЗ ЗНАЧЕНИЕ** за изчисляване на срока за получаване на заявленията за участие.  Датата на публикуване на обявлението в ОВЕС е важна за определяне на времето, в което възложителят е длъжен да публикува документацията за обществената поръчка в профила на купувача.  Възложителят **доказва датата на изпращане** чрез датата, удостоверена от платформата чрез електронен времеви печат..  Възложителят следва да удостовери на коя дата са изпратени поканите за потвърждаване на интерес (при обявени в обявление за предварителна информация процедури). В допълнение, съгласно чл. 19а, ал. 2, т. 2 от ППЗОП, поканите за потвърждаване на интерес се публикуват в РОП и профила на купувача в деня на изпращането им до лицата, които са заявили интерес за участие.  **(чл. 75, ал. 2 от ЗОП)**  **Насочващи източници на информация:** прегледайте обявлението за обществената поръчка/поканата за потвърждаване на интерес (при обявени с обявление за предварителна информация процедури) в частта относно срока за получаване на заявление за участие, датата на изпращане на документа.  Анализирайте:   * дата на изпращане на обявлението за обществена поръчка до ОВЕС/поканата за потвърждаване на интерес до лицата, заявили интерес (при обявени с обявление за предварителна информация процедури); * крайна дата за получаване на заявления за участие; * броят на календарните дни между двете дати. | | | |  | |  |
| 20 | **Приложим за процедури, при които срокът за получаване на заявления за участие е съкратен:**  **Ако срокът за получаване на заявленията за участие е по-кратък от 30 дни, налице ли са следните предпоставки:**   * **обстоятелства, които изискват спешно възлагане на поръчката;** * **липса на възможност да се спази срока по чл. 75, ал. 2 от ЗОП,** * **минимум 15 дни между датата на изпращане на обявлението за обществена поръчка и крайната дата на срока за получаване на заявленията за участие?**   ***Основанието по чл. 75, ал. 7 от ЗОП не се прилага за процедури, оповестени с обявление за предварителна информация.***  **Внимание!** Датата, на която е **публикувано** обявлениетов РОП и ОВЕС, е **БЕЗ ЗНАЧЕНИЕ** за изчисляване на сроказа получаване на заявленията.  Датата на публикуване на обявлението в ОВЕС е важна за определяне на времето, в което възложителят е длъжен да публикува документацията за обществена поръка в профила на купувача.  **Внимание!** Единственото основаниеза съкращаване на срока за получаване на заявления за участие е поради наличие на обстоятелства, които налагат спешно възлагане на поръчката.  При ограничена процедура възложителят определя:   * срок за заявяване на интерес (само когато процедурата е оповестена с обявление за предварителна информация); * срок за получаване на заявление за участие и * срок за получаване на офертите.   Изпращането на обявление за предварителна информация (когато същото не се ползва за откриване на процедурата), може да е основание за намаляване на срока за ПОЛУЧАВАНЕ НА ОФЕРТИ, но не и за намаляване на срока за получаване на заявления за участие.  **Относно спешното възлагане:**  Необходимо е да са налице доказателства за два групи факти:   * обстоятелства, които изискват спешно възлагане на поръчка; * невъзможност за спазване на срока от 30 дни.   В тези случаи възложителите могат да определят срок за получаване на заявления за участие не по-кратък от 15 дни от датата на изпращане на обявлението за обществена поръчка. Прилагането на тази възможност трябва да бъде мотивирано от възложителя, като мотивите трябва да съдържат факти, които обосновават необходимостта от спешно възлагане.  **(чл. 75, ал. 7, т. 1 и ал. 8 от ЗОП)**  **Насочващи източници на информация:** прегледайте обявлението за обществената поръчка в частта относно срока за получаване на заявления за участие, датата на изпращане на документа, потвърждаване за получаване на обявлението от Службата за публикации на ЕС, мотивите в обявлението за възникнали обстоятелства, налагащи спешното възлагане на поръчката и невъзможност за спазване на срока от 30 дни, документите, обосноваващи настъпването на тези обстоятелства, и др. относими за всеки конкретен случай.  Анализирайте:   * дата на изпращане на обявлението за ОП; * крайната дата за получаване на заявления за участие; * броя календарни дни между двете дати. * дали са възникнали обстоятелства, налагащи спешно възлагане на поръчката   и   * дали същността на обстоятелствата не позволява спазване на срока от 30 дни за получаване на заявления за участие   и   * дали в обявлението са налице мотиви относно съкращаването на срока за получаване на заявления за участие и дали посочените факти се подкрепят от доказателствата, налични при възложителя към момента на откриване на процедурата. | | | |  | |  |
| **I.4. Удължаване на срока за заявяване на интерес или срока за получаване на заявления за участие СЛЕД откриване на процедурата** | | | | | | | |
| 21 | **Приложим и за процедури, обявени с обявление за предварителна информация:**  **Възложителят изпълнил ли е задължението си за удължаване на срока за заявяване на интерес или срока за получаване на заявления за участие с обявление за изменение или допълнителна информация, ако е приложимо:**   * **при съществени изменения в условията по обществената поръчка, които налагат промяна в заявленията за участие/офертите;** * **при своевременно поискани разяснения, когато не могат да бъдат предоставени в срока по чл. 33, ал. 2 от ЗОП** * **при производство по обжалване?**   Документацията за обществена поръчка се одобрява с решението за откриване на процедурата или с решението за одобряване на поканата за потвърждаване на интерес (чл. 22, ал. 2 и ал. 3 от ЗОП)  С решението за откриване на процедурата се одобрява и обявлението, с което се оповестява откриването на процедурата.  Понятието „обявление, с което се оповестява откриването на процедурата“ не е равно на обявление за обществена поръчка. Законодателят е предоставил възможност откриването на ограничена процедура да се оповестява с два вида обявления:   * обявление за обществена поръчка или * обявление за предварителна информация.   ***Ако, с който се прави промяната:***  **Обявление за изменение или допълнителна информация.**  Съгласно чл. 100 от ЗОП възложителят може да направи еднократно промени в обявлението за ОП или в поканата за потвърждаване на интерес и/или документацията за поръчката.  С обявление за изменение или допълнителна информация се удължават сроковете за провеждане на процедурата (срока за заявяване на интерес, срок за получаване на заявления за участие и дата за публично отваряне на заявления за участие).  ***Брой допустими промени:***  В зависимост от обхвата на промяната броят на допустимите промени е различен:   * когато се отнася до първоначално обявените условия – една промяна; * когато се удължават само сроковете за провеждане на процедурата – повече от една промяна.   ***Обхват на промените:***  Промяната може да обхваща всички изискванията за възлагане на поръчката, **с изключение условията, които биха променили кръга на заинтересованите лица.** Изискванията може да са част от:   * обявлението за оповестяване откриването на процедура – т.е. обявлението за обществена поръчка или обявлението за предварителна информация; * поканата за потвърждаване на интерес (когато процедурата е открита с обявление за предварителна информация); * документация за обществена поръчка.   ***Време на промяната:***  Изменението се прави:  До 14 дни от:   * **от публикуването в РОП на обявлението, с което се оповестява откриването на процедурата, като изпрати за публикуване обявление за изменение или допълнителна информация и решението, с което то се одобрява** (обявлението за обществена поръчка или обявлението за предварителна информация); * **ИЗПРАЩАНЕТО** на поканата за потвърждаване на интерес (при обявени с обявление за предварителна информация процедури), * до 5 дни от публикуване на обявлението при съкратени срокове за получаване на заявления за участие на основание чл. 75, ал. 7 от ЗОП (поради необходимост от спешно възлагане). * След изтичането на този срок изменението може да обхваща само срока за заявяване на интерес и срока за получаване на заявления за участие (чл. 100, ал. 6 от ЗОП).   Обърнете внимание, че е налице разлика в момента, от който започва да тече срока за извършване на промяната.  ***Хипотези на задължението за удължаване на срока за получаване на заявления за участие (чл. 100, ал. 7 и ал. 11 от ЗОП):***  Възложителят удължава сроковете за получаване на оферти, когато:  1. в случаите по чл. 7, ал. 1 са внесени съществени изменения в условията по обявената поръчка, които налагат промяна в офертите на участниците; новият срок трябва да е съобразен с времето, необходимо на лицата да се запознаят и да отразят промените, но не може да е по-кратък от първоначално определения;  2. са поискани своевременно разяснения по условията на процедурата и те не могат да бъдат представени в срока по чл. 33, ал. 2; от деня на публикуване на разясненията в профила на купувача до крайния срок за подаване на оферти не може да има по-малко от 6 дни, съответно 4 дни.  3. Възложителят удължава обявените срокове в процедурата, когато това се налага във връзка с производство по обжалване или по други обективни причини, които възпрепятстват участието на лицата и възложителят не е могъл да предвиди.  Общата продължителност на всеки от сроковете, изтекли до момента на спирането на процедурата, заедно с новоопределените удължени срокове не може да е по-кратка от първоначалния срок, определен от възложителя.  **(чл. 25 и чл. 100 от ЗОП)**  **(чл. 28, ал. 5 от ППЗОП)**  **Насочващи източници на информация:** прегледайте обявлението за изменение за изменение или допълнителна информация, ако има такова, променените с обявлението документи, поканата за потвърждаване на интерес (когато процедурата е открита с обявление за предварителна информация) и др.  Анализирайте:   * броя на извършените промени; * датата, на която е направена промяната, дали е в правно установените срокове; * обхвата на промяната; * сроковете за провеждане на процедурата след промяната – срок за заявяване на интерес или срок за получаване на заявленията за участие, дата за първо публично заседание на комисията за провеждане на процедурата и др. В тази връзка анализирайте дали възложителят е изпълнил задължението си за удължаването им, ако е възникнало такова за него; * промените засягат ли кръга на заинтересованите лица. | | | |  | |  |
| 22 | **Приложим за процедури, при които срокът за получаване на заявления за участие е намален поради необходимост от спешно възлагане:**  **Възложителят изпълнил ли е задължението по чл. 44, ал. 4 от ЗОП за удължаване на срока за получаване на заявления за участие след откриване на процедурата?**  Задължението по чл. 44, ал. 4 от ЗОП възниква при едновременното наличие на следните три предпоставки:   * проведени са пазарни консултации и/или е налице участие на външни лица при подготовка на документацията за процедурата; * използвано е съкращаване на сроковете за получаване на заявления за участие поради необходимост от спешно възлагане; * получено е само едно заявление за участие от лице, участвало в пазарните консултации и/или в подготовката на документацията за процедурата.   **Отговор НП се поставя, ако липсва една от предпоставките по-горе.**  ***Целта на проверката е да се установи дали за възложителя е възникнало задължение за удължаване на срока за получаване на заявления за участие и дали е изпълнено.***  Ако са възникнали посочените три предпоставки, възложителят следва да удължи срока за получаване на заявления за участие, след откриване на процедурата най-малко до законосъобразния минимален срок при ограничената процедурата – 30 дни.  **(чл. 44, ал. 4 от ЗОП)**  **Насочващи източници на информация:** данни и информация за проведени пазарни консултации в профила на купувача, както и други източници на информация; съгласувателни подписи или протоколи за приемане на работата по подготовката на заявления за участие; други документи, сочещи необходимост от удължаване на срока.  Анализирайте:   * дали са извършени пазарни консултации и дали при подготовката на документацията за поръчката са участвали външни лица; * броя на подадените заявления за участие; * дали е намален срока за получаване на заявления за участие. | | | |  | |  |
| **I.5. Обявяване на удължените срокове за провеждане на процедурата** | | | | | | | |
| 23 | **Приложим и за процедури, обявени с обявление за предварителна информация:**  **Изпратено ли е обявлението за изменение или допълнителна информация до ОВЕС и РОП?**  **Спазено ли е изискването за начина и времето на изпращане на обявлението и публикуването му в профила на купувача, а именно:**  **Изпратено ли е за публикуване до ОВЕС чрез услугата "Електронен подател", предоставена от платформата, при спазване на правилата по чл. 229, ал. 1, т. 12 от ЗОП;**  **Публикувано ли е в РОП след публикуването му в ОВЕС.**  **Публикувано ли е в профила на купувача в деня на публикуването му в РОП?**  Правилата за публичност са същите като тези, разяснени във въпрос № 15.  При процедури, обявени с обявление за предварителна информация, ако изменението касае това обявление или без да касае това обявление, е направено в срока за заявяване на интерес, обявлението за изменение или допълнителна информация се изпраща само до ОВЕС и РОП.  При процедури, обявени с обявление за предварителна информация, ако изменението касае поканата за потвърждаване на интерес и е направено в срока за получаване на заявленията за участие, обявлението за изменение или допълнителна информация се изпраща до ОВЕС и РОП.  Обявленията за изменение или допълнителна информация се изпращат до Службата за публикации на Европейския съюз чрез платформата по чл. 39a, ал. 1 от ЗОП, поддържана от Агенцията по обществени поръчки. За дата на изпращане на обявленията се приема датата, удостоверена от платформата чрез електронен времеви печат.  **(чл. 100, ал. 3 от ЗОП)**  **(чл. 35, ал. 1, т. 3 от ЗОП)**  **(чл. 35, ал. 2 и 3 от ЗОП) (чл. 20 от ППЗОП)**  **(чл. 36 от ЗОП) (чл.19а от ППЗОП) (Нов - ДВ, бр. 29 от 2020 г., в сила от 01.04.2020 г.)**  **Насочващи източници на информация:** прегледайте обявлението за изменениеили допълнителна информация в частта относнодатата на изпращане на обявлението, потвърждение за получаване на обявлението на Службата за публикации на ЕС, информация по преписката в РОП за обществената поръчка; доказателства от профила на купувача, удостоверяващи датата на публикуване на документите по процедурата в него и др.  Анализирайте:   * дали обявлението за изменение или допълнителна информация е изпратено до РОП и до ОВЕС; * дали обявлението за изменение или допълнителна информация е публикувано в профила на купувача; * датите на публикуване на обявлението за изменение или допълнителна информация в РОП/ОВЕС и в профила на купувача; * изменените документи в профила на купувача и др. | | | |  | |  |
| 24 | **Приложим за процедури, обявени с обявление за предварителна информация, при които изменението касае поканата за потвърждаване на интерес:**  **Изпратени ли са обявлението за изменение или допълнителна информация и решението за одобряването му до всички лица, заявили интерес за участие в 14 дневен срок от изпращането на поканата за потвърждаване на интерес?**  **(чл. 100, ал. 4 от ЗОП)**  **Насочващи източници на информация:** прегледайте писмата за изпращане на покани на заявилите интерес за участие лица, изменените документи към поканата за потвърждаване на интерес и др.  Анализирайте:   * дали обявлението за изменение или допълнителна информация е изпратено до всички заявили интерес лица, * дали изпращането до лицата е станало в 14-дневен срок от изпращането на поканата за потвърждаване на интерес, * дали изпращането до лицата е станало в 14-дневен срок от изпращането на поканата за потвърждаване на интерес, * дали са изпратени обявлението за изменение или допълнителна информация и решението за одобряването му. | | | |  | |  |
| **I.6. Срок за получаване на офертите**  **Определя се в поканите за подаване на оферти** | | | | | | | |
| 25 | **Приложим за процедури, при които срокът за получаване на оферти не е съкратен:**  **Налице ли са минимум 25 дни между:**   * **датата на изпращане на поканата за представяне на оферти и** * **крайната дата на срока за получаване на офертите?**   Ако срокът за получаване на офертите не е намаляван, между датата на **ИЗПРАЩАНЕ** на поканата по чл. 75, ал. 4 от ЗОП и крайната дата за получаване на офертите следва да има минимум 25 дни.  **Внимание!** Датата, на която е **получена поканата от кандидатите е БЕЗ ЗНАЧЕНИЕ** за изчисляване на срока за получаване на офертите. Относима е датата на **ИЗПРАЩАНЕ** на поканата за получаване на оферти.  **Важно!!!** Публичните възложители по чл. 5, ал. 2, т. 8, 9, 14 и 16 от ЗОП могат да определят срок за получаване на оферти и по споразумение с избраните кандидати след приключване на подбора.  Споразумението е допустимо само ако на всички кандидати се постави еднакъв срок за изготвяне и подаване на оферти.  **(чл. 75, ал. 9 и 10 от ЗОП)**  **Последният ден на срока за получаване на оферти чрез платформата се определя винаги в присъствен ден.**  **(чл. 28, ал. 4 от ППЗОП).**  **Насочващи източници на информация:** прегледайте поканата за получаване на оферти за обществената поръчка в частта относно срока за получаване на офертите, датата на изпращане на документа.  Анализирайте:   * дата на изпращане на поканата за подаване на оферти; * крайната дата за получаване на офертите; * броят на календарните дни между двете дати. | | | |  | |  |
| 26 | **Приложим за процедури, при които срокът за получаване на офертите е съкратен:**  **Спазени ли са условията за НАМАЛЯВАНЕ на срока за получаване на офертите, ако е приложимо:**   * **поради обявление за предварителна информация, когато не е ползвано за оповестяване откриването на процедурата;** * **поради обстоятелствата, които изискват спешно възлагане на поръчката, което прави невъзможно спазването на срока по чл. 75, ал. 4 от ЗОП;** * **поради споразумение с избраните кандидати след приключване на подбора?**   **Първите две основания за намаляване на срока за получаване на офертите са НЕПРИЛОЖИМИ за процедури, стартирали с обявление за предварителна информация.**  **Внимание!** Датата, на която е **получена поканата от кандидатите**, е **БЕЗ ЗНАЧЕНИЕ** за изчисляване на сроказа получаване на офертите.  **Внимание!** Основанията за намаляване на срока за получаване на офертите поради обявление за предварителна информация, подаване на оферти с електронни средства и наличие на изключителна спешност **НЕ МОГАТ** да се прилагат едновременно.  **Всяко от трите основания за НАМАЛЯВАНЕ на срока за получаване на офертите се използва самостоятелно и не може да се кумулира с другите, предвидени в чл. 75 от ЗОП.**  ***Относно обявлението за предварителна информация (неприложимо при процедури, стартирали в обявление за предварителна информация):***  За да се ползва това обявление като основание за намаляване на срока за получаване на офертите, трябва да са изпълнени две групи предпоставки:  Да е изпратено в определен период от време – 35 дни до 12 месеца преди датата на изпращане на обявлението за обществена поръчка за публикуване;  Да съдържа определена информация – в образеца на обявление за предварителна информация по Приложение № 1 към Регламент за изпълнение (ЕС) 2015/1986 на ЕК с индекси 12 и 19 са обозначени всички реквизити, които е необходимо да бъдат изпълнени, за да се ползва обявлението за намаляване на срока за получаване на офертите – вид на достъпа до документацията за обществената поръчка, начин на подаване на офертите, прогнозна стойност, брой на обособените позиции, за които се допуска подаване на оферти, срок за изпълнение, критериите за възлагане, критериите за подбор, наличието на варианти и опции, източник на финансиране и др.  ***Относно спешно възлагане (неприложимо за процедури, стартирали с обявление за предварителна информация):***  Необходимо е да са налице три групи факти:   * обстоятелства, които изискват спешно възлагане на поръчката, * липса на възможност да се спази срока по чл. 75, ал. 2 от ЗОП, * минимум 10 календарни дни между датата на изпращане на обявлението за обществените поръчка и крайната дата на срока за получаване на офертите.   Прилагането на тази възможност трябва да бъде мотивирано от възложителя в обявлението на поръчката, като мотивите трябва да съдържат факти, които обосновават необходимостта от спешно възлагане.  ***Относно споразумението с кандидатите***  Споразумението се прави след приключване на подбора на кандидатите. Допуска се само ако на всички се предостави еднакъв срок за изготвяне и подаване на оферти.  **(чл. 75, ал. 4-10 от ЗОП)**  **Насочващи източници на информация:** прегледайте поканата за представяне на оферти в частта относно срока за получаване на офертите, датата на изпращане на документа, обявлението за предварителна информация (ако е необходимо), доказателства за осигурена възможност за подаване на оферти с електронни средства, мотивите за възникнали обстоятелства, налагащи спешно възлагане на поръчката и невъзможност за спазване на срока от 25 дни, документите, обосноваващи настъпването на тези обстоятелства и др. относими за всеки конкретен случай.  Анализирайте:   * дата на изпращане на поканата за представяне на офертите; * крайна дата за получаване на офертите; * броя на календарните дни между двете дати.   За чл. 75, ал. 5 от ЗОП анализирайте (намаляване на срока от 25 дни на не по-малко от 10 дни) **анализирайте:**   * дали е изпратено обявление за предварителна информация до РОП и ОВЕС и дата на изпращането; * дали обявлението за предварителна информация е изпратено между 35 дни и 12 месеца преди датата на изпращане на обявлението за ОП; * дали обявлението за предварителна информация е съдържа информация по Приложение № 4, част А, раздел I към чл. 23 от ЗОП и Приложение № 1 към Регламент за изпълнение (ЕС) 2015/1986 на ЕК с индекси 12 и 19.   **ВНИМАНИЕ!** При анализа на обявлението за предварителна информация и обявлението за обществена поръчка сравнете предмета на поръчката, прогнозната й стойност, обем и количество, както и вид на достъпа до документацията за обществената поръчка, начин на подаване на офертите, броя на обособените позиции, за които се допуска подаване на оферти, срока за изпълнение, критерия за възлагане, критериите за подбор, наличието на варианти и опции, източника на финансиране и др,  **За чл. 75, ал. 7, т. 2 от ЗОП анализирайте:**   * дали са възникнали обстоятелства, налагащи спешно възлагане на поръчката   и   * дали същността на обстоятелствата не позволява спазване на срока от 25 дни за получаване на оферти   и   * дали в обявлението са налице мотиви относно съкращаването на срока за получаване на оферти и дали посочените факти се подкрепят от доказателствата, налични при възложителя към момента на откриване на процедурата.   **За чл. 75, ал. 9 от ЗОП анализирайте:**   * дали е налице споразумение с всички кандидати, постигнато след подбора им: * дали е предоставената еднаква възможност на всички кандидати да подготвят офертите си равен срок. | | | |  | |  |
| 27 | **Приложим за всички процедури:**  **Спазени ли са условията за определяне на по-дълъг срок за получаване на офертите при изпращане на поканите за подаване на оферти, ако:**  **Липсва неограничен, пълен, безплатен и пряк достъп чрез електронни средства до документацията за обществената поръчка;**  **Възложителят е поставил изисквания за защита на информация с конфиденциален характер при предоставяне на информация на кандидатите в хода на процедурите, както и при сключването на договора за обществена поръчка;**  **Офертите могат да се съставят само след посещение на обекта или след проверка на място на допълнителни документи, свързани с обществената поръчка по чл. 45, ал. 2 от ЗОП?**  **ВАЖНО! Задължението за определяне на по-дълъг срок за получаване на офертите от сроковете по чл. 75 от ЗОП възниква при изпращане на поканата за подаване на оферти, когато възложителят определя първоначалния срок за получаване на офертите.**  Случаите, при които възниква задължението:   * ***относно достъпа до документацията за поръчката –*** при липса нанеограничен, пълен безплатен и пряк достъп чрез електронни средства до документацията за обществената поръчка съгласно чл. 32, ал. 3 от ЗОП – минимум 5 дни по-дълъг срок; * ***относно защитата на информация с конфиденциален характер –*** при подобноизискване**,** поставено от възложителя **–** минимум 5 дни по-дълъг срок. В тези случаи в поканата за потвърждаване на интерес (при процедура, която е обявена с обявление за предварителна информация) и в обявлението по поръчката трябва да са посочени мерките за защита на информацията, условията и начина за достъп до документацията за обществената поръчка (чл. 32, ал. 4 от ЗОП); * ***относно посещението на обекта и проверката на документи на място –*** когато офертите могат да се съставят само след посещение на обекта или след проверка на място на допълнителни документи, свързани с обществената поръчка, сроковете за получаването на офертите трябва да бъдат по-дълги от минимално определените, като дават възможност на заинтересуваните лица да се запознаят с цялата информация, необходима за изготвяне на офертите**.** * подаването на оферти или на части от тях с електронни средства не е възможно поради някоя от причините по чл. 39a, ал. 9 или 10 от ЗОП, сроковете за получаване на оферти се удължават с 5 дни.   **Важно!** При преценката дали е изпълнено задължението за определяне на удължени срокове при откриване на процедурата, следва да се вземе предвид, че чл. 75 от ЗОП урежда различни по продължителност срокове – стандартен от 25 дни и намален – на 10 дни (поради обявление за предварителна информация, което не се използва за оповестяване откриването на процедура или в случаи на възникване на обстоятелства, които изискват спешно възлагане на поръчка, поради което е невъзможно спазването на сроковете).  **(чл. 32, ал. 3 от ЗОП)**  **(чл. 32, ал. 4 във връзка с чл. 102, ал. 3 от ЗОП)**  **(чл. 45 от ЗОП)**  **(чл. 75 от ЗОП)**  **Насочващи източници на информация:** прегледайте обявлението за обществената поръчка/поканата за потвърждаване на интерес, поканите за получаване на оферти и начина, по който документацията за обществената поръчка може да бъде получена, изискванията за защита на информация с конфиденциален характер при предоставяне на информация на кандидатите в хода на процедурите и др.  **Анализирайте:**   * дата на изпращане на поканата за получаване на оферти; * крайна дата за получаване на офертите; * броят дни между двете дати.   **За чл. 32, ал. 3 от ЗОП анализирайте:**   * дали е налице ограничен, непълен и непряк достъп до документацията за поръчката   **За чл. 32, ал. 4 от ЗОП анализирайте:**   * дали възложителят е поставил изисквания за защита на информацията с конфиденциален характер при предоставяне на информация на кандидатите в хода на процедурата и при сключване на договора   **и**   * дали възложителят е определил мерки, които трябва да бъдат предприети с оглед защита на конфиденциалния характер на информацията.   **За чл. 45, ал. 2 от ЗОП анализирайте:**   * дали възложителят е изискал офертите да се подават само след разглеждане на място на допълнителни документи към документацията за поръката и/или след оглед на мястото за изпълнение на поръчката; * дали срокът за получаване на офертите дава възможност на заинтересованите лица да се запознаят с цялата информация, необходима за изготвяне на офертите (срокът за получаване на офертите следва да е по-дълъг от минимално определения в закона) | | | |  | |  |
| **I.7. Срок за достъп до документацията за обществената поръчка** | | | | | | | |
| 28 | **Възложителят предоставил ли е неограничен, пълен, безплатен и пряк достъп чрез платформата по чл. 39а, ал. 1 от ЗОП до документацията за обществената поръчка?**  Документацията за поръчката се одобрява с решението за откриване на процедурата или с решението за одобряване на поканата за потвърждаване на интерес по силата на чл. 22, ал. 2 и ал. 3 от ЗОП. Втората хипотеза е възможна само при процедури, стартирали с обявление за предварителна информация, ако възложителят не е одобрил документацията с решението за откриване на процедурата.  ***Начало на срока за достъп:*** денят на **публикуването** на обявлението в ОВЕС (чл. 32, ал. 1, т. 1 от ЗОП) или денят на публикуването на поканата за потвърждаване на интерес при стартирали с обявление за предварителна информация процедури, ако възложителят не е одобрил документацията за поръчката още с решението за откриване на процедурата.  ***Край на срока за достъп-***крайният срок за получаване на офертите в зависимост от етапа, на който е ограничен достъпа до документацията на поръчката.  **ВНИМАНИЕ!** Достъпът до документацията за поръчката е БЕЗПЛАТЕН винаги!  Ако до документацията не е осигурен достъп чрез платформата по чл. 39а от ЗОП или по друг начин, същата се прилага към поканата за потвърждаване на интерес.  **(чл. 34, ал. 3 от ЗОП)**  **Насочващи източници на информация:** прегледайте обявлението за обществената поръчка в частта относно срока за получаване на заявленията за участие, поканите за потвърждаване на интерес (за стартирали с обявление за предварителна информация процедури), поканите за подаване на оферти, електронната преписка за съответната обществена поръчка в профила на купувача или интернет адресът, на който е достъпна документацията за обществената поръчка, доказателства, които установяват датата на публикуване и датата на прекратяване достъпа до документацията, ако случаят е такъв, обстоятелствата, които обосновават невъзможността да се осигури пълен, неограничен, безплатен и пряк достъп чрез електронни средства.  Анализирайте:   * датата на публикуване на обявлението в ОВЕС; * датата на изпращане на поканите за потвърждаване на интерес, когато (процедурата е открита с обявление за предварителна информация и документацията не одобрена с решението за откриване на процедурата); * началната дата, в която е осигурен достъп до документацията за поръчката, удостоверена по надлежен начин; * крайната дата, в която е осигурен достъп до документацията за поръчката, удостоверена по надлежен начин; * крайната дата за получаване на заявления за участие/офертите съгласно обявлението и поканите до кандидатите; * броя на календарните дни за срока за получаване на заявлението за участие и срока за получаване на офертите и срока за достъп до документацията за обществената поръчка.   **Достъпът може да е ограничен, както в началото на срока за получаване на заявленията/офертите, така и в неговия край.** | | | |  | |  |
| **I.8. Условия за възлагане на обществената поръчка** | | | | | | | |
| 29 | **Обявлението за обществена поръчка съдържа ли изискуемата информация по чл. 35, ал. 2 и Приложение № 4, Част Б от ЗОП.**  **1. адрес на електронната поща или интернет адрес, на който е достъпна**  **документацията за обществената поръчка.**  **2. естество и обем на поръчката;**  **3. прогнозна стойност на обществената поръчка, включително на обособените**  **позиции;**  **4. размерите на гаранциите за изпълнение и/или за обезпечаване на авансово**  **предоставените средства, ако възложителят е определил такива;**  **5. изисквания към личното състояние на кандидатите;**  **6. критерий за оценка на офертите и показателите за оценка;**  **7. възможност за предоставяне на варианти на офертите (ако е приложимо за**  **случая);**  **8. възможност за предоставяне на оферти за една или няколко обособени**  **позиции;**  **9. място и срок за получаване на заявления за участие и изменения в срока, ако**  **има такива;**  **10. място и дата на отваряне на заявленията;**  **11. дали поръчката е свързана с проект на ЕС;**  **12. намаляване броя на кандидатите, които ще бъдат поканени да подадат оферти?**  **ВНИМАНИЕ!** Прогнозната стойностна поръчкатаи интернет адресът, на който е достъпна документацията за процедурата, са задължителни елементи от обявлението за обществена поръчка.  **(чл. 32, ал. 2, чл. 35, ал. 2, чл. 55, ал. 2 и Приложение № 4, Част Б от ЗОП)**  **(чл. 111, ал. 4 от ЗОП)**  **Насочващи източници на информация:** прегледайте обявлението за обществената поръчка.  Във всеки случай, в който се установи, че в обявлението липсват количество или обем на поръчката, или стойност в правно уредените случаи, или интернет адрес, на който може да бъде намерена документацията за поръчката, следва да се изведе нарушение на чл. 35, ал. 2 от ЗОП Анализирайте дали са налице разлики в информацията , съдържаща се в обявленията, изпратени до ОВЕС и до РОП, както и в документацията за обществената поръчка, публикувана в профила на купувача. | | | |  | |  |
| 30 | **Приложим за процедури, стартирали с обявление за предварителна информация:**  Обявлението за предварителна информация или поканата за потвърждаване на интерес съдържа ли информацията по чл. 23, ал. 5, т. 2, буква а) и раздел II от Приложение № 8 от ЗОП (при покана за потвърждаване на интерес)  **ВНИМАНИЕ!** Прогнозната стойност на поръчка и интернет адресът, на който е достъпна документацията за процедурата, са **задължителни** елементи от поканата за потвърждаване на интерес.  Възможно е възложителят да не осигурява неограничен, пълен, безплатен и пряк достъп чрез електронни средства и документацията да не е предоставена по друг начин, като в този случай тя се прилага към поканата за потвърждаване на интерес.  **(чл. 23, ал. 5, т. 2, буква а) и раздел II от Приложение № 4)**  **(чл. 34, ал. 2 и 3 от ЗОП и приложение № 8, раздел II от ЗОП)**  **(чл. 46, ал. 2,4-6 от ЗОП)**  **(чл. 53, ал. 1-4 от ЗОП)**  **(чл. 55, ал. 2 от ЗОП)**  **(чл. 111, ал. 4 от ЗОП)**  **Насочващи източници на информация:** Прегледайте покана за потвърждаване на интерес и предварителното обявление, с което оповестено откриването на процедурата.  Във всеки случай, в който се установи, че в обявлението за предварителна информация или в поканата за потвърждаване на интерес липсват стойност в правно уредените случаи, или интернет адрес, на който може да бъде намерена документацията за поръчката (в случай, че се осигурява електронен достъп), следва да се изведе нарушение на чл. 35, ал. 2 от ЗОП.  Анализирайте дали са налице разлики в информацията, съдържащата се в обявлението за предварителна информация, с което е оповестено откриването на процедурата и в поканата за потвърждаване на интерес и в документацията за обществена поръчка, публикувана в профила на купувача и/или изпратена до лицата, заявили интерес. | | | |  | |  |
| 31 | **Поканата за получаване на оферти съдържа ли изискуемата информация по чл. 34, ал. 1, т. 1 от ЗОП?**  **1. препратка към публикуваното обявление за обществена поръчка/обявлението**  **за предварителна информация, с което е оповестена процедурата, съответно**  **датата на изпратената покана за потвърждаване на интерес;**  **2. срок и адрес за представяне на офертите;**  **(чл. 34, ал. 1 от ЗОП)**  **(Раздел I от Приложение № 8 към чл. 34, ал. 1, т. 1 от ЗОП)**  **ВАЖНО!** Във всеки случай, в който се установи, че в поканата липсва информация по т. 2, следва да се изведе нарушение на чл. 34, ал. 1 от ЗОП  **Насочващи източници на информация:** прегледайте поканата за представяне на оферти  Анализирайте дали са налице разлики в информацията, съдържаща се в поканата за представяне на оферти и в документацията за обществената поръчка, публикувана в профила на купувача или приложена към поканата за представяне на оферти, когато до документацията не е осигурен пълен, безплатен, неограничен и пряк достъп чрез електронни средства. | | | |  | |  |
| 32 | **Ако възложителят в обществената поръчка/обявлението за предварителна информация (когато с него е обявено откриването на процедурата) е ограничил броя на поканените кандидати за представят оферти, броят достатъчен ли е, за да се гарантира свободна и лоялна конкуренция?**  При ограничена процедура възложителите могат да включат в обявлението, с което е оповестено откриването на процедурата (т.е. обявлението за обществена поръчка или обявлението за предварителна информация, когато обявява откриване на процедурата) и ограничение на броя кандидати, които ще бъдат поканени да предоставят оферти, при условие, че има достатъчен брой , които отговарят на изискванията. Този брой не може да бъде по-малък от 5. В тези случаи в обявлението се посочват обективни и недискриминационни критерии или правила, които възложителят възнамерява да приложи, минималния брой кандидати, които ще бъдат поканени, а по преценка на възложителя и максималният им брой. Броят на поканените кандидати трябва да бъде достатъчен, за да гарантира свободна и лоялна конкуренция.  (чл. 105 и т. 15 от приложени № 4, Част Б от ЗОП)  **Насочващи източници на информация:** обявление, с което се оповестява откриването на процедурата.  Преценете броя на кандидатите, които ще бъдат поканени да представят оферти, ако възложителят е ограничил броят им | | | |  | |  |
| 33 | **За случаите, когато е ограничен броят на кандидатите, които ще бъдат поканени да подадат оферта:**  Посочените от възложителя критерии и правила за подбор на кандидатите по чл. 105, ал. 2 от ЗОП обективни и недискриминационни ли са ? В обявлението, с което се оповестява откриването на процедурата възложителят е длъжен да посочи критериите и правилата, въз основа на които ще бъде ограничен броя на кандидатите, които ще бъдат поканени да подадат оферта. Тези критерии и правила следва да са обективни и недискриминационни. (чл. 105 от ЗОП)  **Насочващи източници на информация:** обявление, с което се оповестява откриването на процедурата . Ако възложителят е преценил да приложи чл. 105, ал. 2 от ЗОП, длъжен е да определи обективни и недискриминационни критерии или правила, които ще приложи при подбора на кандидатите | | | |  | |  |
| 34 | **Законосъобразни ли са размерите на гаранцията за изпълнение и гаранцията за обезпечаване на авансово представени средства?**  Гаранцията за изпълнение не може да надвишава 5 на сто от стойността договора. При запазена поръчка, която се възлага на специализирани предприятия или кооперации на хора с увреждания, гаранцията за изпълнение на договора не може да надвишава 2% от стойността на договора.  Гаранцията, която обезпечава авансово предоставените средства, може да е до размера на тези средства и се освобождава до три дни след връщане или усвояване на аванса.  **(чл. 111, ал. 2 и 3 от ЗОП)**  **Насочващи източници на информация:** прегледайте обявлението за обществена поръчка (II.2.14.) Допълнителна информация и/или III.2.2.) Условия за изпълнение на поръчката) или обявлението за предварителна информация или поканата за потвърждаване на интерес.  Преценете дали гаранциите за изпълнение и/или за обезпечаване на авансово предоставени средства са определени в допустимите размери по чл. 111, ал. 2 и ал. 3 от ЗОП. Преценката за законосъобразността на размера им се прави по всяка обособена позиция поотделно (ако има такива). | | | |  | |  |
| 35 | **Предметът на обществената поръчка, посочен в обявлението за ОП/обявлението за предварителна информация, с което е оповестено откриването на процедурата, поканата за потвърждаване на интерес и документацията за поръчката, и заложените изисквания в техническите спецификации осигуряват ли спазване на принципите за равен достъп и недопускане на дискриминация, свободна конкуренция на лицата и пропорционалност?**  Възложителят е длъжен да формулира предмета на поръчката в обявлението за оповестяване на процедурата и останалата част от документацията достатъчно пълно, ясно и без да използва дискриминационни елементи (например, когато предметът е зададен твърде общо или неизчерпателно, е невъзможно да се идентифицират конкретните дейности, подлежащи на изпълнение).  **Внимание!** Необходимо е да се направи задълбочен анализдали дейностите от предмета на поръчката представляват интерес за една и съща група икономически оператори (преценката е необходима и при обособени в предмета си позиции, когато се изисква задължително кандидатстване за всички обособени позиции).  Възложителят трябва да обособи техническите спецификации, съобразявайки се с изискванията на чл. 48, чл. 49 и § 2., т. 54 от ДР на ЗОП.  Техническите спецификации трябва да дават равен достъп на лицата за участие в процедурата и да не се създават необосновани пречки конкуренцията.  Техническитеспецификации (ТС) не трябва да се определят чрез посочване на конкретен модел, източник, процес, търговска практика, патент, тип, произход или производство, за да се облагодетелстват или елиминират определени лица или стоки. При изключителни случаи е допустимо използването на подобно описание, ако след него се добавят думите „или еквивалент“.  **Важно!** ТС се изготвят за всички обществени поръчки – доставки, услуги и строителство. В тази връзка за справка с чл. 31, ал. 1, т. 1 и § 2., т. 54 от ДР на ЗОП.  **(чл. 2 от ЗОП)**  **(чл. 48, чл. 49 и § 2., т. 54 от ДР на ЗОП.)**  **Насочващи източници на информация:** прегледайте обявлението за обществена поръчка в частта относно предмета на поръчката (т. II.11, II.1.4, II. 1.6, II.2.4.) обявлението за предварителна информация, с което е оповестено откриването на процедурата, поканата за потвърждаване на интерес, както и документацията за поръчката в частта относно описанието на предмета на поръчката, техническите спецификации (включително количествени сметки и др.), изискванията относно вариантите на офертите (ако е приложимо), проекта на договор и др.  Анализирайте посочените насочващи източници с цел да установите дали предметът на ОП е дефиниран достатъчно пълно, ясно и без дискриминационни елементи.  Анализирайте ТС, за да оцените дали са приложени изискванията на цитираните правни норми. | | | |  | |  |
| 36 | **Изпълнено ли е задължението по чл. 46, ал. 1 от ЗОП, а именно възложителят да посочи в решението за откриване на процедурата причините за липса на разделяне на предмета на поръчката в обособени позиции?**  **Насочващи източници на информация:** прегледайте решението за откриване на  процедурата и другите части на документацията.  **чл. 46, ал. 1 от ЗОП**  **Анализирайте дали решението за откриване на процедурата, включително другите части от документацията, съдържа причините за липса на разделяне на предмета на поръчката в обособени позиции.** | | | |  | |  |
| 37 | **За процедури, приключващи с рамково споразумение:**  **Налице ли е предотвратяване, ограничаване или нарушаване на конкуренцията при сключване на рамковото споразумение?**  Възложителят няма право да сключва рамково споразумение, ако предотвратява, ограничава или нарушава конкуренцията по смисъла на чл. 81, ал. 7 от ЗОП. Забраната се отнася не само до предмета на поръчката, но и до всички останали изисквания на възложителя.  **Важно!** След сключването на рамковото споразумение не се допуска включването на нови изпълнители.  **(чл. 81, ал. 6 и 7 от ЗОП)**  **Насочващи източници на информация:** прегледайте обявлението за обществената поръчка в частта относно предмета на поръчката (т. II.1.1., т. II.15., II.1.4., II.2.4) / обявлението за предварителна информация, с което е оповестено откриването на процедурата, поканата за потвърждаване на интерес, условията за участие (т. III.1.1, т. III.1.2., т. III.1.3.), както и документацията за поръчката в частта относно описанието на предмета на поръчката, ТС, изискванията относно вариантите на офертите (ако е приложимо), проекта на договор.  Анализирайте предмета на поръчката при процедури, приключващи с рамково споразумение, за да установите налице ли са нарушения на забраната по чл. 81, ал. 7 от ЗОП. | | | |  | |  |
| 38 | **При поръчки с обект строителство:**  **Включени ли са в предмета на поръчката услуги или доставки, които не са свързани с изпълнението на строителството?**  Възложителят е длъжен, когато определя подлежащите на изпълнение дейности, да не включва в предмета на поръчката за строителство услуги или доставки, които не са необходими за неговото изпълнение.  При анализа на дейностите от предмета на поръчката е необходимо да се има предвид легалното определение за строителство по чл. 3, ал. 1, т. 1 и ал. 2 от ЗОП.  **(чл. 21, ал. 7 и 17 от ЗОП, чл. 3, ал. 1, т. 1 и ал. 2 от ЗОП)**  **Насочващи източници на информация:** прегледайте обявлениетоза обществената поръчка в частта относно предмета на поръчката (т. II.1.1., II.1.2., II.1.4., II.4., II.2.1., II.2.4.) / обявление за предварителна информация, с което е оповестено откриването на процедурата, поканата за потвърждаване на интерес, както и документацията за поръчката в частта относно описанието на предмета на поръчката, ТС, (по-специално количествените сметки), проекта на договор.  Анализирайте предмета на поръчката и по-специално ТС, включително количествените сметки, за да установите дали в предмета на поръчката са включени доставки и услуги, които не са необходими за изпълнението на строителството. | | | |  | |  |
| 39 | **Приложим за договори с периодично изпълнение и рамкови споразумения:**  **Срокът за изпълнение на договорите за обществени поръчки с периодично или продължително изпълнение надвишава ли 5 години?**  **Срокът на рамковото споразумение надвишава ли 4 години?**  **Ако отговорът е „да“, възложителят посочил ли е мотиви за това в обявлението за обществената поръчка/обявлението за предварителна информация, с което е оповестено откриването на процедурата или поканата за потвърждаване на интерес?**  Сключването на договор/рамково споразумение за по-дълъг от посочения срок е винаги по изключение и следва да се мотивира от възложителя.  В обхвата на ограничението попадат само договорите с периодично и продължително изпълнение, а не всички договори за обществена поръчка.  **(чл. 113, ал. 1 и ал. 2, чл. 81, ал. 3 и ал. 4 от ЗОП)**  **Насочващи източници на информация:** прегледайте обявлението за обществена поръчка в т. II.1.5., т. II.2.4., II.2.7., т. IV.1.3 / обявлението за предварителна информация, с което е оповестено откриването на процедурата.  Анализирайте срока за договора за обществена поръчка, ако той е за периодично или продължително изпълнение/рамковото споразумение. Ако надвишава посочения брой години, направете анализ дали това е обосновано и дали не е налице нарушение на чл. 113, ла. 2 и чл. 81, ал. 3 от ЗОП. | | | |  | |  |
| 40 | **Критериите за подбор (минималните изисквания към годността (правоспособността) за упражняване на професионална дейност, икономическото и финансовото състояние и техническите и професионални способности на кандидатите) посочени ли са изчерпателно в обявлението/обявлението за предварителна информация, с което е оповестено откриването на процедурата, или в поканата за потвърждаване на интерес?**  **Документите за доказване на критериите за подбор посочени ли са изчерпателно в обявлението/обявлението за предварителна информация, с което е оповестено откриването на процедурата, или в поканата за потвърждаване на интерес?**  В обявлението за поръчката/обявлението за предварителна информация, с което е оповестено откриването на процедурата, или поканата за потвърждаване на интерес възложителят е длъжен да посочи изчерпателно всички критерии за подбор, както и всички документи, с които се доказват.  Възложителят не е длъжен да определя критерии за подбор. Той може да прецени дали да определи такива и кои от правно установените да бъдат. Свободата на възложителя не е безгранична. Длъжен е да определи критерии за подбор, които са пропорционални на предмета на поръчката.  В случай, че възложителят е определил критерии за подбор, той е длъжен да определи и документите, с които се доказва изпълнението им (чл. 59, ал. 5 от ЗОП). Възложителите нямат правно основание да изискват представяне на документи по чл. 60, чл. 62 и/или чл. 64 от ЗОП, без да са определили съответни критерии за подбор.  Документите за доказване на критериите за подбор се представят преди сключване на договора за обществена поръчка, но възложителят следва да определи вида им още при откриване на процедурата и да направи публична информацията за тях чрез обявлението за обществена поръчка/обявлението за предварителна информация, с което е оповестено откриването на процедурата, или поканата за потвърждаване на интерес. Възложителят няма право да изисква представянето на тези документи при първоначалното представяне на офертата от кандидатите.  **(чл. 59, ал. 5 от ЗОП във връзка с чл. 2, ал. 1, т. 4 от ЗОП)**  **(чл. 35, ал. 2 от ЗОП)**  **(чл. 23, ал. 3 и 5 от ЗОП и Приложение № 4, част А към чл. 23 от ЗОП)**  **(приложение № 8, раздел II към чл. 34, ал. 1, т. 1 от ЗОП)**  **Насочващи източници на информация:** обявление/обявление за предварителна информация, с което е оповестено откриването на процедурата, или поканата за потвърждаване на интерес, документацията за поръчката и др. относими.  Анализирайте критериите за подбор и документите за доказването им. Прегледайте обявлението за обществената поръчка в частта относно условията за участие (т. III.1.1., т. III.1.2., т. III.1.3., т. III.2.3) /обявлението за предварителна информация, с което е оповестено откриването на процедурата, или поканата за потвърждаване на интерес, както и документацията за поръчката в цялост. Изискванията към годността на кандидатите и документи за доказването им в е най-вероятно да са формулирани в следните части на документацията за поръчката – относно изискванията към годността на кандидатите-указанията за подготовка на заявленията за участие. Тъй като в практиката се срещат случаи, в които тези изисквания, се изброяват във всички части на документацията за поръчката (несистематично), е необходимо да се анализира същата задълбочено в цялост, включително и в нейните приложения. | | | |  | |  |
| 41 | **При критерий за оценка „ниво на разходите“ и „оптимално съотношение качество/цена“:**  **Включени ли са в обявлението за ОП или в обявлението за предварителна информация, с което е оповестено откриването на процедурата или в поканата за потвърждаване на интерес и в методиката за определяне на комплексната оценка на офертите като показатели за оценка критерии за подбор на кандидатите?**  Съгласно чл. 70, ал. 5 от ЗОП показателите за оценка следва да са свързани с предмета на поръчката. Регламентирана е забрана като показатели за оценка на офертите да се включват критерии за подбор на кандидатите – чл. 70, ал. 12 от ЗОП.  **Важно!** Законът допуска изключение от забраната в чл. 70, ал. 4, т. 2 от ЗОП.  **Обхват на изключението:**   * ***относно предмета на поръчката*** – когато качествотона ангажирания с изпълнението на поръчката персонал може да окаже съществено влияние върху изпълнението н поръчката (в повечето случаи поръчки за услуги, по-рядко за строителство и доставки). Затова за всеки конкретен случай трябва да се направи преценка дали персоналът има подобна роля в изпълнението на поръчката; * ***относно вида на показателя за оценка*** – да е свързан с професионалната компетентност на персонала, на който е възложено изпълнението на поръчката; * ***относно критериите за подбор*** – ако показателят за оценка е свързан с професионалната компетентност на персонала/ръководния състав, последната не може да се използва като критерии за подбор **(чл. 63, ал. 1, т.5 от ЗОП)**   Забраната по чл. 70, ал. 12 от ЗОП се отнася до всички критерии за подбор при спазване на изключението по-горе, а не само до тези, които са използвани от възложителя при конкретната процедура. Обхватът на забраната включва както показателите за оценка, така и подпоказателите и всички компоненти на оценката, определени от възложителя в методиката.  **(чл. 70, ал. 2, т. 3, ал. 4 и ал. 12 от ЗОП)**  **(чл. 63, ал. 1, т. 5 от ЗОП)**  **Насочващи източници на информация:** прегледайте обявлението за обществена поръчка в частта относно критериите за възлагане (т. II.2.5. / обявлението за предварителна информация, с което е оповестено откриването на процедурата, или поканата за потвърждаване на интерес, критериите за подбор (т. III.1.1-III.1.3)) и документацията за участие в частта относно критериите за подбор и методиката за определяне на комплексната оценка на офертите.  Анализирайте всички показатели за оценка на офертите , включително подпоказателите и компонентите за оценяване (ако има такива), съдържащи се в методиката за определяне на комплексната оценка на офертите и обявлението за обществената поръчка / обявлението за предварителна информация, с което е оповестено откриването на процедурата или поканата за потвърждаване на интерес. Анализирайте и установете дали показателите, включително всички подпоказатели и параметри за оценка, предвиждат оценяване на годността (правоспособността) за упражняване на професионална дейност, икономическото и финансовото състояние на кандидатите, техните технически и професионални способности.  Ако като показатели за оценка/подпоказатели/компоненти за оценяване е предвидено да се оценява професионалната компетентност на персонала следва да се анализира следното:   * ***относно предмета на поръчката*** – дали качеството на ангажирания с изпълнението на поръчката персонал може да окаже съществено влияние върху изпълнението на поръчката; * ***относно вина да показателя*** – дали смесеният показател е свързан единствено и само е професионалната компетентност на персонала, на който е възложено изпълнението на поръчката; * ***относно критерии за подбор*** – дали като критерии за подбор са определени изисквания, свързани с професионалната компетентност на кандидатите. | | | |  | |  |
| 42 | **Възложителят, в техническата спецификация на поръчката, предвидил ли е мерки, съдържащи условия, свързани с принципа за „ненанасяне на значителни вреди“ по смисъла на член 17 от Регламент (ЕС) 2020/852 на Европейския парламент и на Съвета от 18 юни 2020 година?**  Възложителят е длъжен, при изготвянето на документацията за обществена поръчка, да спазва приложимата част от законодателството на ЕС в областта на околната среда.  **Внимание!** Дейностите, предмет на поръчката, следва да оказват незначително предвидимо въздействие върху околната среда. При преценката си на риска от оказване на неблагоприятно въздействие върху околната среда на дейностите, свързани с изпълнението на поръчката, възложителят трябва да вземе предвид както преките, така и непреките въздействия през целия жизнен цикъл на инвестицията.  **Анализирайте:** Очаква ли се дейността, възлагана чрез настоящата обществена поръчка, да доведе до нанасяне на вреди върху околната среда? Възложителят предвидил ли е технология, която е щадяща за околната среда?  Примери:  Дейността не трябва да води до значителна неефективност при използването на ресурсите или до увеличаване на генерирането на отпадъци. Изпълнението на дейностите не следва да води до отделяне на значителни емисии на парникови газове, увеличение на емисиите на замърсители във въздуха, замърсяване на води и почви и др. | | | |  | |  |
| 43 | **Формулирани ли са условия или изисквания, които необосновано ограничават участието на чуждестранните лица?**  **Формулирани ли са условия или изисквания, които дават предимство или необосновано ограничават участието на лицата в процедурата?**  **Формулирани ли са незаконосъобразни изисквания в процедурата?**  **Формулирани ли са изисквания, които не са необходими за установяване възможността на кандидатите да изпълняват поръчката и/или не са съобразени с предмета, стойността, обема и сложността на поръчката?**  Незаконосъобразните, дискриминационните и/или непропорционалните условия или изисквания могат да се отнасят, както до критериите за подбор (а именно изискванията, свързани с годността (правоспособността) за упражняване на професионална дейност, икономическото и финансовото състояние на кандидатите, техните технически и професионални способности) и показателите за оценка, така и други условия или изисквания на възложителя. Неясните изисквания също са предпоставка за неравно третиране и допускане на дискриминация на кандидатите,  Условията за възлагане на поръчката не следва да водят до:   * ***неравно третиране на териториален принцип*** (по-благоприятно третиране на националните кандидати) – налице е, когато не се допуска изрично чуждестранните икономически оператори да докажат съответствието си с определено национално изискване към момента на подаване на заявленията за участие/офертите с еквивалентни документи от държавата, в която са установени или се изисква да разполагат с оборудване или база, които са установени на територията на Република България към момента на подаване на заявлението за участие/офертата; * ***неравно третиране на различните видове кандидати/участници*** – формулиране на специални изисквания за определен вид кандидати/участници извън изключението по чл. 37 от ППЗОП; * ***диспропорция спрямо предмета, характера, стойността на поръчката*** – изисквания, които не съответстват на предмета, характера и стойността на поръчката и затова същите въвеждат тежест на икономическите оператори, която същите нямат интерес да понесат, тъй като липсва сигурност, че ще бъдат определени за изпълнители на поръчката (например сертификация, която не е необходима за изпълнение на поръчката, валидна за целия срок за изпълнение на договора за обществена поръчка сертификация/застраховка професионална отговорност като условие за участие в процедурата или по-висока от правно установените минимуми застраховка професионална отговорност като условие за участие в процедурата и др.).   **Когато предметът на поръчката е обособен в позиции, изискванията за всяка обособена позиция следва да са пропорционални за съответната обособена позиция.**  **ВАЖНО!** Възложителите нямат правода включват условия или изисквания, които са свързани с изпълнението само на обществени поръчки, или с изпълнението на конкретно посочени програми или проекти, или с конкретизирането на източници на финансиране, или на определен брой изпълнени договори с конкретно посочване на предмета им (чл. 63, ал. 6 от ЗОП)  **ВАЖНО!** Възложителите нямат правода изискват от кандидатите да доказват критериите за подбор с информация и документи, които не са посочени в ЗОП (чл. 59, ал. 3 от ЗОП). Документите за доказване на критериите за подбор са посочени в чл. 62 и чл. 64 от ЗОП.  **Единният европейски документ за обществени поръчки (ЕЕДОП) е задължителна част от заявлението за участие на кандидатите,** който служи за **деклариране** на липсата на основанията за отстраняване и за съответствие с критериите за подбор – чл. 67 от ЗОП и посочване на публично достъпните източници, които съдържат информация за изпълнението на критериите за подбор.  *Относно оборота*  Съгласно чл. 61, ал. 2 от ЗОП общия оборот не може да надхвърля двукратния размер на прогнозната стойност на поръчката.ограничението се отнася до ОБЩИЯ оборот, а не до оборота в сферата, попадаща в обхвата на поръчката. Допуска се изискване на по-голям оборот, като необходимостта се мотивира в обявлението за поръчката. Не е достатъчно да са налични мотиви, а описаните в тях факти трябва да доказват необходимостта.  *Относно опита*  При анализа е необходимо да се има предвид, че относимия период на придобиване на опита е правно уреден в чл. 63, ал. 1, т. 1 от ЗОП – най-много през последните три години от датата на подаване на офертата – за доставки и услуги, и най-малко последните 5 години – за строителство.  **ВНИМАНИЕ!** Съгласно чл. 63, ал. 2 от ЗОПдопустим е по-дълъг период от посочения в закона, когато естеството на поръчката го налага. Законосъобразността се преценява за всеки конкретен случай в зависимост от неговата специфика, сложност, продължителност на изпълнение и др. фактори, които могат да обуславят поставянето на различен от законоустановения период за придобиване на опит.  Обърнете внимание, че подлежащият на доказване опит следва да е **дейности (а не договори)**, идентични или сходни по предмет и обем на поръчката. Затова възложителите нямат право да изискват определен брой изпълнени договори с конкретно посочване на предмета им.  *Относно кандидатите обединения*  Възложителят може да поставя условия, които се отнасят до обединения и се различават от условията за индивидуалните кандидати (чл. 59, ал. 7 от ЗОП и чл. 37, ал. 1 от ППЗОП). Специфичните условия могат да са свързани единствено и само с изискване за определяне на партньор, който да представлява обединението за целите на обществената поръчка и/или, уговаряне на солидарна отговорност, когато не е предвидена съгласно приложимото законодателство.  **(чл. 59, ал. 2, ал. 3, ал. 6 и ал. 7, чл. 60-69 от ЗОП)**  **(чл. 2, ал. 2 от ЗОП)**  **(чл. 37 от ППЗОП)**  **Насочващи източници на информация:** прегледайте обявлението/обявлението за предварителна информация, с което е оповестено откриването на процедурата, или поканата за потвърждаване на интерес/поканата за подаване на оферти за обществената поръчка.  **ВАЖНО!** За се формулира заключение по въпроса за проверка, е необходимо да се направи анализ дали изискванията са съобразени с предмета, стойността, обема и сложността на поръчката.  Анализирайте посочените условия в обявлението/обявлението за предварителна информация, с което е оповестено откриването на процедурата или поканата за потвърждаване на интерес и поканата за подаване на оферти и документацията за поръчката, включително изискванията, които се отнасят до: годността (правоспособността) за упражняване на професионална дейност; икономическото и финансово състояние, техническите и професионални способности.  За обществени поръчки с предмет, обособен в позиции:  Анализът за липса на ограничителни изисквания, критерии за подбор/други изисквания към кандидатите се прави самостоятелно по отношение на всяка обособена позиция. | | | |  | |  |
| 44 | **Методиката за определяне на комплексната оценка на офертите законосъобразна ли е?**  Възложителят е длъжен:   * да определи показатели за оценка, които са свързани с предмета на обществената поръчка и отговарят на изискванията за **техния вид** по чл. 70, ал. 4 и/или чл. 71, ал. 1 от ЗОП; * да определи **начин** за оценка, който съответства на чл. 70, ал. 7 и чл. 71, ал. 2 от ЗОП.   Правила относно ***какво*** подлежи на оценка и ***как*** следва да бъде формулиран редът за оценка се съдържат в чл. 70 и чл. 71 от ЗОП и чл. 33 от ППЗОП.  Необходимо е да се установи:   1. дали **видът на показателите** за оценка попада в кръга на посочените варианти в чл. 70, ал. 4, т. 1-3 от ЗОП и чл. 71, ал. 1, т. 1 и т. 2 от ЗОП; 2. дали начинът за присъждане на оценките е формулиран в съответствие с изискванията на чл. 70, ал. 7 от ЗОП и чл. 71, ал. 2 и сл. от ЗОП.   **ВАЖНО!** За поръчки, които имат предмет проектиране и изпълнение на строителство, показателите за оценка трябва да включват характеристики, относими за всяка от двете дейности.  Забранени са следните видове показатели за оценка:   * които отчитат времето за извършване на плащанията в полза на изпълнителя (отложени или разсрочено плащане); * оценяване на размера или отказа от авансово плащане, когато се предвижда предоставяне на аванс; * които използват пълнотата и начина на предоставяне на информацията в документите (планове, графици и други документи, свързани с организацията на изпълнението на дейностите).   **(чл. 70, ал. 2-5, ал. 7-11, чл. 71 от ЗОП, § 2, т. 11 от ДР на ЗОП, чл. 33 от ППЗОП)**  **Насочващи източници на информация:** прегледайте методиката за определяне на комплексната оценка на офертите, както и останалата част от документацията за поръчката, която е свързана с описаните в методиката указания.  Анализирайте методиката за определяне на комплексната оценка на офертите и свързаните части на документацията.  Проверете:   * дали показателите за оценка са свързани с предмета на обществената поръчка; * дали видът на показателите за оценка попада в хипотезите на чл. 70, ал. 4 от ЗОП и чл. 71, ал. 1 от ЗОП; * дали определените показатели не попадат в обхвата на забраните по чл. 70, ал. 9 и ал. 10 от ЗОП, чл. 33 от ППЗОП; * дали начинът за присъждане на оценките отговаря на чл. 70, ал. 7 и чл. 71, ал. 2 и сл. от ЗОП; * дали са спазени всички останали правила по чл. 70 и чл. 71 от ЗОП и др. | | | |  | |  |
| 45 | **При поръчки, възложени при използване на специфични техники и инструменти**  **за възлагане (рамкови споразумения, динамични системи за покупки, електронни търгове, електронни каталози централизирано възлагане):**  **Ако е извършено нарушение на процедурите по глава 10 от ЗОП, нарушението имало ли е разубеждаващ ефект за потенциалните участници?**  **(чл. 2 от ЗОП и глава 10 от ЗОП)**  **Насочващи източници на информация: процедурите по глава 10 от ЗОП.**  **Анализирайте дали са извършени нарушения процедурите по глава 10 от ЗОП и дали същите имат разубеждаващ ефект.** | | | |  | |  |
| I.9. Изисквания за разяснения по документацията за обществена поръчка | | | | | | | |
| 46 | **Спазен ли е срокът за отговор на постъпилите искания за разяснения по документацията?**  **Лицата могат да поискат писмено от възложителя разяснения по условия, които се съдържат в решението, обявлението, поканата за потвърждаване на интерес, документацията за обществената поръчка и описателния документ до 10 дни преди изтичане на срока за получаване на заявленията за участие и/или офертите, а когато срокът е съкратен или при необходимост от спешно възлагане – до 7 дни.**  Възложителят е длъжен да даде отговор на заинтересованите лица не по-късно от 6 дни преди срока за получаване на заявления за участие и/или оферти, а когато срокът е съкратен по чл. 133, ал. 2 или поради необходимост от спешно възлагане – до 4 дни преди този срок. В разясненията не се посочва лицето, направило запитването.  **ВАЖНО!** Разясненията се предоставят чрез Регистъра на обществените поръчки.  **(чл. 33, ал. 1,2 и 4 от ЗОП)**  **(36, ал. 1, т. 10 от ЗОП)**  **Насочващи източници на информация:** Прегледайте постъпилите искания за разяснения и дадените отговори, както и наличната информация в РОП. | | | |  | |  |
| 47 | **Дадените от възложителя разяснения променят ли съдържанието на изискванията, съдържащи се в документацията за обществена поръчка?**  Възложителят няма право да променя изискванията, съдържащи се в документацията за поръчката, с разясненията по нея – няма право нито да допълва, нито да изменя, нито да отменя изисквания. Информацията в отговорите на възложителя не трябва да противоречи на информацията от документацията за поръчката.  **(чл. 33, ал. 5, от ЗОП)**  **Насочващи източници на информация:** прегледайте **всички** публикувани в профила на купувача отговори, както и документацията за поръчката, включително обявлението за обществена поръчка/обявлението за предварителна информация, което е използвано за оповестяване откриване на процедурата, поканата за потвърждаване на интерес и поканата за подаване на оферти.  Въпросът за проверката се отнася до всички дадени разяснения.  Анализирайте дали дадените отговори на практика изменят изискванията, съдържащи се в документацията.  Ако с разясненията се променят изискванията, следва да се формулира констатация. | | | |  | |  |
| 48 | **Формулираните от Възложителя изисквания в обявлението и документацията за участие водят ли до необосновано ограничение на възможността за използване на подизпълнители?**  Документацията за обществената поръчка (например техническите спецификации) налага ограничения върху използването на подизпълнители за част от договора, определена общо (например в процент/дял от договора), и без да посочва дейностите от особена важност, които се изисква да бъдат извършени от самия участник, съответно от участник в обединението.  **(чл. 66 и чл. 174 от ЗОП)**  **Насочващи източници на информация:** прегледайте документацията и техническите спецификации.  Анализирайте дали е налице необосновано ограничение на възможността за използване на подизпълнители | | | |  | |  |
| **II. Подбор на кандидатите и оценка на офертите по процедурата** | | | | | | | |
| **II.1. Потвърждаване на интерес** | | | | | | | |
| 49 | **Приложим за процедури, стартирали с обявление за предварителна информация:**  **Подали ли са заявления за интерес всички лица, които са поканени да потвърдят интерес?**  **Документи, свързани с участие в обществени поръчки, се подават чрез платформата съобразно правилата за нейното използване по чл. 229, ал. 1, т. 12 от ЗОП и при спазване на изискванията, поставени от възложителя.**  **(чл. 47, ал. 1 и 2 от ППЗОП)**  **В случаите по чл. 47, ал. 3 от ЗОП (когато заявленията не са подадени чрез системата) получените заявления за конкретна поръчка регистрирани ли са в регистър?**  **(чл. 48 ППЗОП)**  **Насочващи източници на информация:** извлечение от деловодната система и/или регистър на лицата, заявили интерес, други документи, списък/регистър на получените заявления и др.  Сравнете дали лицата, които са поканени да заявят интерес, съвпадат с тези, които са регистрирани при възложителя. | | | |  | |  |
| 50 | **Приложим за процедури, стартирали с обявление за предварителна информация:**  **Поканата за потвърждаване на интерес изпратена ли е на заявилите интерес лица в срока от обявлението за предварителна информация?**  **Внимание!**  В обявлението за предварителна информация, с което е оповестено откриването на процедурата, възложителят следва да предвиди срок за получаване на заявление за интерес. Заявлението за интерес е различно волеизявление от заявлението за участие и отразява желанието на лицата да получат покана за потвърждаване на интерес за участие в процедурата.  Възложителят следва в досието по процедурата да осигури достатъчна одитна пътека, която да позволи да се определи кръга на заинтересованите от участие в процедурата лица. Възложителят е длъжен да изпрати поканата за потвърждаване на интерес до всички лица, които са заявили интерес от поръчката, в срока от обявлението за предварителна информация.  **(чл. 23 от ЗОП и приложенията към него)**  **(чл. 34, ал. 2 от ЗОП)**  **Насочващи източници на информация:** обявлението за предварителна информация, с което е стартираната процедурата, списъка или регистър на лицата, подали заявления за интерес; лицата до които е изпратена поканата за потвърждаване на интерес и други документи, които да удостоверят кръга от заинтересовани икономически оператори.  Определете лица, които са подали заявление за интерес;  Установете лицата, до които е изпратена поканата за потвърждаване на интерес.  При разлики между лицата, които са заявили интерес към поръчката, и лицата, до които са изпратени покани за потвърждаване на интерес, установете причините за разминаването и при необходимост формулирайте констатация. | | | |  | |  |
| **II.2. Получаване и регистриране на заявленията за участие и офертите** | | | | | | | |
| 51 | **Регистрирани ли са всички разгледани заявления и оценени оферти?**  **Документи, свързани с участие в обществени поръчки, се подават чрез платформата съобразно правилата за нейното използване по чл. 229, ал. 1, т. 12 от ЗОП и при спазване на изискванията, поставени от възложителя. С подписването на заявлението или офертата чрез функционалностите на платформата от лице с представителна власт по закон или по пълномощие се считат за подписани всички документи, които съдържат волеизявление на това лице. С подписването на заявлението или офертата се потвърждава верността на документи, които не са представени в оригинал.**  **(чл. 47, ал. 1 и 2 от ППЗОП)**  В случаите по чл. 47, ал. 3 от ППЗОП, всички получени заявления за участие и оферти трябва да бъдат регистрирани в деловодната система и/или регистър на кандидатите и на постъпилите оферти (когато заявления и оферти, или части от тях са подадени извън ЦАИС ЕОП) .  **(чл. 48 от ППЗОП)**  **(чл. 39а, ал. 9 и ал. 10 от ЗОП)**  **Насочващи източници на информация:** извлечение от деловодната система и/или друг регистър на кандидатите, списък по чл. 48 от ППЗОП (ако има такъв), други документи, списък/регистър на получените оферти и др.  Сравнете дали разглежданите заявления за участие и оценените и класирани оферти съответстват на тези, които са регистрирани при възложителя.  Ако при получаване на заявленията за участие или офертите е съставен списък на чакащите пред мястото | | | |  | |  |
| **II.3. Комисия за провеждане на процедурата** | | | | | | | |
| 52 | **Декларирана ли е липсата на обстоятелствата по чл. 103, ал. 2 от ЗОП от всички членове на комисията след получаване на списъка с кандидатите?**  Членовете на комисията за провеждане на процедурата са длъжни да подадат декларации за обстоятелствата по чл. 103, ал. 2 от ЗОП **след** получаване на списъка с кандидатите.  **(чл. 103, ал. 2 от ЗОП)**  **(§ 2., т. 21 от ДР на ЗОП)**  **(чл. 51, ал. 8 от ППЗОП)**  **Насочващи източници на информация:** прегледайте подписаните декларации и протоколите за работа на комисията в съответната част.  Анализирайте:   * броя на членовете на комисията, * дата на получаване на списъка с кандидатите/участниците, удостоверено с прием-предавателен протокол, * броя на подадените декларации, * датата на подаване на декларациите, * съдържанието на декларациите.   При наличие на индикатори за конфликт на интереси на възложителя или членовете на комисията с лица, имащи отношение към заявлението за участие/офертата на спечелилия кандидат/участник, следва да направят допълнителни проверки, вкл. в официални регистри и други публични източници на информация. | | | |  | |  |
| **II.4. Работа на комисията за провеждане на процедурата** | | | | | | | |
| 53 | **Комисията законосъобразно ли е отворила заявленията за участие, офертите и ценовите предложения?**  **Получените заявления и оферти се разглеждат от комисията, без провеждане на публично присъствено заседание с участници и други заинтересовани лица.**  **Важно!!!** Изключение е налице, когато оферти или части от тях не са получени чрез електронни средства. В този случай документите, съответно ценовите предложения се отварят на публично заседание на комисията по чл. 103, ал. 1 от ЗОП, на което могат да присъстват участниците в процедурата или техни упълномощени представители, както и представители на средствата за масово осведомяване.  Когато заявленията за участие или офертите са получени чрез платформата, след декриптирането им от председателя на комисията в публичната преписка на поръчката автоматично се визуализират наименованията, съответно имената, на кандидатите или участниците, включително участниците в обединението, когато е приложимо, както и информация за датата и часа на подаването.  Най-малко 24 часа преди датата на отваряне на ценовите предложения участниците се уведомяват за датата и часа на отварянето чрез автоматично генерирани съобщения в платформата. В този срок комисията изпраща на участниците резултатите от оценяването на техническите показатели чрез платформата, когато е приложимо. Ценовите предложения по ал. 1 автоматично се визуализират в публичната преписка на поръчката след декриптиране от председателя на комисията с изключение на поръчки, възлагани въз основа на рамково споразумение.  **(чл. 54, ал. 2 от ППЗОП)**  **(чл. 57, ал. 3 от ППЗОП)**  **Относно отварянето на офертите:**  Председателят на комисията декриптира получените чрез платформата документи на посочените в обявлението дата и час. В публичната преписка на поръчката автоматично се визуализират наименованията, съответно имената на участниците, включително участниците в обединенията, когато е приложимо, както и информация за датата и часа на подаването на офертите.  **Относно отварянето на ценовите оферти:**  Ценовите оферти се декриптират на друго заседание след разглеждане и оценка на техническите предложения, за което участниците се уведомяват предварително.  За отварянето на ценовите оферти участниците се уведомяват за датата и часа на отварянето чрез автоматично генерирани съобщения в платформата най-малко 24 часа преди датата на отваряне на ценовите предложения. В този срок комисията изпраща на участниците резултатите от оценяването на техническите показатели чрез платформата, когато е приложимо. Ценовите предложения автоматично се визуализират в публичната преписка на поръчката след декриптирането им от председателя на комисията.  Заявления за участие, оферти или части от тях, които не са получени чрез електронни средства, се отварят на публично заседание на комисията по чл. 103, ал. 1 от ЗОП, на което могат да присъстват кандидатите или участниците в процедурата или техни упълномощени представители, както и представители на средствата за масово осведомяване. Председателят на комисията отваря по реда на тяхното постъпване заявленията за участие или офертите и оповестява наименованията на кандидатите или участниците, включително участниците в обединенията, когато е приложимо, както и съдържанието на заявленията и офертите.  **(чл. 54, ал. 1 от ЗОП)**  **Насочващи източници на информация:** информация в обявлението/поканата за потвърждаване на интерес относно реда за отваряне на заявленията за участие, поканите за подаване на оферти относно реда за отваряне на заявленията за участие, поканите за подаване на офертите, протокола от работата на комисията, съобщение/я за отваряне на заявления за участие и/или офертите и ценови предложения.  ***Относно заседанието за отваряне на заявлението за участие:***  Анализирайте дали датата и мястото на проведеното отваряне на заявленията/публично заседание (когато е приложимо) съвпадат с датата и мястото, посочени в обявлението за ОП/поканата за потвърждаване на интерес.  - За поръчки без реално публично заседание  - -- дали съобщението е изпратено чрез платформата (как е обявено);  - - дали съобщението е публикувано 12 часа преди новоопределения час (кога е обявено).   * - За поръчки без електронни заявления:дали е публикувано съобщение в РОП/профила на купувача с датата, часа и мястото на отварянето (как е обявено); * дали съобщението е публикувано 48 часа преди новоопределения час (кога е обявено).   ***Относно заседанието за отваряне на офертите:***  Анализирайте дали датата и мястото на проведеното отваряне на офертите/публичното заседание (когато е приложимо) съвпадат с датата и мястото на публичното заседание съгласно поканата за подаване на оферти.   * За поръчки без реално публично заседание * -- дали съобщението е изпратено чрез платформата (как е обявено); * -- дали съобщението е публикувано 12 часа преди новоопределения час (кога е обявено). * За поръчки без електронни оферти или мостри * -- дали съобщението е публикувано в профила на купувача (как е обявено); * -- дали съобщението е публикувано 48 часа преди новоопределения час (кога е обявено).;   ***Относно заседанието за отварянето на ценовите предложения:***  Анализирайте:   * дали е проведено отделно заседание за отваряне на ценовите предложения (ако е приложимо); * За поръчки без реално публично заседание * -- дали участниците са уведомени за датата и часа на отварянето на ценовите предложения чрез автоматично генерирани съобщения в платформата (как е обявено); * -- дали съобщението е публикувано 24 часа преди датата на отварянето (кога е обявено). * За поръчки без електронни оферти или мостри; * -- дали е публикувано съобщение в профила на купувача (как е обявено); * -- дали обявяването е направено не по-късно от два работни дни преди датата на отваряне на ценовите оферти (кога е обявено). | | | |  | |  |
| 54 | **Приложим за всички кандидати:**  **Изпратен ли е на всички участници в процедурата протокола по чл. 54, ал. 7 от ППЗОП (когато е приложимо) чрез електронната платформа?**  **(чл. 9к, чл. 19а, чл. 54, ал. 7-12 от ППЗОП)**  **Насочващи източници на информация:** прегледайте писмата/съобщенията от електронната платформа, с които протоколът е изпратен на кандидатите, както и други документи, свързани с установяването на подлежащите на проверка факти, ако е необходимо.  **Анализирайте:**  **- датата и адресатите на съобщенията от електронната платформа, с които е изпратен протоколът.**   * **- датата, на която протоколът и съобщението са постъпили в потребителския профил на лицето, определено за контакт по поръчката. Удостоверява се от платформата чрез електронен времеви печат.** | | | |  | |  |
| 55 | **Приложим за всички отговарящи на изискванията кандидати, когато броят им надвишава максималния брой на лицата, които ще бъдат поканени да представят оферти:**  **Комисията извършила ли е подбор въз основа на обявените обективни и недискриминационни критерии?**  Възложителят може (но не е длъжен) да посочи максималния брой кандидати.  Възложителят посочва в обявлението за обществена поръчка/обявлението за предварителна информация, с което е оповестено откриването на процедурата обективни и недискриминационни критерии или правила, които ще приложи при подбора на кандидатите. Комисията е длъжна да приложи тези критерии или правила при спазването на принципите на равнопоставеност и недопускане на дискриминация.  **(чл. 105, ал. 2, 4 и 5 от ЗОП)**  **(чл. 55, ал. 1 от ППЗОП)**  **Насочващи източници на информация:** прегледайте съответните документи от заявленията на кандидатите, протоколите за работа на комисията и решението за предварителен подбор.  Анализирайте дали обявените от възложителя обективни и недискриминационни критерии или правила, са приложени точно и обективно по отношение на подадените заявления. | | | |  | |  |
| 56 | **Приложим за всички кандидати:**  **Законосъобразен ли е броят на поканените да подадат оферта кандидати?**  Възложителят е длъжен да покани достатъчен брой кандидати, за да се гарантира реална конкуренция.  В случай, че възложителят не е включил в обявлението/обявлението за предварителна информация, с което е оповестено откриването на процедурата, ограничение на броя на кандидатите, които ще бъдат поканени да подадат оферти, той е длъжен да покани всички кандидати, които отговарят на критериите към личното състояние на кандидатите, критериите за подбор и/или с други изисквания на възложителя.  В случай, че възложителят е включил в обявлението/обявлението за предварителна информация, с което е оповестено откриването на процедурата, ограничение на броя на кандидатите, които ще бъдат поканени да подадат оферти, той е длъжен да покани такъв брой кандидати, който най-малко да бъде равен на предварително определения минимум.  Когато броят на кандидатите, отговарящи на критериите към личното състояние на кандидатите, критериите за подбор и/или други изисквания на възложителя, е под посочения в обявлението /обявлението за предварителна информация, с което е оповестено откриването на процедурата, минимум, възложителят може да продължи процедурата, като покани всички кандидати, които отговорят на тези изисквания.  Възложителят не може да покани да подадат оферти лица, които не са подали заявление за участие, или кандидати, които не отговорят на критериите за подбор и минималните изисквания.  **(чл. 105, ал. 3-7 от ЗОП)**  **(чл. 55, ал. 1 от ППЗОП)**  **Насочващи източници на информация:** прегледайте протоколите от работата на комисията, назначена от възложителя и решението за обявяване на кандидатите, които ще бъдат поканени да представят оферти. В решението се включват и кандидатите, които не отговорят на обявените от възложителя изисквания и мотивите за това.  Анализирайте дали възложителят е поканил необходимия брой допустими кандидати. | | | |  | |  |
| 57 | **Възложителят изпратил ли е покани за представяне на оферти до избраните кандидати в 3-дневен срок от:**  **1. изтичането на срока за обжалване – когато решението, с което са обявени кандидатите, които ще бъдат поканени да представят оферти, не е обжалвано, а ако е обжалвано – не е направено искане за налагане на временна мярка;**  **2. влизането в сила на определението, с което е отхвърлено искането за временна мярка;**  **3. влизането в сила на решението, когато е наложена временна мярка?**  **(чл. 55, ал. 2 от ППЗОП)** | | | |  | |  |
| 58 | **Приложим за всички кандидати:**  **В проверяваната процедура свързани лица подали ли са заявление за участие като самостоятелни кандидати?**  Свързани лица не могат да бъдат самостоятелни кандидати в една и съща процедура.  Свързаността на участниците се разглежда отделно в рамките на обособената позиция, ако има такива – чл. 101, ал. 13 от ЗОП.  **(чл. 101, ал. 11 и 13, § 2, т. 45 от ДР на ЗОП)**  **(§ 1, т. 13 и 14 от ДР на Закона за публичното предлагане на ценни книжа)**  **Насочващи източници на информация:** прегледайте съответните документи (представяне на кандидата, др. документи, съдържащи идентифицираща информация за лицата) от заявлението/офертата на определения за изпълнител кандидат/участник, както и от заявленията/офертите на другите кандидати/участници, вкл. отстранените.  Анализирайте протоколите за работата на комисията, решението за определяне на кандидатите, които ще бъдат поканени да подадат оферти и решението за класиране на участниците и определяне на изпълнител както и ЕЕДОП на всички участници. При необходимост направете справки в официалните регистри и други публични източници на информация.  Прегледайте заявлението/офертата на кандидата/участника, определен за изпълнител. Проверете дали същият се явява свързано лице по смисъла на § 2, т. 45 от ДР на ЗОП с възложителя и/или с другите самостоятелни кандидати/участници в процедурата. | | | |  | |  |
| 59 | **Приложим за кандидата, определен за изпълнител:**  **Подизпълнител на кандидата, определен за изпълнител, представил ли е самостоятелно заявление за участие?**  **Ако изпълнителят е обединение, което не е регистрирано като физическо или юридическо лице, член на обединението:**   * **участвал ли е в друго обединение, подало заявление за участие по същата процедура и същата обособена позиция, ако има такива или** * **подал ли е самостоятелно заявление за участие по същата процедура, включително същата обособена позиция, ако има такива?**   Лице, което участва в обединение или е дало съгласие и фигурира като подизпълнител в заявлението за участие на друг кандидат, не може да представя самостоятелно заявление за участие и/или оферта.  В процедура за възлагане на обществена поръчка едно физическо или юридическо лице може да участва само в едно обединение.  Изпълнението на забраната относно подаването на оферти от подизпълнители и членове на обединения се разглежда в рамките на конкретната обособена позиция – чл. 101, ал. 13 от ЗОП.  **(чл. 101, ал. 8-10, ал. 13 от ЗОП)**  **Насочващи източници на информация:** прегледайте съответните документи от заявлението за участие/офертата на определения за изпълнител кандидат/участник, както и от заявленията за участие/офертите на другите кандидати/участници, вкл. отстранените, официални регистри и други публични източници на информация.  Прегледайте заявлението за участие/офертата на кандидата/участника, определен за изпълнител.  Проверете:   * дали изпълнителят е декларирал, че ще използва подизпълнител/и:   За всеки от подизпълнителите поотделно направете проверка дали са подали самостоятелни заявления за участие/оферти в регистрите на получените заявления за участие и оферти.   * дали кандидатът определен за изпълнител е обединение на физически и/или юридически лица.   Ако случаят е такъв анализирайте:   * кои са членовете на обединението; * за всеки от съдружниците поотделно направете проверка дали са подали **самостоятелни заявления за участие/оферти** **по същата процедура, включително по същата обособена позиция**; * за всеки от съдружниците поотделно направете проверка дали същите са участвали в **друго обединение**, което е подало заявление за участие/оферта по същата процедура за възлагане на обществена поръчка включително по същата обособена позиция. | | | |  | |  |
| 60 | **Приложим за кандидати, определен за изпълнител:**  **Заявлението и офертата на участника, определен за изпълнител, отговарят ли на изискванията на възложителя?**  **При подбора на заявленията, заявлението на избрания изпълнител съдържа ли всички изискуеми документи и по-специално:**   1. **ЕЕДОП, изготвен в съответствие с чл. 67, ал. 1 от ЗОП и чл. 43 и 45 от ППЗОП;** 2. **при кандидати обединения – копие на документа за създаване на обединение, ако е поискан от възложителя;** 3. **документи за доказване на предприети мерки за надеждност, когато е приложимо (вж. чл. 56 от ЗОП и чл. 46 от ППЗОП);** 4. **документи по чл. 60, чл. 62 и чл. 64 от ЗОП, ако са изискани такива в обявлението за обществена поръчка и ако е приложен чл. 67, ал. 5 от ЗОП след отваряне на заявленията за участие;** 5. **документи, свързани с използването на капацитета на трети лица:**  * документи за поетите от трети лица задължения; * ЕЕДОП за посочените трети лица; * доказателства за съответствието с критериите за подбор на третите лица по чл. 65, ал. 2 и ал. 4 от ЗОП, ако е приложен чл. 67, ал. 5 от ЗОП.  1. **документи, свързани с ползването на подизпълнители** – информация за вида и дела на дейностите, възложени за изпълнение на подизпълнители, както и:  * доказателства за поетите от подизпълнителите задължения; * ЕЕДОП за подизпълнителите; * доказателства за критериите за подбор съобразно вида и дела от поръчката и * други доказателства относно липсата на основания за отстраняване от процедурата, ако е приложен чл. 67, ал. 5 от ЗОП.  1. **опис на представените документи – при подаване на офертата на хартиен носител.**   **Подадената от избрания изпълнител оферта съдържа ли всички изискуеми документи и по-специално:**   1. **техническо предложение за изпълнение на поръчката, съдържащо:**  * предложение за изпълнение на поръчката; * декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо; * мостри, описание и/или снимки на стоките, които ще се доставят, когато е приложимо; * друга информация и/или документи, изискани от възложителя, когато това се налага от предмета на поръчката;  1. криптирано ценово предложение, което обхваща цена на придобиване и всички други предложения и показатели с парично изражение. 2. **Опис на представените документи – при подаване на оферта или части от нея на хартиен носител.**   **(чл. 67, ал. 1, ал. 5 и ал. 6 от ЗОП)**  **(чл. 65 и чл. 66, ал. 1 и ал. 2 от ЗОП)**  **(чл. 9е, чл. 9л, чл. 35а, чл. 37, ал. 4, чл. 39 – чл. 46 и чл. 47 от ППЗОП)**  ***Забележка:***  **Относно изискванията за лично състояние и критериите за подбор:**  Липсата на основанията за отстраняване и за съответствие с критериите за подбор се декларира с ЕЕДОП – чл. 67 от ЗОП. **При наличие на съответствие между информацията в ЕЕДОП с изискванията на възложителя за лично състояние и критериите за подбор, възложителят може да допусне кандидата до оценка и класиране!**  **Възложителят може да изисква от кандидатите (в това число и от избрания изпълнител) по всяко време да представят всички** или **част от документите,** чрез коитосе доказва информацията, посочена в ЕЕДОП, когато това е необходимо за законосъобразното провеждане на процедурата.  **Не е задължително представянето на документи, удостоверяващи критерии за подбор от всички кандидати,** а самоот избрания за изпълнител и то **при** подписване на договор за обществена поръчка (освен ако възложителят не е изискал изрично съответните документи при подбора на заявленията за участие).  ***Специфики при представяне на ЕЕДОП:***   * при **кандидати обединения, които не са регистрирани като юридически лица –** ЕЕДОП за всеки от кандидатите в обединението и за обединението при необходимост от деклариране на обстоятелствата, относими към обединението – например за обстоятелствата по чл. 54, ал. 1, т. 3 - 6 и чл. 55, ал. 1, т. 1 - 4 от ЗОП, както и тези, свързани с критериите за подбор; * при **участие на подизпълнители** – ЕЕДОП за всеки от посочените подизпълнители; * при **ангажиране на ресурсите на трети лица** – ЕЕДОП за всеки от тези трети лица.   **Относно декларирането на обстоятелствата по чл. 54, ал. 1, т. 1, 2 и 7 и чл. 55, ал 1, т. 5 от ЗОП в ЕЕДОП:**   * цитираните обстоятелства се отнасят до лицата, които представляват кандидата съгласно чл. 40 от ППЗОП; * когато обстоятелствата се отнасят до повече от едно лице, всички лица подписват един и същ ЕЕДОП; * когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се попълва в отделен ЕЕДОП за всяко лице или за някои от лицата. В този случай, когато е подаден повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.   **Внимание!!!** Съгласно чл. 54, ал. 2 и ал. 3 от ЗОП и чл. 41, ал. 1 от ППЗОП, когато:   * лицата по чл. 54, ал. 2 и 3 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7 и чл. 55, ал. 1, т. 5 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица; * участникът, или юридическо лице в състава на негов контролен или управителен орган се представлява от физическо лице по пълномощие, основанията по чл. 54, ал. 1, т. 1, 2 и 7 от ЗОП се отнасят и за това физическо лице.   **Насочващи източници на информация:** прегледайте всички документи от заявлението за участие и от офертата на кандидата/участника, определен за изпълнител.  Прегледайте заявлението за участие и офертата на кандидата/участника, определен за изпълнител, и преценете дали отговаря на ВСИЧКИ ИЗИСКВАНИЯ НА ВЪЗЛОЖИТЕЛЯ, както относно личното състояние и критериите за подбор на кандидатите, така и относно техническото и ценово предложение за изпълнение на поръчката. Проверката включва още и дали кандидатът е декларирал обстоятелствата по чл. 54 и чл. 55 от ЗОП от всички задължени лица.  В случай, че установите липсващи документи, анализирайте и посочете дали са описани като такива в съответния протокол за работата на комисията. Преценете дали установени те отклонения представляват основание за отстраняване на кандидата/участника.  Ако поръчката е с обособени позиции, проверката се прави за всеки кандидат/участник, определен за изпълнител, по всяка обособена позиция.  ВАЖНО!!!  Анализирайте дали участникът, определен за изпълнител, е декриптирал офертата и ценовото предложение към нея, както следва:  - за получената оферта и свързаните с нея ЕЕДОП, техническо предложение и др. документи – от изтичането на срока за получаване оферти до обявените дата и час за тяхното отваряне;  - за ценовото предложение (когато не се използва редът по чл. 104, ал 2 от ЗОП) – от получаването на съобщението за отваряне на ценовите предложения до обявените дата и час за тяхното отваряне.  За целта проверете и сравнете датите на отваряне на офертите и ценовите предложения по процедурата с датите и времевите печати от електронната платформа, удостоверяващи извършените в нея действия, направените съобщения и водената кореспонденция в платформата и др. При наличие на отклонение анализирайте дали има спирания и прекъсвания на платформата, евентуална промяна на сроковете и др.  ВНИМАНИЕ! ДА СЕ АНАЛИЗИРА ДАЛИ КАНДИДАТЪТ/УЧАСТНИКЪТ, ОПРЕДЕЛЕН ЗА ИЗПЪЛНИТЕЛ, Е ТРЕТИРАН ПО-БЛАГОПРИЯТНО ОТ ОТСРАНЕНИТЕ КАНДИДАТИ/УЧАСТНИЦИ.  За целта проверете специално дали кандидатът/участникът, определен за изпълнител, отговаря на изискванията, които са посочени като причини за отстраняване на кандидатите/участниците в процедурата/съответната обособена позиция. | | | |  | |  |
| 61 | **Приложим за участника, определен за изпълнител:**  **Комисията изискала ли е обосновка от участника, определен за изпълнител, ако предложенията, свързани с цена и/или разходи, са с 20% по-благоприятни от средната стойност на съответните предложения в останалите допуснати до оценка оферти?**  **Писмената обосновка представена ли е в 5-дневен срок от получаването на искането за обосновка?**  **Писмената обосновка свързана ли е обстоятелствата, визирани в чл. 72, ал. 2, т. 1-5 от ЗОП?**  **(чл. 72 от ЗОП)**  Обосновката се оценява по отношение на нейната пълнота и обективност относно обстоятелствата по чл. 72, ал. 2 от ЗОП, на които се позовава участникът.  Комисията при необходимост може да изиска уточняваща информация.  Съгласно чл. 72, ал. 3 от ЗОП участникът следва да представи доказателства за посочените в обосновката данни.  **Насочващи източници на информация:** прегледайте предложенията на участниците, които са допуснати до оценяване, протокола за работа на комисията, получените обосновки и доказателства.  Анализирайте:   * дали предложенията, свързани с цената и/или разходите, от офертата на участника, определен за изпълнител, са с 20 % по-ниски от средната стойност на съответните предложения на останалите допуснати до оценяване оферти (последните не могат да бъдат по-малко от две); * спазен ли е срокът за предоставяне на писмена обосновка (вж. датата на получаване на искането и датата на постъпване на писмената обосновка); * дали писмената обосновка се отнася до обстоятелствата, визирани в чл. 72, ал. 2, т. 1-5 от ЗОП; * дали са представени достатъчно доказателства за предложената цена и/или разходи. | | | |  | |  |
| 62 | **Приложим за участника, определен за изпълнител:**  **Комисията допуснала ли е забранено изменение на предложението за изпълнение на поръчката на участника, определен за изпълнител, от неговата техническата и/или ценовата оферти в рамките на процедурата по чл. 104, ал. 5 от ЗОП и чл. 54, ал. 13 от ППЗОП?**  Комисията няма право да допуска изменение в предложенията, направени в техническата и ценова оферти. Съгласно чл. 104, ал. 5 от ЗОП комисията може да проверява по всяко време заявените от участниците данни, както и да иска от участниците разяснения за заявени от тях данни и допълнителни доказателства за данни от документите, съдържащи се в техническата и/или ценова оферти. Тази възможност не може да се използва за промяна на техническото и ценово предложения.  **(чл. 104, ал. 5 от ЗОП)**  **(чл. 54, ал. 13 от ППЗОП)**  **Насочващи източници на информация:** прегледайте предложенията на участника, определен за изпълнител, протокола за работа на комисията, кореспонденция с участниците и други органи или лица, други документи.  Анализирайте документите, съдържащи се в досието на обществената поръчка, за да установите дали комисията е допуснала изменение на офертата на изпълнителя. | | | |  | |  |
| 63 | **Приложим за класираните участници:**  **Комисията приложила ли е точно и обективно методиката за оценка на офертите, включително правилно ли са изчислени оценките?**  Комисията разглежда допуснатите оферти и ги оценява в съответствие с предварително обявените условия. Комисията прилага методиката за определяне на комплексната оценка на офертите по отношение на **всички допуснати до оценка оферти, без да я променя.**  **Важно!!!** Съгласно чл. 56, ал. 3 от ППЗОП, когато методиката за комплексна оценка включва качествените показатели, които са количествено неопределими, присъдените от комисията оценки следва да са мотивирани.  **(чл. 109, т. 2 от ЗОП)**  **(чл. 56, ал. 2 и чл. 58 от ППЗОП)**  **Насочващи източници на информация:** прегледайте подлежащите на оценка документи от офертите на допуснатите до оценяване участници, както и протокола за работа на комисията, в това число мотивите за присъждане на точките при наличието на качествени показатели, които не са количествено определими, както и др. документи, имащи отношение към прилагането на методиката за оценка. .  Анализирайте дали методиката за определяне на комплексната оценка на офертите е приложена точно и обективно по отношение на КЛАСИРАНИТЕ оферти, като:  - съпоставите предложенията на всички класирани участници с предвидените в методиката за оценка указания за присъждане на точките и мотивите на комисията за присъждане на точките;  - оцените дали мотивите за присъждане на точките съответстват на конкретните обстоятелства от офертите на класираните участници, в това число и на избрания изпълнител;  - анализирате дали мотивите за присъждане на точките съответстват на указанията от методиката за оценка, доколкото това е обективно установимо;  - изследвайте дали за идентични или сходни предложения от офертите на участниците, в това число и от офертата на избрания изпълнител комисията е присъждала различни точки по утвърдената методика за оценка. Пресметнете оценките съгласно методиката за оценка на офертите, като използвате направените по-горе анализи и приложете създадения работен документ.  ВАЖНО! Оценката за законосъобразното прилагане на методиката за оценка не се отнася само до аритметично изчисление на присъдените от комисията точки и за съответствието на последните с методиката за оценка, когато същата съдържа качествени показатели, които са количествено неопределими. | | | |  | |  |
| 64 | **Приложим за отстранените кандидати ако има такива:**  **При прегледа за заявлението за участие, съдържащо документите по чл. 39, ал. 2 от ППЗОП, правилно ли са установени всички липсващи документи и/или несъответствия с изискванията към личното състояние на кандидатите, критериите за подбор и/или с други изисквания на възложителя (вкл. фактически грешки) на отстранените във връзка с тези документи кандидати?**  При прегледа на документите по чл. 39, ал. 2 от ППЗОП, комисията е длъжна да установи всички липсващи документи и несъответствия с изискванията на възложителя към личното състояние на кандидатите и критериите за подбор.  Съгласно ППЗОП, когато комисията е установила липса на документи и/или несъответствие с критериите за подбор и личното състояние на кандидатите, кандидатът, може **по собствена преценка** в съответствие с изискванията на възложителя, посочени в обявлението/обявлението за предварителна информация, с което е оповестено откриването на процедурата, съответно и поканата за потвърждаване на интерес, да замени представени документи или да представи нови документи и информация, с които смята, че ще удовлетвори поставените от възложителя условия.  **ВАЖНО!** Комисията **няма право** да определя документите, които кандидатът следва да представи. Тя само установява нередовността в документите, посочва ги в протокола по чл. 54, ал. 7 от ППЗОП и уведомява за това кандидатите.  **ВАЖНО!** Допълнително представената информация може да обхваща и факти и обстоятелства, които са настъпили след крайната дата за получаване на заявленията за участие.  **(чл. 104, ал. 4 от ЗОП)**  **(чл. 54, ал. 7-13 от ППЗОП)**  **Насочващи източници на информация:** Прегледайте протокола за работа на комисиятаи заявлениятаза участие на отстранените кандидати в частта относно личното състояние и критериите за подбор и допълнително представените документи.  Анализът се прави за всеки отстранен кандидат поотделно с цел да се потвърди законосъобразността на действията на комисията и по-специално, че същата не е ограничила правото на кандидата да отстрани нередовността.  Анализирайте:   * дали има ОТСТРАНЕНИ кандидати във връзка с нередовности на документите, отнасящи се до личното състояние на кандидатите и критериите за подбор; * ако да, установете дали отклоненията, посочени като причина за отстраняване на кандидата са установени и посочени в протокола по чл. 104, ал. 4 от ЗОП; * дали комисията е предоставила възможност за отстраняване на нередовността; * дали комисията е ограничила правото на кандидата да прецени по какъв начин да отстрани нередовността. | | | |  | |  |
| 65 | **Приложим за отстранените кандидати, ако има такива:**  **Отстранените кандидати и оферти действително ли не отговорят на обявените от възложителя условия?**  **Поискана ли е обосновка от отстранения участник, ако е отстранен на основание необичайно благоприятна оферта?**  **Действително ли не отговарят на изискванията на чл. 72, ал. 2 от ЗОП представените от отстранените участници обосновки?**  **Изискванията, във връзка с които са отстранени участниците, имат ли ограничителен характер?**  ***Основанията за отстраняване на участниците и офертите са уредени в чл. 107 от ЗОП.***  На отстраняване подлежат оферти, които не отговарят на изискванията на възложителя, т.е. не съдържат предложения по всички параметри от техническите спецификации, документацията за поръчката, изискванията от поканата за подаване на оферта или други, приложени към нея документи и условия.  Участникът се отстранява, ако не отговаря на изискванията на чл. 54 и 55 от ЗОП, и/или участникът не отговаря на критериите за подбор и/или други изисквания на възложителя.  На отстраняване подлежат оферти, които не отговарят на изискванията на възложителя, т.е. не съдържат предложения по всички параметри от техническите спецификации.  **Внимание!**  В чл. 55 от ЗОП са посочени т.нар. „основания за незадължително отстраняване“. Възложителят преценява дали да използва някои от тези основания като основания за отстраняване в конкретната процедура. Възложителят посочва избраните основания в обявлението. След това същите стават задължителни за прилагане в процедурата.  Конкретните основания за отстраняване, в допълнение към изискванията на чл. 54 и чл. 55 от ЗОП, са:  - участник, който не отговаря на поставените критерии за подбор или не изпълни друго условие, посочено в обявлението за обществена поръчка;  - участник, който е представил оферта, която не отговаря на: предварително обявените условия на поръчката; правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към ЗОП;  - участник, който не е представил в срок обосновката за предложено по-благоприятно предложение или чиято оферта не е приета съгласно чл. 72, ал. 3 – 5 от ЗОП;  - участници, които са свързани лица;.  - участник, подал оферта, която не отговаря на условията за представяне, включително за форма, начин, срок и валидност. В тази хипотеза попадат и случаите, в които участникът не е декриптирал офертата си с уникален ключ, генериран в интернет браузър на потребителя в периода от:  - изтичането на срока за получаване на оферти до обявените дата и час за тяхното отваряне и  - участници, които не са декриптирали ценовите си предложения в срока от получаването на съобщението за отваряне на ценовите предложения до обявените дата и час за тяхното отваряне се отстраняват от участие.(чл.9л, ал.5 от ППЗОП);  - лице, което е нарушило забрана по чл. 101, ал. 9 или 10 от ЗОП, в случай на участие на обединение и/или подизпълнител (изм. в сила от 01.01.2020 г.).  **(чл. 107 от ЗОП)**  **(чл. 72 от ЗОП)**  **(чл. 54, чл. 55 от ЗОП, чл. 35а и чл. 39, ал. 3 – 5 от ППЗОП)**  **Насочващи източници на информация:** прегледайтесъответните документи от офертите на отстранените участници, протоколите за работата на комисията и решението за предварителен подбор, съответно решението за класиране на участниците и определяне на изпълнител.  За всеки кандидат/участник поотделно анализирайте дали са налице основанията за отстраняването му, посочени от възложителя, .т.е. дали действително отстраненият кандидат/участник не е представил някой от изискуемите документи и/или не отговаря на изискванията на възложителя. За целта е необходимо да се прегледат заявленията за участие/офертите на отстранените кандидати /участници в частта, относима към основанието за отстраняването им. Прегледът включва:  1) идентифициране на условието, което е посочено като причина за отстраняване на кандидата – от ЗОП, ППЗОП и от документацията за поръчката, включително обявлението за обществена поръчка/обявлението за предварителна информация/поканата за потвърждаване на интерес и/или поканата за подаване на оферта. Важно е да се установи действителното съдържание на причините за отстраняване;  2) установяване на съдържанието на заявлението за участие/офертата в частта, която не отговаря на изискването на възложителя. | | | |  | |  |
| 66 | **Приложим за участника, определен за изпълнител:**  **Участвалият в пазарните консултации и/или в подготовката на процедурата**  **изпълнител доказал ли е липсата на неравнопоставеност по чл. 44, ал. 5 от ЗОП?**  **(чл. 44, ал. 5 и чл. 54, ал. 1, т. 4 от ЗОП)**  **Насочващи източници на информация: прегледайте всички документи от офертата на участника, определен за изпълнител, както и документите във връзка с подготовката на процедурата (пазарни проучвания, пазарни консултации и документация за поръчка).**  **ВАЖНО!** За да потвърдите изпълнението на чл. 44, ал. 5 от ЗОП, проверете:  - дали са правени пазарни проучвания и/или пазарни консултации;  - дали при подготовката на процедурата (включително документацията) са участвали външни лица;  **-** ако са правени пазарни консултации и/или в подготовката са участвали външни лица, проверете дали изпълнителят е участвал в тях;  - ако ДА, проверете дали в офертата му се съдържат доказателства, че принципът за равнопоставеност не е нарушен.  Ако изпълнителят не е участвал в пазарните консултации/подготовката на процедурата, проверката по четвъртия булет не се извършва и се отбелязва отговор на въпроса НП.  Ако не са налице доказателства за липса на нарушение на принципа за  равнопоставеност, участникът подлежи на отстраняване, т.е. участникът не отговаря на условието по чл. 54, ал. 1, т. 4 от ЗОП. Доказателствата следва да са част от офертата, представена от участника. | | | |  | |  |
| **II.5. Решение за предварителен подбор** | | | | | | | |
| 67 | **Решението за предварителен подбор публикувано ли е в РОП и профила на в 3-дневен срок от издаването му?**  Възложителят публикува решението за предварителен подбор в тридневен срок от издаването му.  Чл.19а, ал. 2, т.1 от ППЗОП  Възложителят публикува в РОП и профила на купувача това решение в деня на изпращането им на лицата, заявили интерес, на кандидатите или на участниците, а когато не подлежат на изпращане - в тридневен срок от издаването им;  **Насочващи източници на информация:** Прегледайте имейли, с които възложителят е изпратил решението за предварителен подбор или други документи, от които могат да се установят подлежащите на проверка факти, както и информацията, публикувана в профила на купувача.  Анализирайте:   * датата на решението за предварителен подбор; * датата на изпращане на, факс или имейл, с които е изпратено решението (за всеки кандидат поотделно) или * датата на публикуване на решението в РОП и профила на купувача. | | | |  | |  |
| **II.6. Решение за класиране и определяне на изпълнител** | | | | | | | |
| 68 | **Възложителят определил ли е за изпълнител на обществената поръчка участника, класиран на първо или второ място, ако е приложимо?**  Възложителят е длъжен да определи за изпълнител участника, класиран на първо място от комисията.  **(чл. 109 от ЗОП)**  **(чл. 60от ППЗОП)**  **Насочващи източници на информация:** прегледайте решението за определяне на изпълнител, доклада и протоколите от работата на комисията. | | | |  | |  |
| 69 | **Участниците в поръчката уведомени ли са от възложителя за решението за определяне на изпълнител в тридневен срок от неговото издаване?**  Участниците в поръчката се уведомяват чрез съобщение на техните потребителски профили в платформата по чл. 39а, ал. 1 от ЗОП, към което е прикачено решението. Решението се смята за връчено от постъпването на съобщението на потребителския профил, което се удостоверява от платформата чрез електронен времеви печат.  **(Чл.22, ал. 10 от ЗОП).**  **Решението за определяне на изпълнител публикувано ли е в РОП и профила на купувача в деня на изпращането му до участниците?**  **(Чл.19а, ал. 2, т. 1 от ППЗОП).**  **Насочващи източници на информация:** прегледайте електронния времеви печат или други документи, от които могат да се установят подлежащите на проверка факти, както и информацията, публикувана в РОП и профила на купувача.  Анализирайте:   * датата на решението за определяне на изпълнител; * датата на изпращане на решението (за всеки участник поотделно) датата на публикуване на решението в РОП и профила на купувача. | | | |  | |  |
| **II.7. Решение за прекратяване на процедурата** | | | | | | | |
| 70 | **Процедурата прекратена ли е и решението на възложителя съдържа ли мотиви, обосноваващи настъпването на някое от основания, посочени в чл. 110 от ЗОП?**  Възложителят е **длъжен** да прекрати процедурата на основанията по чл. 110, ал. 1 от ЗОП. За това той издава мотивирано решение, с което обосновава настъпването на всички обстоятелства.  Възложителят **може** да прекрати процедурата на основанията, посочени в чл. 110, ал. 2 от ЗОП.  **Насочващи източници на информация: прегледайте протокола и доклада за работата на комисията, решението за прекратяване на процедурата и документите, които обосновават фактите, съдържащи се в мотивите на издаденото решение.**  Анализирайте:   * дали в решението се съдържат мотиви относно всички обстоятелства, обосноваващи настъпването на съответното правно основание; * дали настъпването на всички обстоятелства по съответното правно основание се потвърждават от доказателствата, намиращи се при възложителя. | | | |  | |  |
| 71 | **Възложителят провел ли е процедура по договаряне без предварително обявление за възлагане на настоящата обществена поръчка?**  В случай, че е проведена процедура по договаряне за възлагане на настоящата обществена поръчка е необходимо да се провери дали са спазени правно установените изисквания за избора й, **като се попълни контролен лист за проверка на процедура по договаряне без предварително обявление.**  **(чл. 79 от ЗОП)** | | | |  | |  |
| **II.8. Рамково споразумение** | | | | | | | |
| 72 | **За рамкови споразумения, в които са определени всички условия за изпълнение на поръчката:**  **Рамковото споразумение съответства ли на проекта на документацията за поръчката и на предложенията на потенциалния изпълнител/потенциалните изпълнители, въз основа, на които са определени за такива?**  **Спазени ли са предварително определените условия за определяне на изпълнител по всеки конкретен договор?**  Възложителят е длъжен да сключи рамково споразумение, което по съдържание отговоря:   1. на заложените в документацията за поръчката, условия, както и 2. на предложенията на участниците, определени за потенциални изпълнители.   В случай, че рамковото споразумение е сключено с повече от един изпълнител, в него трябва да са определени условията, въз основа, на които ще бъде определен изпълнителят по всеки конкретен договор.  **(чл. 2, ал. 1, т. 1 от ЗОП)**  **(чл. 82, ал. 1 от ЗОП)**  **Насочващи източници на информация:** прегледайте документацията за поръчката и по-специално съдържащия се в нея проект на рамково споразумение, както и офертите на участниците, определени за потенциални изпълнители.  Анализирайте: дали е налице съответствие между условията от сключеното рамково споразумение и това от документацията за поръчката и предложенията на участниците, определени за потенциални изпълнители. | | | |  | |  |
| 73 | **За рамкови споразумения, в които не са определени всички условия за изпълнение на поръчката:**  **Ако рамковото споразумение е сключено с едно лице, възложителят писмено изискал ли е това лице да допълни своята оферта?**  **Ако рамковото споразумение е сключено с повече от едно лице, проведен ли е вътрешен конкурентен избор?**  **Внимание!** Възложителят **може** да проведе вътрешен конкурентен избор и когато е сключил рамково споразумение с повече от едно лице, **в което са определени всички условия**, само ако го е предвидил в документацията за обществената поръчка. В такъв случай възложителят е длъжен да посочи в документацията обективни критерии, въз основа, на които ще проведе вътрешен конкурентен избор или директно ще приложи условията по рамковото споразумение, както и кои от договорените показатели ще бъдат обект на вътрешен конкурентен избор.  **(чл. 82, ал. 2, 3 7 и 8 от ЗОП)**  **Насочващи източници на информация:** прегледайте обявлението заобществената поръчка, документацията/поканата за получаване на оферти и писмената кореспонденция между възложителя и потенциалния изпълнител/потенциалните изпълнители.  Анализирайте: условията в обявлението, поканата за получаване на оферти и документацията за поръчката. Ако възложителят е провел вътрешен конкурентен избор, проверете изискванията, въз основа, на които е направен подбора и съответстват ли на първоначално обявените условия, за да се установи дали е нарушен чл. 82, ал. 2, 3, 7 и 8 от ЗОП. | | | |  | |  |
| 74 | **В случай на вътрешен конкурентен избор, същият проведен ли е законосъобразно, а именно:**   * **отправена ли е писмена покана до всички лица по рамковото споразумение;** * **определен ли е подходящ срок за получаване на офертите – минимум 10 дни (чл. 78 от ППЗОП); (7 дни от 01.03.2019)** * **членовете на комисията декларирали ли са липсата на пречка за участие в работата й по чл. 103 от ЗОП и чл. 51 от ППЗОП;** * **критерият за провеждане на вътрешен конкурентен избор съдържа ли се в обявлението, в документацията за обществена поръчка и в рамковото споразумение, а когато е приложимо – и показателите, и методиката за определяне на комплексната оценка на офертите;** * **определен ли е изпълнител на обществената поръчка въз основа на определения критерий за възлагане на поръчката?**   **Внимание!** За провеждане на вътрешния конкурентен избор възложителят може да приложи показателите и методиката, използвани за сключване на рамковото споразумение, да ги прецизира, когато е необходимо, или да включи нови показатели и методика, когато това е подходящо.  За определяне на клаузите от договора за обществена поръчка възложителят спазва определения в чл. 82 от ЗОП ред.  **(чл. 82, ал. 1, ал. 4-6 от ЗОП)**  **(чл. 78 от ППЗОП)**  **(чл. 103, ал. 2 от ЗОП и чл. 51 от ППЗОП)**  **Насочващи източници на информация:** прегледайте документацията за поръчката, кореспонденцията на възложителя относно сключването на конкретния договор – писма с покани, подадени оферти и т.н.  Анализирайте:   * дали е отправена писмена покана до всички лица, с които е сключено рамковото споразумение; * дали срокът за подаване на офертите е по-кратък от 10 дни (7 дни от 1.03.2019); * дали членовете на комисията са декларирали липсата на пречка за участие в работата й; * дали критерият за конкурентен избор е посочен в обявлението, в документацията за обществената поръчка и в рамковото споразумение; * дали класирането съответства на определените критерии за конкурентен избор/методика за оценка. | | | |  | |  |
| **II.9. Договор за обществена поръчка** | | | | | | | |
| 75 | **Приложим и за договори за обществена поръчка, сключени в резултат на рамково споразумение:**  **Договорът за обществена поръчка сключен ли е:**   * **след изтичането на 14 дни от уведомяването на заинтересованите участници за решението за определяне на изпълнител и** * **след влизане в сила на това решение или влизането в сила на определението, с което е допуснато предварително изпълнение на това решение?**   Възложителят може да сключи договор за обществена поръчка преди изтичането на срока по чл. 112, ал. 6 от ЗОП, когато определеният за изпълнител е единственият заинтересован участник, както и когато договорът се сключва въз основа на рамково споразумение с един участник.  Възложителят може да сключи договор за обществена поръчка преди влизането в сила на всички решения по процедурата, когато е допуснато предварително изпълнение.  **(чл. 112, ал. 6, ал. 7, т. 2 и 3 и ал. 8 от ЗОП)**  Насочващи източници на информация: прегледайте съобщенията до участниците за резултатите от класирането в електронната платформа и времевите печати, удостоверяващи датата и часа на връчване на решението за определяне на изпълнител, данни в профила на купувача, жалби и др., ако има такива, актове на КЗК и ВАС и договора за обществена поръчка.  Анализирайте:   * датите, на които е получено решението за определяне на изпълнител (това е началната дата за срока за обжалване); * датите, на които е изтекъл срокът за обжалване; * датата на сключения договор; * информация относно датата, на която решението/определението за допуснато предварително изпълнение е влязло в сила. | | | |  | |  |
| 76 | **Приложим и за договори за обществена поръчка, сключени в резултат на рамково споразумение:**  **Преди сключване на договора, участникът, определен за изпълнител:**   * представил ли е регистрация като юридическо лице на обединението, определено за изпълнител, ако е приложимо; * представил ли е документи за липса на обстоятелствата по чл. 54, ал. 1 и чл. 55, ал. 1 от ЗОП, включително за третите лица и подизпълнителите, ако има такива; * представил ли е доказателства за съответствие с критериите за подбор; * представил ли е документ за внесена гаранция за изпълнение; * извършил ли е съответната регистрация, представил ли е документ или изпълнил ли е друго изискване, което е необходимо съгласно изискване на нормативен или административен акт и е поставено като условие от възложителят при откриване на процедурата?   **Важно! Участникът,** определен за изпълнител, не е длъжен да представя документи от съответните компетентни органи за удостоверяване липсата на обстоятелствата по чл. 54, ал. 1, т. 1, 3 и 6 от ЗОП и на посочените в обявлението обстоятелства по чл. 55, ал. 1, т. 1 от ЗОП, когато обстоятелствата в съответните документи са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път (вр. чл. 67, ал. 8 от ЗОП).  **Внимание!** Възложителят не сключва договор, когато класирания на първо място участник откаже да сключи договор или не изпълни някое от посочените условия. В този случай възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител.  **(чл. 112, ал. 1 - 3, ал. 9 и ал. 10, чл. 112а, чл. 67, ал. 6 и чл. 58 от ЗОП)**  **Насочващи източници на информация:** прегледайте удостоверенията от съответните компетентни органи, документите за доказване съответствието с критериите за подбор, документа за гаранция за изпълнение, обявлението за ОП, решението за откриване на процедурата, декларацията за актуалност на документите (когато е приложимо)и др.  Анализирайте датата и издателя на следните документи:   * удостоверение за регистрация като юридическо лице (приложимо, ако изпълнителят е обединение, което не е регистрирано като такова, и възложителят е формулирал и обосновал подобно изискване в обявлението за ОП и в решението за откриване на процедурата); * свидетелства за съдимост на лицата чл. 54, ал. 2 и чл. 55, ал. 3 от ЗОП (като се има предвид чл. 67, ал. 6 от ЗОП, чл. 39, ал. 2, т. 1 и чл. 40 и чл. 41 от ППЗОП); * удостоверение за актуално състояние, ако определеният за изпълнител не е представил ЕИК по чл. 23 от ЗТР; * удостоверение за липса на задължения към държавата/общината (като се има предвид чл. 87, ал. 1 от ДОПК и чл. 4, ал. 3 от ЗМДТ); * удостоверение от органите на Изпълнителна агенция „Главна инспекция по труда; * посочените в обявлението документи за доказване на критериите за подбор; * документ за гаранция за изпълнение – платежно нареждане, разписка, банкова гаранция или застраховка; проверете дали документът удостоверява изпълнението на цялото задължение; * документ за гаранция, обезпечаваща авансово платените средства, ако е приложимо – платежно нареждане, разписка, банкова гаранция или застраховка; проверете дали документът удостоверява изпълнението на цялото задължение; * други документи. | | | |  | |  |
| 77 | **Приложим и за договори за обществена поръчка, сключени в резултат на рамково споразумение:**  **Клаузите на договора за обществена поръчка съответстват ли на клаузите от проекта на договор от документацията за поръчката?**  Възложителят е длъжен да сключи договора за обществена поръчка, без да изменя обявените при откриването й условия за възлагането й.  **Внимание!** Промени се допускат **ПО ИЗКЛЮЧЕНИЕ**, когато са несъществени и са наложени от обстоятелства, настъпили по време или след провеждане на процедурата.  Промените са съществени, когато са изпълнени едно или повече от следните обстоятелства:   * изменението въвежда условия, които ако са били част от процедурата за възлагане на обществена поръчка, (1) биха привлекли към участие допълнителни кандидати/участници, (2) биха позволили допускането на други кандидати/участници, различни от първоначално избраните, или (3) биха довели до приемане на оферта, различна от първоначално приетата; * изменението води до ползи за изпълнителя, които не са били известни на останалите кандидати/участници в процедурата; * изменението засяга предмета или обема на договора за обществена поръчка или рамковото споразумение; * изпълнителят е заменен с нов извън случаите по чл. 116, ал. 1, т. 4, т. 5 и 6 от ЗОП.   **(чл. 2, ал. 1, т. 1, чл. 112, ал. 4, чл. 116, ал. 1, т. 4, т. 5 и т. 6 от ЗОП)**  **Насочващи източници на информация:** прегледайте сключения договор за обществена поръчка и съдържащия се в документацията за поръчката проект на договор. Ако договорът се сключва въз основа на рамково споразумение, прегледайте и подписаното рамково споразумение.  Сравнете подписания договор за обществена поръчка и проекта на договор от документацията за поръчката и установете дали са налице разлики между тях.  В случай, че става въпрос за договор, сключен след рамково споразумение, прегледайте не само проекта на договор за обществена поръчка от документацията, но и сключеното рамково споразумение. | | | |  | |  |
| 78 | **Приложим и за договори за обществена поръчка, сключени в резултат на рамково споразумение:**  **Договорът за обществена поръчка съдържа ли всички приложения от офертата на участника, определен за изпълнител?**  **(чл. 112, ал. 4 от ЗОП)**  **Насочващи източници на информация:** прегледайте сключения договор за обществена поръчка и документите, съдържащи предложения, въз основа, на които участникът е определен за изпълнител.  Сравнете подписания договор за обществена поръчка и съответните приложения от офертата на участника, определен за изпълнител и установете дали са налице разлики между тях.  Обърнете внимание на срока за изпълнение на договора; цената за изпълнение на поръчка; техническите спецификации, дейностите, предвидени за изпълнение от подизпълнителите (дали се запазват, дял и подизпълнител), предложенията, които подлежат на оценка. | | | |  | |  |
| 79 | **Приложим и за договори за обществена поръчка, сключени в резултат на рамково споразумение:**  **Изпратена ли е информация за сключения договор/рамково споразумение до АОП и до ОВЕС в срок от 30 дни от подписване на договора за обществена поръчка?**  **(чл. 26, ал. 1 от ЗОП)**  **Насочващи източници на информация:** прегледайте писмата/документите, с които е изпратена информацията до АОП/ОВЕС и сключения договор за обществена поръчка.  Анализирайте датата на изпратената информация, както и датата на сключения договор. | | | |  | |  |
| **III. ИЗПЪЛНЕНИЕ НА ДОГОВОРА ЗА ОБЩЕСТВЕНА ПОРЪЧКА** | | | | | | | |
| 80 | **Незаконосъобразни изменения на договора за обществена поръчка.**  **Приложим и за договори за обществена поръчка, сключени в резултат на рамково споразумение:**  **Изпълнението на договора съответства ли на първоначално обявените условия и сключения договор за обществена поръчка?**  **В случаите на чл. 116, ал.1, т. 2 Възложителят изпратил ли е до АОП мотиви за прилагане на избраното основание и доказателства за изпълнение на изискванията на ЗОП?**  **(чл. 138, ал. 2 от ППЗОП във връзка с чл. 229, ал. 2 от ЗОП)**  Възложителят няма право да изменя подписания договор за обществена поръчка, освен в изключителни случаи.  Договорите могат да бъдат изменяни само при наличието на едно или повече от следните обстоятелства:   * промените са предвидени в документацията за обществената поръчка и в договора чрез ясни, точни и недвусмислени указания, като предвидените изменения не трябва да водят до промяна в предмета на поръчката или в рамковото споразумение; * поради непредвидени обстоятелства е възникнала необходимост от извършване на допълнителни доставки, услуги или строителство, които не са включени в първоначалната обществена поръчка, в хипотезите на чл. 116, ал. 1, т. 2 от ЗОП; * поради обстоятелства, които при полагане на дължимата грижа възложителят не е могъл да предвиди, е възникнала необходимост от изменение, което не води до промяна на предмета на договора или рамковото споразумение * се налага замяна на изпълнителя с нов изпълнител, в хипотезите на чл. 116, ал. 1, т. 4 или т. 5 от ЗОП; * се налагат изменения, които не са съществени. * В случаите на чл. 116, ал.1, т. 2, възложителят изпратил ли е до АОП за осъществяване на контрол върху изменението на договора, мотиви за прилагане на избраното основание и доказателства за изпълнение на изискванията на ЗОП. (чл. 138, ал. 2 от ППЗОП във връзка с чл. 229, ал. 2 от ЗОП)   Съществени изменения на условия на договора ще са налице, ако:   * изменението въвежда условия, които ако са били част от процедурата за възлагане на обществена поръчка, биха привлекли към участие допълнителни кандидати/участници, биха позволили допускането на други кандидати/участници, различни от първоначално избраните, или биха довели до приемане на оферта, различна от първоначално приетата; * изменението променя икономическия баланс на договора за поръчка или рамковото споразумение в полза на изпълнителя по начин, който не е бил предвиден в първоначалния договор за поръчка или рамково споразумение; * изменението засяга предмета или обема на договора за обществена поръчка или рамково споразумение; * изпълнителят е заменен с нов извън случаите по чл. 116, ал. 1, т. 4, т. 5 или т. 6 от ЗОП.   **Важно!** „Непредвиден обстоятелства“ са обстоятелства, които са възникнали след сключването на договора, не са могли да бъдат предвидени при полагане на дължимата грижа, не са резултат от действие или бездействие на страните, но правят невъзможно изпълнението при договорените условия.  **(чл. 116 от ЗОП и § 2, т. 27 от ДР на ЗОП)**  **Насочващи източници на информация:** прегледайте сключения договор за обществена поръчка и документите, съставяни в хода на изпълнението му – анекси, протоколи за предаване и приемане, фактури и други документи, доказващи изпълнението на договора – заменителни таблици, информация за участващите при изпълнението на поръчката, експерти и др.  **ВНИМАНИЕ**! В случаите по чл. 116, ал. 1, т. 2 и 3 от ЗОП, ако се налага увеличаване на цената, то не може да надхвърля с повече от 50 на сто стойността на основния договор или рамковото споразумение. Когато се правят последователни изменения, ограничението се прилага за общата стойност на измененията. | | | |  | |  |
| 81 | **Приложим и за договори за обществена поръчка, сключени в резултат на рамково споразумение:**  **Предложеното за приемане изпълнение на договора съответства ли на първоначално обявените условия и сключения договор за обществена поръчка?**  Възложителят дължи заплащане на цялата стойност по договора при пълно, качествено и без забава изпълнение на предмета на поръчката съгласно техническото предложение на участника, избран за изпълнителя, техническата спецификация и договорените условия.  Насочващи източници на информация: прегледайте сключения договор за обществена поръчка и документите, съставяни в хода на изпълнението му – анекси, протоколи за предаване и приемане, фактури, други документи, доказващи изпълнението на договора – заменителни таблици, информация за участващите при изпълнението на поръчката, експерти и др.  Подход за изпълнение на проверките:  - Изпълнен изцяло към момента на проверката договор:  - обхват на проверката – касае цялостното изпълнение на договора (неговата цена, предмет и срок). Целта е да се потвърди, че приетото от възложителя изпълнение на договора (по приемо-предавателни протоколи и други документи, доказващи изпълнението) съответства на първоначално обявените условия на възложителя и на договора за обществена поръчка, включително на всички предложения, въз основа на които участникът е определен за изпълнител. Проверяват се всички условия на възложителя, договора и офертата, които касаят изпълнението му – например, експерти за изпълнението на поръчката, предложения, въз основа на които участникът е избран за изпълнител (срок за гаранционно обслужване или др., размер неустойка, бонуси и др. в зависимост от показателите за оценка, определени от възложителя), условия за плащане по договора (с/без аванс, размер на аванса, гарантиране на аванса и др.), условия за изпълнение на дейностите.  - Изпълняващи се към момента на проверката договори:  -- обхват на проверката при договори с периодично нееднократно изпълнение и при комплексни договори (например договори за строителство/строителен надзор и др. и договори за доставки на самолетни билети, за организиране на обучения/ публични събития, за информация и публичност) - проверката се отнася до (1) дейностите, за които са направени разходите, като целта е да се установи дали са спазени всички условия на договора за изпълнението на конкретната дейност (цената на конкретната дейност, срок за изпълнение на конкретната дейност, други условия на възложителя, предложения за изпълнение на изпълнителя във връзка с тази дейност). (2) Относно цялостното изпълнение на договора е необходимо да се направи справка дали разплатените средства по договора надхвърлят неговата крайна стойност и дали срокът за изпълнение е изтекъл към момента на проверката въпреки, че изпълнението не е приключило.  Сравнете подписания договор за обществена поръчка с документите по приемането на изпълнената работа. Проверете дали има подписани анекси. Изменението може да не е формализирано в документ и въпреки липсата на подписан анекс, същото да е налично, защото е предложено изпълнение, различно от първоначално заложеното. Ако има изменения (с и без подписани анекси), анализирайте в какво се изразяват те и преценете дали са съществени.  **ВНИМАНИЕ!** Следва да проверите дали е налице промяна в предложенията, въз основа на които участникът е определен за изпълнител, както и първоначално обявените условия на възложителя, като например критерии за подбор, условия за плащане и др. (включително тези за екип за изпълнение на поръчката, техническо оборудване и др.).  Например: проверете дали договорът е изпълнен с първоначално предложените експерти или с равностойни такива, предложени/заменени съобразно първоначално предвидената процедура за замяна на експерти (ако такава е била предвидена). Обърнете внимание дали професионалната компетентност на участника е била показател за оценка. В този случай не е достатъчно заменените експерти да отговарят на минималните изисквания на възложителя, а следва да имат професионална квалификация и опит, равностойни на експертите, с които изпълнителят е спечелил поръчката. | | | |  | |  |
| 82 | **Извършена е и е документирана проверка в инструмента АРАХНЕ (АRACHNE)/ национална лицензирана информационна система (Дакси, Сиела, Апис Регистър) и резултатите от проверката са взети предвид?** | | | |  | |  |
| РАЗДЕЛ IV. ИНДИКАТОРИ ЗА ИЗМАМИ, КОИТО ИМАТ ОТНОШЕНИЕ КЪМ ОБЩЕСТВЕНАТА ПОРЪЧКА („ЧЕРВЕНИ ФЛАГОВЕ“) | | | | | | | |
| 83. | | | **Налице ли са в проверяваната процедурата индикатори за конфликт на интереси?**  **Моля формирайте заключението си за проверяваната процедура, след като изпълните т. ІІІ от указанията към настоящия контролен лист.** |  | |  | |
| 84. | | | **Налице ли са в проверяваната процедурата индикатори за договаряне при офериране?**  **Моля формирайте заключението си за проверяваната процедура, след като изпълните т. ІІІ от указанията към настоящия контролен лист.** |  | |  | |
| 85. | | | **Налице ли са в проверяваната процедурата индикатори за неоснователно възлагане на един изпълнител?**  **Моля формирайте заключението си за проверяваната процедура, след като изпълните т. ІІІ от указанията към настоящия контролен лист.** |  | |  | |

|  |
| --- |
| ***Заключение:***  ***Процедурата е проведена законосъобразно, като не установих отклонения. ИЛИ***  ***Установих ......... броя отклонения – Референция - Въпроси № ............. по-горе.*** |

|  |  |
| --- | --- |
| Експерт, извършил проверката (дата, име, длъжност): |  |
| Началник отдел извършил преглед (дата): |  |
| ***Заключение на началника на отдел от прегледа:***  - проверяващият е попълнил общата информация за поръчката и колона „Да/Не/НП” за всички въпроси;  - установените отклонения са документирани в колона „Коментари/Референции” в съответствие с изискванията на общите указания по КЛ – т.е. потвърждава отклоненията.  - съгласен съм с констатираното отклонение  - потвърждавам/не потвърждавам идентифицираните индикатори за измама в проверената процедура и описани в колона „Коментари/Референции“ от раздел ІV на контролния лист. | |

**Приложения:**