**Ред за осъществяване на предварителен контрол чрез системата ARACHNE**

1. **Процедури по Постановление № 114 на МС от 8.06.2022 г. за определяне на детайлни правила за предоставяне на средства на крайни получатели от Механизма за възстановяване и устойчивост**

Системата ARACHNE като средство за предварителен контрол в процедурата заподбор на предложения за изпълнение на инвестиции от крайни получатели, които не са изрично посочени в Плана за възстановяване и устойчивост, по реда на ПМС № 114/2022 г. е препоръчително да се използва в следните случаи:

1. За идентифициране на **потенциален конфликт на интереси или свързаност на външни оценители,** участващи в оценителната комисия по чл. 10, **и кандидатите** за средства от МВУ по смисъла на § 1, т. 2 от ПМС № 114/2022 г.

Съгласно чл. 12 от ПМС № 114/2022 г. в оценителния процес по процедурата за подбор могат да участват наблюдатели, които не са членове на оценителната комисия, но се определят със заповедта за назначаване на комисията по [чл. 10, ал. 1](https://web.apis.bg/p.php?i=4901697&b=0#p46535526), в която подробно се определят възложените им задачи в процеса на оценка. Наблюдателите са служители на Структурата за наблюдение и докладване и следят за законосъобразното провеждане на оценката. Те присъстват на заседанията на комисията, като не могат да влияят при оценяването на предложенията. При констатиране на нарушения наблюдателят е длъжен писмено да информира ръководителя на Структурата за наблюдение и докладване. След приключването на оценителния процес наблюдателят информира писмено ръководителя на структурата за наблюдение и докладване.

В съответствие с нормативно определените им отговорности е целесъобразно наблюдателите в процедурата за подбор да извършват проверка в ARACHNE за съответствие с изискванията по чл. 13, ал. 3 от ПМС № 114/2022 г. на външните оценители по чл. 11, ал. 1, т. 2 и 3 от ПМС № 114/2022 г., в случаите на такива оценители. Тази проверка е превантивна мярка за недопускане осъществяването на неблагоприятните последици при неустановен своевременно в рамките на оценителни процес конфликт на интереси и свързаност между членове на оценителната комисия и кандидатите.

При установено посредством ARACHNE съмнение за наличие на конфликт на интереси спрямо лице от оценителната комисия, същото се отстранява от извършването на дейности по отношение на оценката и се замества от друго лице. Извършват се действията по чл. 13, ал. 5 -9 от ПМС № 114/2022 г.

Ръководство за извършване на проверката в ARACHNE:

Определените за „Експерт“ в системата ARACHNE длъжностни лица (наблюдатели в процедурата за подбор) извършват проверка за конфликт на интереси в модул „Обекти“ (изписано на английски език в Системата „Entities”) преди създаване на профил за работа в ИСУН 2020 и/или включване в оценителна сесия в ИСУН 2020. От менюто на модула се избира „Търсене за хора“ (изписано на английски език Search for persons). От падащото меню се избира опция „Цяло име“ (изписано на английски език „Full name”). В последното активно поле се въвежда с латински букви името на човека, за когото се извършва проверка. С бутона „Търсене“ (изписано на английски език „Search”) се извършва проверката.

Изведеният от системата ARACHNE резултат се маркира и с десен бутон на мишката се избира опция „Интерактивен доклад“ (изписано на английски език „Interactive Report”).

В случаите, при които в системата ARACHNE няма съвпадение за посоченото лице, на екрана се визуализира прозорец с информация, че търсенето не е дало информация. С цел удостоверяване на извършената проверка се прави снимка на екрана (screenshot), която се прилага към заявлението за профил и заповедта за създаването му.

Ако определеното за оценител лице е представител на юридическо лице, наето да осъществи проверка на подадено предложение за изпълнение на инвестиция, се извършва проверка за конфликт на интереси, както следва:

- в модул „Обекти“ (изписано на английски език в Системата „Entities”) преди създаване на профил за работа в ИСУН 2020 и/или включване в оценителна сесия в ИСУН 2020. От менюто на модула се избира „Търсене за дружества“ (изписано на английски език Search for companies). От падащото меню се избира опция „Цяло име“ (изписано на английски език „Full name”) или опция „ЕИК“ (изписано на английски език „Unique identification number”. В последното активно поле се въвежда релевантната информация. С бутона „Търсене“ (изписано на английски език „Search”) се извършва проверката.

Изведеният от системата ARACHNE резултат се маркира и с десен бутон на мишката се избира опция „Интерактивен доклад“ (изписано на английски език „Interactive Report”).

В случаите, при които в системата ARACHNE няма съвпадение за посоченото лице, на екрана се визуализира прозорец с информация, че търсенето не е дало информация. С цел удостоверяване на извършената проверка се прави снимка на екрана (screenshot), която се прилага към заявлението за профил и заповедта за създаването му.

1. В рамките на **оценката на административното съответствие и допустимостта** по чл. 8, ал. 1, т. 1, б. „а“ на подадените предложения за изпълнение на инвестиции.

Съгласно чл. 15, ал. 1 оценката на административното съответствие и допустимостта се извършва от членове на оценителната комисия, като те могат да бъдат подпомагани от помощник-оценители. В рамките на тази оценка посочените лица следва да извършат проверка в АРАХНЕ относно липсата на обстоятелствата по чл. 6, ал. 1, т. 1 от ПМС № 114/2022 г. във връзка с чл. 54, ал. 1, т. 7 от ЗОП, чл. 6, ал. 1, т. 2 и ал. 2 от ПМС № 114/2022 г. Проверката се извършва по отношение на кандидатите, подали предложение за изпълнение на инвестиция и техните партньори в съответствие с чл. 6, ал. 4 и 5 от ПМС № 114/2022 г. При проверката се проследява спазването от кандидатите на изискванията за предоставяне на средства от МВУ, посочени в чл. 2, ал. 3 и 4 от ПМС № 114/2022 г., и съответствието им с условията за кандидатстване.

Установените обстоятелства се изпращат по компетентност и до съответните контролни органи.

Ръководство за извършване на проверката в ARACHNE:

От менюто на модула се избира „Търсене за хора“ (изписано на английски език Search for persons). От падащото меню се избира опция „Цяло име“ (изписано на английски език „Full name”). В последното активно поле се въвежда с латински букви името на човека, за когото се извършва проверка. С бутона „Търсене“ (изписано на английски език „Search”) се извършва проверката.

Изведеният от системата ARACHNE резултат се маркира и с десен бутон на мишката се избира опция „Интерактивен доклад“ (изписано на английски език „Interactive Report”).

В случаите, при които в системата ARACHNE няма съвпадение за посоченото лице, на екрана се визуализира прозорец с информация, че търсенето не е дало информация. С цел удостоверяване на извършената проверка се прави снимка на екрана (screenshot), която се прилага към заявлението за профил и заповедта за създаването му.

В модул „Обекти“ (изписано на английски език в Системата „Entities”) oт менюто на модула се избира „Търсене за дружества“ (изписано на английски език Search for companies). От падащото меню се избира опция „Цяло име“ (изписано на английски език „Full name”) или опция „ЕИК“ (изписано на английски език „Unique identification number”. В последното активно поле се въвежда релевантната информация. С бутона „Търсене“ (изписано на английски език „Search”) се извършва проверката. От списъка се избира търсеното юридическо или физическо лице и с десен бутон на мишката се избират последователно опциите Printable report и Surrounding graph, като резултатите се визуализират съответно с доклад и графика. В случай, че в системата не фигурира информация за търсеното лице, до служителя се изпраща снимка на екрана (print screen) с резултата.

Докладът за печат съдържа информация за юридическо лице, както и за нивото на риска по всички предвидени категории, както са посочени по-долу и на техните индикатори:

* Общ резултат
* Процедури по възлагане
* Управление на договора
* Допустимост
* Избираемост
* Концентрация
* Репутационни сигнали за измами

Заявилият проверката служител преглежда доклада и предприема мерки по установяване наличието на индикации за риск (“червени флагове”).

Отделно в системата се осъществява и проверка за конфликт на интереси чрез преглед на извлечението Surrounding graph. В него е изобразена графика с йерархическа и друга зависимост между юридическото лице с други юридически, физически лица и проекти, изпълнявани от търсената организация.

1. **Възлагане на обществени поръчки по реда на ЗОП** */да се предвиди достъп в АРАХНЕ на лице/а, участващи в оценителната комисия на възложителя по ЗОП/*

Използването на системата ARACHNE като средство за предварителен контрол в процедурата за възлагане на обществена поръчка от възложител - краен получател, е препоръчително в следните случаи:

1. За идентифициране на **потенциален конфликт на интереси по отношение на членовете на комисията** по чл. 103, ал. 1 от ЗОП **с кандидатите или участниците**, подали оферта.

Съгласно чл. 51, ал. 8 от ППЗОП членовете на комисията декларират липсата на конфликт на интереси с кандидатите или участниците и с лицата по [чл. 54, ал. 2](https://web.apis.bg/p.php?i=2752471&b=0#p42353081) и [3 от ЗОП](https://web.apis.bg/p.php?i=2752471&b=0#p42353081) преди разглеждане на документите за съответствие с изискванията към личното състояние и критериите за подбор, поставени от възложителя, а в случаите по [чл. 104, ал. 2](https://web.apis.bg/p.php?i=2752471&b=0#p39465029) и [чл. 181, ал. 2 от ЗОП](https://web.apis.bg/p.php?i=2752471&b=0#p39465208) – преди разглеждане на техническото и ценовото предложение. За потвърждаване на това обстоятелство възложителят определя лице, което да извърши проверка в ARACHNE след подписване на декларациите по чл. 51, ал. 8 от ППЗОП и отваряне на подадените оферти (оповестяване на кандидатите и участниците, подали оферти).

При установено посредством ARACHNE съмнение за наличие на конфликт на интереси спрямо член на комисията по чл. 103, ал. 1 от ЗОП, същият се отстранява от извършването на дейности по отношение на оценката и се замества от друго лице. Извършват се действията по чл. 51, ал. 10 - 12 от ППЗОП. Установените обстоятелства се изпращат по компетентност и до съответните контролни органи (инспектората на съответното ведомство).

Ръководство за извършване на проверката в ARACHNE:

Определените за „Експерт“ в системата ARACHNE длъжностни лица (наблюдатели в процедурата за подбор) извършват проверка за конфликт на интереси в модул „Обекти“ (изписано на английски език в Системата „Entities”) преди създаване на профил за работа в ИСУН 2020 и/или включване в оценителна сесия в ИСУН 2020. От менюто на модула се избира „Търсене за хора“ (изписано на английски език Search for persons). От падащото меню се избира опция „Цяло име“ (изписано на английски език „Full name”). В последното активно поле се въвежда с латински букви името на човека, за когото се извършва проверка. С бутона „Търсене“ (изписано на английски език „Search”) се извършва проверката.

Изведеният от системата ARACHNE резултат се маркира и с десен бутон на мишката се избира опция „Интерактивен доклад“ (изписано на английски език „Interactive Report”).

В случаите, при които в системата ARACHNE няма съвпадение за посоченото лице, на екрана се визуализира прозорец с информация, че търсенето не е дало информация. С цел удостоверяване на извършената проверка се прави снимка на екрана (screenshot), която се прилага към заявлението за профил и заповедта за създаването му.

Ако определеното за оценител лице е представител на юридическо лице, наето да осъществи проверка на подадените оферти, се извършва проверка за конфликт на интереси, както следва:

- в модул „Обекти“ (изписано на английски език в Системата „Entities”) преди създаване на профил за работа в ИСУН 2020 и/или включване в оценителна сесия в ИСУН 2020. От менюто на модула се избира „Търсене за дружества“ (изписано на английски език Search for companies). От падащото меню се избира опция „Цяло име“ (изписано на английски език „Full name”) или опция „ЕИК“ (изписано на английски език „Unique identification number”. В последното активно поле се въвежда релевантната информация. С бутона „Търсене“ (изписано на английски език „Search”) се извършва проверката.

Изведеният от системата ARACHNE резултат се маркира и с десен бутон на мишката се избира опция „Интерактивен доклад“ (изписано на английски език „Interactive Report”).

В случаите, при които в системата ARACHNE няма съвпадение за посоченото лице, на екрана се визуализира прозорец с информация, че търсенето не е дало информация. С цел удостоверяване на извършената проверка се прави снимка на екрана (screenshot), която се прилага към заявлението за профил и заповедта за създаването му.

1. В рамките на проверката за съответствие с изискванията към личното състояние и критериите за подбор, поставени от възложителя.

При разглеждане на заявленията за участие и офертите по реда на ЗОП и ППЗОП за съответствие с изискванията към личното състояние и критериите за подбор, поставени от възложителя, членовете на комисията е препоръчително да извършат проверка в ARACHNE относно липсата на обстоятелствата по чл. 54, чл. 55 и чл. 101, ал. 9 - 11 от ЗОП. Проверката се извършва по отношение на кандидатите и участниците, подали оферта или заявление за участие, в съответствие с изискванията на чл. 54, ал. 2 и 3, чл. 55, ал. 3 и чл. 101, ал. 11 във връзка с § 2, т. 45 от ДР на ЗОП.

При установено несъответствие кандидатът или участникът се отстранява на съответно основание от чл. 107 от ЗОП.

Ръководство за извършване на проверката в ARACHNE:

От менюто на модула се избира „Търсене за хора“ (изписано на английски език Search for persons). От падащото меню се избира опция „Цяло име“ (изписано на английски език „Full name”). В последното активно поле се въвежда с латински букви името на човека, за когото се извършва проверка. С бутона „Търсене“ (изписано на английски език „Search”) се извършва проверката.

Изведеният от системата ARACHNE резултат се маркира и с десен бутон на мишката се избира опция „Интерактивен доклад“ (изписано на английски език „Interactive Report”).

В случаите, при които в системата ARACHNE няма съвпадение за посоченото лице, на екрана се визуализира прозорец с информация, че търсенето не е дало информация. С цел удостоверяване на извършената проверка се прави снимка на екрана (screenshot), която се прилага към заявлението за профил и заповедта за създаването му.

В модул „Обекти“ (изписано на английски език в Системата „Entities”) oт менюто на модула се избира „Търсене за дружества“ (изписано на английски език Search for companies). От падащото меню се избира опция „Цяло име“ (изписано на английски език „Full name”) или опция „ЕИК“ (изписано на английски език „Unique identification number”. В последното активно поле се въвежда релевантната информация. С бутона „Търсене“ (изписано на английски език „Search”) се извършва проверката. От списъка се избира търсеното юридическо или физическо лице и с десен бутон на мишката се избират последователно опциите Printable report и Surrounding graph, като резултатите се визуализират съответно с доклад и графика. В случай, че в системата не фигурира информация за търсеното лице, до служителя се изпраща снимка на екрана (print screen) с резултата.

Докладът за печат съдържа информация за юридическо лице, както и за нивото на риска по всички предвидени категории, както са посочени по-долу и на техните индикатори:

* Общ резултат
* Процедури по възлагане
* Управление на договора
* Допустимост
* Избираемост
* Концентрация
* Репутационни сигнали за измами

Заявилият проверката служител преглежда доклада и предприема мерки по установяване наличието на индикации за риск (“червени флагове”).

Отделно в системата се осъществява и проверка за конфликт на интереси чрез преглед на извлечението Surrounding graph. В него е изобразена графика с йерархическа и друга зависимост между юридическото лице с други юридически, физически лица и проекти, изпълнявани от търсената организация.