**Приложение 3.10**

**АКТУАЛЕН КЪМ ДВ, БР. 107 от 18.12.2020 г., в сила от 1.01.2021 г.**

**Цел:** да се установи дали обществената поръчка е възложена законосъобразно.

|  |  |  |
| --- | --- | --- |
| **1** | **Наименование на проверката**  **предмет, решение за класиране /номер, дата, класиран на първо място, награда или плащане)** | Проверка на конкурс за проект по ЗОП с предмет „......................”, решение № ....... от /дата/ ...........г. с класиран на първо място ................, награда в размер на ............... лв. |
| **2** | **Проект:** |  |
| **3** | **Възложител:** |  |
| **4** | **Номер на поръчката в РОП:** | nnnnn-yyyy-xxxx |
| **5** | **Решение за откриване:** | номер, дата и длъжност на лицето, издало решението |
| **6** | **Награден фонд** |  |
| **7** | **Акт, с който е приключила процедурата:** | Решение за класиране или решение за прекратяване (номер, дата) |
| **8** | **Актове на АОП по чл. 229, ал. 1, т. 8 и т. 14 и чл. 232** | номер, дата на становището на АОП |
| **9** | **Доклади от други органи (ЕК, ЕСП, ОЛАФ, СП, АДФИ, вътрешен одит, др.):** | номер, дата и издател на доклада, свързан с проверяваната процедура |
| **10** | **Актове на КЗК и ВАС , включително относно спорове за наличие на непозволени съглашения против конкуренцията между участниците:** | номер, дата, издател (решения/определения на КЗК/ВАС) по проверяваната процедура |
| **11** | **Адрес на електронната преписка на поръчката в РОП/профила на купувача:** |  |
| **12** | **Брой подадени заявления за участие или проекти (вкл. за всяка обособена позиция):** |  |
| **13** | **Брой отстранени участници (вкл. за всяка обособена позиция):** |  |

**УКАЗАНИЯ:**

При попълване на този контролен лист се спазват следните указания:

***I. ЗА ПРОВЕРЯВАЩИЯ:***

**1. Задължително се дава отговор в колона „Да/Не/НП”.**

**2** В случай, че отговорът на въпроса в предходната колона показва **УСТАНОВЕНО ОТКЛОНЕНИЕ,** в колона „Коментари/Референции” се посочват:

а) **Приложимата правна норма** (съкратено винаги, когато е възможно) - тя представлява критерия/изискването, спрямо което оценяваме фактите.

б) **Установените относими факти** - тене съответстват на а) и затова представляват **отклонение.**

**-** проверяващиятгиизлага пълно, кратко, точно и ясно**,** като взима предвид конкретните указания към съответния въпрос за проверка.

- ВНИМАНИЕ! Установените в хода на проверката по т. ІІІ от настоящите указания факти, представляващи индикатори за измама, следва да бъдат документирани в колона „Коментар/ Референция“ от раздел ІV от настоящия контролен лист.

в) В случай, че при следващ въпрос за проверка проверяващият установи, че вече описани като отклонение факти по предходен въпрос **представляват отклонение и по този въпрос за проверка**, проверяващият спазва 2 а), като цитира съкратено приложимата норма, но не описва 2 б) – т.е. установените факти не се излагат повторно, а проверяващият препраща към съответния номер на въпрос по-горе в КЛ, където вече са посочени.

**3.** В колона „Коментар/Референция“ проверяващият **задължително** посочва кратка, точна, ясна и еднозначна **референция** към съответните проверени документи, въз основа на които е даден съответния отговор на въпроса за проверка и е базирано съответното заключение.

Референцията е точна, ясна и еднозначна, когато се отнася до конкретен прикачен към въпроса документ към въпроса и посочва съответните страници и абзаци/точки от него, имащи отношение към заключението на проверяващия..

**4. Обръщаме внимание, че проверяващият е длъжен в колона „Коментар/ Референция“ да формулира констатация за всяко установено отклонение от законодателството по обществени поръчки след анализ на решението и/или становището на други органи, които са се произнесли по тази обществена поръчка (Комисията за защита на конкуренцията, Върховния административен съд, други съдилища и/или други органи). Проверяващият задължително описва становището на тези органи в колона „Коментар/ Референция“.**

**5.** Във всеки отделен случай на установено отклонение проверяващият задължително извършва **допълнителен анализ за наличие на индикатори за нередности и измами**, които имат отношение към обществената поръчка („Червени флагове”), съгласно указанията, съдържащи се в т. III от настоящия контролен лист. Задължението за допълнителен анализ може да възникне при всеки въпрос за проверка от настоящия контролен лист. Резултатите от анализа се документират в колона „Коментар/ Референция“ от раздел ІV от настоящия контролен лист.

**ІI. ЗА НАЧАЛНИК ОТДЕЛ**

Началник отдел извършва преглед на контролния лист (КЛ) и доказателствата за отклоненията и потвърждава, че:

1. Проверяващият е документирал: общата информация за поръчката, колона „Да/Не/НП” за всички въпроси, заключението и е изпълнил изискванията на т. I.4 и т. І.5;

2. Установените отклонения проверяващият е документирал в колона „Коментари/Референции” в съответствие с изискванията по-горе;

3. Отклоненията се подкрепят от събраните доказателства;

**4.** Началника на отдел потвърждава или не идентифицираните индикатори за измама в проверената процедура, описани в колона „Коментар/ Референция“ към въпросите за проверка от раздел ІV от настоящия контролен лист. При потвърждаване на индикаторите същият има задължение да подготви за изпращане до компетентните органи окончателния доклад за резултатите от проверката на съответния проект.

**ІII. ЗА ИЗВЪРШВАНЕ НА АНАЛИЗ ЗА НАЛИЧИЕ НА ИНДИКАТОРИ ЗА НЕРЕДНОСТИ И ИЗМАМИ, КОИТО ИМАТ ОТНОШЕНИЕ КЪМ ПРОВЕДЕНАТА ОБЩЕСТВЕНА ПОРЪЧКА („ЧЕРВЕНИ ФЛАГОВЕ“)**

При всеки отделен случай на установено отклонение, което се документира съобразно указанията по т. І, проверяващият и началника на отдел задължително извършват допълнителен анализ за наличие на индикатори за нередности и измами („Червени флагове”). Задължението за извършване на проверката за наличие на индикатори за измама може да възникне при всеки въпрос за проверка от настоящия контролен лист.

В случай, че проверяващият установи наличие на един или няколко от изброените по-долу индикатори, същият следва да опише тези факти в колона „Коментар/Референция“ от раздел ІV на настоящия контролен лист към съответния въпрос за проверка и да ги квалифицира като индикатори за измама. Проверяващият и началникът на отдел следва да вземат предвид тези индикатори и да съобразяват решенията и изводите си водени от законодателството и издадените насоки и указания, сред които и Насоките относно избягването и управлението на конфликти на интереси съгласно Финансовия регламент (2021/C 121/01)ВНИМАНИЕ! Указанията по т. ІІІ проверяващият и началника на отдел прилагат при всички въпроси за проверка на настоящия контролен лист, в случай че е налице отклонение в проверяваната поръчка.

За целта експертът проверява дали са налице някои от следните ситуации:

**1.** **Индикатори за измама при конфликт на интереси:**

Конфликт на интереси може да възникне, когато служител на възложителя (ръководител, член на комисия за провеждане на процедурата, служител, участвал в подготовката и/или провеждането на конкретната процедура за възлагане на обществена поръчка) има недекларирани интереси във връзка с определена поръчка или изпълнител/ икономически оператор.

Съмнение за наличие на конфликт на интереси може да възникне, ако са налице едно или няколко от следните обстоятелства:

* Необяснимо или необичайно фаворизиране на конкретен участник (например, подадена е само една оферта; класиран е само един участник, а останалите са отстранени; налице са ограничителни изисквания и/или условия, даващи предимство на определени икономически оператори; налице са незаконосъобразно отстранени участници; участникът, определен за изпълнител, не отговаря на изискванията на възложителя; налице е неравно третиране на участниците в процедурата; не са установени всички нередовни или недействителни документи на отстранените участници в рамките на процедурата).
* Налице са признаци, че член на комисията за провеждане на процедурата или друг служител, имащ пряко отношение към провеждането й, упражняват стопанска дейност (например, в комисията за провеждане на процедурата за членове за членове са определени външни за възложителя лица, подготовката на документацията за участие е извършена от външни за възложителя лица).
* Налице са близки контакти (включително публично известни) между член на комисията за провеждане на процедурата или друг служител, имащ пряко отношение към провеждането на процедурата, и изпълнителя на поръчката.
* Лице, което участва в обединение или е дало съгласие и фигурира като подизпълнител в офертата на друг участник, е представил самостоятелна оферта.
* Налице е промяна на оферта след нейното подаване след изтичане на срока за получаване на офертите;
* Налице са възражения/жалби/ сигнали от други участници с твърдение за някои от индикаторите за измама;
* Налице е информация, че някои от офертите са отворени преди изтичане на срока за получаване на офертите и преди публичните заседания за отваряне на офертите/ ценовите предложения;
* Участникът, определен за изпълнител, е допълвал/изменял офертата си след крайния срок за получаване на офертите, извън процедурата.

**2.** **Индикатори за измама при** **договаряне при офериране:**

При договарянето икономически оператори от определена географска област, регион или отрасъл се договарят тайно с цел да елиминират конкуренцията и завишат цената на обществената поръчка посредством различни схеми за съглашателство при офериране.

**- Допълващо офериране**

С допълващото офериране, известно също като подаване на фиктивни оферти, се цели единствено да се създаде впечатление за конкуренция в рамките на процедурата, а не да се спечели обществената поръчка.

Няколко икономически оператора се договарят да представят оферти при сравнително по-високи цени или при изключително високи цени, за да направят възможен избора на точно определен изпълнител при завишени цени.

Определеният за изпълнител наема като подизпълнители лицата, които не са спечелили поръчката. Ангажирането на подизпълнители може да бъде и неформално или скрито, т.е. да не е посочено в офертата на определения за изпълнител участник.

Допълващи оферти могат да бъдат представени и от дъщерни дружества или свързани лица.

**- Участие на ротационен принцип**

Участниците представят допълващи оферти или се въздържат от участие, с цел да дадат възможност на всеки един от тях да представи най-ниска оферта на ротационен принцип. Ротацията може да бъде и по географски области - един изпълнител да получи цялата поръчка за пътищата в даден регион, а друг - в друг, или по вид на извършваните работи, по период от време, и т.н.

Съмнение за наличие на договаряне може да възникне, ако са налице едно или няколко от следните обстоятелства:

- избраната оферта съдържа предложения с твърде високи стойности в сравнение с прогнозната стойност на поръчката, цените за сходни работи или услуги, или средните за сектора стойности и пазарните цени;

- трайно завишени цени при всички участници;

- техническата спецификация насочва към конкретен икономически оператор, тъй като е твърде рестриктивна (особено за IT сектора и други по-специализирани технически договори), включително използването на търговски марки, без да е предвидена възможност и за представяне на еквивалент предложение за изпълнение на поръчката;

- ротация на икономическите оператори, определени за изпълнители, на регионален, професионален принцип или в зависимост от възлаганите работи;

- част от обединение/консорциум/АД и друго лице, спечелило процедурата, участва и самостоятелно в същата процедура;

- участници, които не са определени за изпълнители, се наемат като подизпълнители, вкл. неформално или скрито;

- необичайни характеристики в офертите (например разликата между отделните оферти е в размер на точен процент, печелившата оферта е на стойност точно под приемливия праг на цените, съвпадаща със заложените в бюджета цени, твърде висока, твърде близка, твърде отдалечена, съдържаща закръглени суми, непълна и т.н.);

- очевидни връзки между отделни участници, напр. съвпадащи адреси, персонал, телефонни номера и т.н.;

- квалифицирани потенциални изпълнители не подават оферти и стават подизпълнители или пък подал по-ниска оферта участник се оттегля и става подизпълнител, вкл. неформално или скрито;

Договарянето е типично за следните сектори: строителство на пътища, строителство на сгради, почистване дъното на водни източници и хранилища, електрическо оборудване, изхвърляне на отпадъци. Същото е възможно и в други сектори и обекти обществени поръчки.

**3. Индикатори за измама при неоснователно възлагане на един изпълнител:**

Тази схема често възниква в резултат на корупция, особено ако характерните белези се повтарят и са подозрителни.

Съмнение за наличие на неоснователно възлагане на един изпълнител може да възникне, ако са налице едно от следните обстоятелства:

- извършване на покупки от единствен източник в размер над или непосредствено под праговете, изискващи провеждането на процедура за възлагане на обществена поръчка;

- няколко поръчки на стойност, която е близка до праговете за провеждане на процедура за възлагане на обществена поръчка;

- незаконосъобразно разделяне на предмета на една поръчка, което е довело до неприлагане на по-тежък режим на възлагане (например отделни договори за работи и материали, като всеки от тях е на стойност под прага, изискващ провеждане на открита процедура – да се съобразят резултатите от проверката съгласно въпрос № 14 от настоящия контролен лист);

- незаконосъобразен вид процедура за възлагане.

|  |  |  |  |  |
| --- | --- | --- | --- | --- |
| **№** | **Въпрос** | | **Да/Не/НП** | **Коментар/Референция** |
| **I.** **ОТКРИВАНЕ И ОБЯВЯВАНЕ НА ПРОЦЕДУРАТА ЗА ОБЩЕСТВЕНА ПОРЪЧКА** | | | | |
| **I.1. Избор на ред за възлагане и обявяване на процедурата** | | | | |
| 14. | **Спазени ли са правилата за определяне на прогнозната стойност по чл. 80, ал. 2 и ал. 3 от ЗОП?**  Възложителят прилага процедурата за конкурс за проект прогнозната стойност на ОП е в рамките на праговете по чл. 20, ал. 1, т. 5 от ЗОП - възложителите провеждат конкурс за проект на стойност, по-голяма или равна на 70 000 лв.  Когато Конкурс за проект се провежда като част от процедура за възлагане на обществена поръчка за услуга, прогнозната стойност се определя, като в нея се включват стойността без ДДС на услугата и всички евентуални награди или плащания за участниците.  Когато Конкурс за проект се провежда с присъждане на награди или плащания за участниците, прогнозната стойност се определя, като в нея се включва общата сума на наградите и плащанията, както и прогнозната стойност без ДДС на обществената поръчка за услуги, която може да бъде възложена чрез процедура на договаряне без предварително обявление.  **(чл. 20 от ЗОП и чл. 21 от ЗОП, чл. 80 от ЗОП)**  **Насочващи източници на информация:** прегледайте обявлението за конкурс за проект в частта за предмета на поръчката и прогнозната й стойност, както и други документи, ако е необходимо. Прегледайте оперативното споразумение, включително одобрения бюджет. Анализирайте допълнителна информация от проверявания обект за възложените от него обществени поръчки.  Анализирайте дали прогнозната стойност на поръчката попада в рамките на прага по чл. 20, ал. 1, т. 5 от ЗОП от ЗОП. Анализирайте подлежащите на изпълнение дейности по проекта с цел да установите дали са спазени чл. 21, ал. 14 и ал. 15 от ЗОП. Анализирайте възложените от възложителя дейности с подобен характер през годината с цел да установите дали са спазени изискванията на чл. 21, ал. 14 и ал. 15 от ЗОП. | |  |  |
| 15. | **Спазени ли са условията по чл. 18, ал. 8 от ЗОП и реда за избор на процедура за конкурс за проект?**  Конкурс за проект може да се проведе когато възложителят придобива основно в областите на градското и селищното устройство, архитектурата, инженеринговата дейност или на обработката на данни, план или идеен проект, избран от независимо жури въз основа на проведен конкурс със или без присъждане на награди.  Конкурсът за проект се провежда:  1. като част от процедура за възлагане на обществена поръчка за услуга, или  2. или като част от възлагане на обществена поръчка за услуга.  **(чл. 80, ал. 1 от ЗОП)**  **Насочващи източници на информация:** прегледайте решението за откриване на процедурата и обявлението за конкурс за проект. | |  |  |
| 16. | **Изпратено ли е обявление за конкурс за проект додо Официален вестник на ЕС и РОП (чл. 35, ал.1, т. 5)** Задължението за изпращане на обявление до Официален вестник на ЕС възниква, винаги.  Задължението за изпращане на обявление до РОП възниква, в хипотезата на чл. 36, ал. 1 от ЗОП  Възложителите изпращат обявлението до Службата за публикации на Европейския съюз чрез услугата "Електронен подател", предоставена от платформата, при спазване на правилата по чл. 229, ал. 1, т. 12 от ЗОП.  **(чл.20, ал. 1 от ППЗОП)**  **Насочващи източници на информация:** прегледайте обявлението за обществената поръчка в частта относно датата на изпращане на обявлението | |  |  |
| 17. | **Спазен ли са сроковете за публикуване на документите за обществена поръчка в в РОП и профила на купувача?**  **Важно!** Възложителите публикуват документите по чл. 31, ал. 2 в РОП и профила на купувача в систевата.  Възложителят предоставят неограничен, пълен, безплатен и пряк достъп чрез платформата по чл. 39а, ал. 1 до документацията за обществената поръчка от датата на:  публикуване на обявлението в "Официален вестник" на Европейския съюз;  Съгласно чл. 19а от ППЗОП документите се публикуват едновременно в РОП и профила на купувача.  Следователно възложителите нямат право да публикуват документацията за участие в РОП и профила на купувача преди обявлението да е публикувано в ОВ на ЕС и РОП.  **(чл. 20, ал. 1, чл. 36, ал. 2 от ЗОП, чл. 35, ал. 5 от ППЗОП),**  Анализирайте датите на изпращане на обявлението за обществената поръчка до ОВ на ЕС и до АОП и датата на публикуване на документацията за участие в профила на купувача. | |  |  |
| **I.2 Срок за представяне на проекти и заявления за участие** | | | | |
| 18. | | **Срокът за представяне на заявления и проекти за участие съобразен ли е със сложността на поръчката и времето, необходимо за изготвяне на проекта?**  Минималният срок за получаване на проекти е 30 дни от датата на изпращането за публикуване на обявлението за конкурс за проект, съответно от изпращането на покани до одобрените кандидати в ограничен конкурс.  Когато след провеждане на конкурс за проект възложителят възнамерява да възложи поръчка по чл. 79, ал. 1, т. 9 от ЗОП, това се посочва в обявлението за конкурс за проект.  Минималният срок за получаване на заявления за участие в ограничен конкурс е 30 дни от датата на изпращането за публикуване на обявлението за конкурс за  проект. При ограничен конкурс възложителят може да ограничи в обявлението броя на участниците, които ще покани да представят проекти, но техният брой не може да е по-малък от 5.  **(Чл. 82 и 83 от ППЗОП).**  Съгласно чл. 45, ал. 1 и ал. 2 от ЗОП възложителите отчитат сложността на поръчката и времето, необходимо за изготвяне на проекта, без да се засягат минималните срокове за съответните процедури, определени в този закон.  Когато проектите могат да се съставят само след посещение на обекта или след проверка на място на допълнителни документи, свързани с обществената поръчка, сроковете за получаването на проекти трябва да бъдат по-дълги от минимално определените, като дават възможност на заинтересованите лица да се запознаят с цялата информация, необходима за изготвяне на проектите.  **(Чл. 45 от ЗОП)**  **Насочващи източници на информация:** прегледайте обявлението за конкурс за проект в частта относно срока за получаване на проектите и датата на изпращане на документа. интернет адреса, на който е осигурен достъпа до документацията за участие, както и съответното предварително обявление (ако е приложимо), съобщения, удостоверяващи електронното подаване на документите, доказателства за осигурен пълен достъп до документацията за участие към момента на публикуване на обявлението.  Анализирайте:  - дата на изпращане на обявлението за ОП;  - крайната дата за получаване на заявленията и проектите;  - броят на календарните дни между двете дати. |  |  |
| 19. | | **Броят календарни дни на определения срок за получаване на офертите при откриване на процедурата съответства ли на минимума по чл. 74, ал. 1 от ЗОП?**  Между датата на ИЗПРАЩАНЕ на обявлението за обществената поръчка за публикуване и крайната дата за получаване на проектите/заявленията за участие (при ограничена конкурс) следва да има минимум 30 дни.  Внимание! Датата, на която е публикувано обявлението в РОП и ОВЕС, е БЕЗ ЗНАЧЕНИЕ за изчисляване на срока за получаване на офертите.  Датата на публикуване на обявлението в ОВЕС е от значение за определяне на времето, в което възложителят е длъжен да публикува в профила на купувача документацията за обществената поръка.  Възложителят доказва датата на изпращане на обявлението чрез датата, удостоверена от платформата чрез електронен времеви печатчрез потвърждение за получаване на обявлението, предоставено от Службата за публикации на ЕС.  (чл. 74, ал. 1 от ЗОП)  Последният ден на срока за получаване на оферти чрез платформата се определя винаги в присъствен ден.  (чл. 28, ал. 4 от ППЗОП).  **Насочващи източници на информация: прегледайте обявлението за обществената поръчка в частта относно срока за получаване на офертите, датата на изпращане на документа, както и мотивите за намаляването на срока (ако е приложимо).**  **Анализирайте:**  **- дата на изпращане на обявлението за ОП;**  **- крайната дата за получаване на офертите;**  **- броят на календарните дни между двете дати.** |  |  |
| 20. | | **Спазени ли са условията за определяне на по-дълъг срок за получаване на проектите/заявленията за участие в конкурса при откриване на процедурата, ако:**  **-** липсва неограничен, пълен, безплатен и пряк достъп чрез електронни средства до документацията за обществената поръчка;  - възложителят е поставил изисквания за защита на информация с конфиденциален характер при предоставяне на информация на участниците в хода на процедурите, както и при сключването на договора за обществена поръчка;  - проектите/заявленията могат да се съставят само след посещение на обекта или след проверка на място на допълнителни документи, свързани с обществената поръчка по чл. 45, ал. 2 от ЗОП;  - подаването на проекти/заявления или на части от тях с електронни средства не е възможно поради някоя от причините по чл. 39a, ал. 9 или 10 от ЗОП, сроковете за получаване на оферти се удължават с 5 дни.  **ВАЖНО!** Задължението за определяне на по-дълъг срок за получаване на офертите от сроковете по чл. 74 от ЗОП възниква при откриване на процедурата, когато възложителят определя първоначалния срок за получаване на офертите.  Случаи, при които възниква задължението:  - относно достъпа до документацията за поръчката - при липса на неограничен, пълен, безплатен и пряк достъп чрез електронни средства до част от документацията за обществената поръчка съгласно чл. 32, ал. 3 от ЗОП – минимум 5 дни по-дълъг срок (чл. 32, ал. 3 от ЗОП);  - относно защитата на информация с конфиденциален характер – при подобно изискване, поставено от възложителя – минимум 5 дни по-дълъг срок. В тези случаи в обявлението трябва да са посочени мерките за защита на информацията, условията и начина за достъп до документацията за обществена поръчка (чл. 32, ал. 4 от ЗОП);  - относно посещението на обекта и проверката на документи на място – когато офертите могат да се съставят само след посещение на обекта или след проверка на място на допълнителни документи, свързани с обществената поръчка, сроковете за получаването на оферти трябва да бъдат по-дълги от минимално определените, като дават възможност на заинтересованите лица да се запознаят с цялата информация, необходима за изготвяне на офертите.  Важно! При преценката дали е изпълнено надлежно задължението за определяне на удължени срокове при откриване на процедурата, следва да се вземе предвид, че чл. 74 от ЗОП предвижда различни по дължина срокове – стандартен от 30 дни и намалени – на 15 дни (поради обявление за предварителна информация или поради обстоятелства, изискващи спешно възлагане).  **(чл. 32, ал. 3 от ЗОП)**  **(чл. 32, ал. 4 във връзка с чл. 102, ал. 3 от ЗОП)**  **(чл. 45, ал. 2 и ал. 3 от ЗОП)**  **Насочващи източници на информация:** прегледайте обявлението за обществената поръчка в частта относно срока за получаване на офертите и начина, по който документацията за обществената поръчка може да бъде получена, изискванията за защита на информация с конфиденциален характер при предоставяне на информация на участниците в хода на процедурите и др.  **Анализирайте:**  **-** дата на изпращане на обявлението за ОП;  - крайната дата за получаване на проектите/заявленията;  - броят на календарните дни между двете дати.  За чл. 32, ал. 3 от ЗОП анализирайте:  - дали е налице ограничен, непълен и непряк достъп до документацията за поръчката.  За чл. 32, ал. 4 от ЗОП анализирайте:  - дали възложителят е поставил изисквания за защита на информацията с конфиденциален характер при предоставяне на информация на участниците в хода на процедурата и при сключване на договора  и  - дали възложителят е определил мерки, които трябва да бъдат предприети с оглед защита на конфиденциалния характер на информацията.  За чл. 45, ал. 2 от ЗОП анализирайте:  **-** дали възложителят е изискал офертите да се подават само след разглеждане на място на допълнителни документи към документацията за поръчката и/или след оглед на мястото на изпълнение на поръчката;  - дали срокът за получаване на офертите дава възможност на заинтересованите лица да се запознаят с цялата информация, необходима за изготвяне на офертите (срокът за получаване на офертите следва да е по-дълъг от минимално определения в закона).  За чл.45, ал.3 от ЗОП анализирайте:  - дали поради специализирания характер на обществената поръчка се налага използването на специфични инструменти и устройства, или формати на файлове, поддържани от приложения, които не са общодостъпни и не могат да се представят от възложителя за изтегляне или използване от разстояние, включително когато са включени в лицензионна схема за защита на авторски права;  - дали възложителят е изискал да се представят макети или мостри заедно с офертите, които не могат да бъдат предадени с електронни средства. |  |  |
| 21. | | **В случай, че е извършена промяна в обявлението за ОП и/ или документацията за участие, същата законосъобразна ли е по отношение на:**  **- обхвата,**  **- сроковете за провеждане на процедурата (срок за получаване на проектите, срок достъп до документацията за участие) и**  **- начина на обявяване – до ОВ на ЕС, РОП и профила на купувача?**  Съгласно чл. 100 от ЗОП възложителят може да направи **еднократно** промени в обявлението за ОП и/или документацията за участие. **Внимание!**  Актът, с който се прави промяната, е решение за промяна и с него Възложителят не трябва да въвежда условия които биха променили кръга на заинтересованите лица (чл.100, ал.10 ЗОП)  Промяната може да обхваща всички изисквания за възлагане на поръчката, с изключение на дейностите и/или доставките по обявения предмет на поръчката, когато се прави до 14 дни от ПУБЛИКУВАНЕ на обявлението.  След изтичането на този срок Възложителят може да публикува многократно обявления за изменения или допълнителна информация за промени в условията на процедурата само когато удължава обявените срокове (чл.100, ал.6 от ЗОП)  **Насочващи източници на информация:** прегледайте решението за промяна, ако има такова.  Анализирайте:   * актът, с който е направена промяната, и дали същият е изпратен съответно до ОВ на ЕС и РОП или само РОП. ОБЪРНЕТЕ ВНИМАНИЕ ДАЛИ ЗА ИЗМЕНЕНИЕТО СА УВЕДОМЕНИ ВСИЧКИ ИНСТИТУЦИИ, а именно ОВ на ЕС и РОП, както и дали решението е публикувано в профила на купувача; * датата, на която е направена промяната, дали е в правно установените срокове; * обхвата на промяната;   - сроковете за провеждане на процедурата след промяната – срок за получаване на проектите. В тази връзка анализирайте дали възложителят е изпълнил задължението си за удължаването им, ако е възникнало за него такова. |  |  |
| 22. | | **Възложителят изпълнил ли е задължението по чл. 100, ал. 7, т. 2 и ал. 11 от ЗОП за удължаване срока за получаване на заявленията за участие?**  Проверете дали са възникнали предпоставките по чл. 100, ал. 7, т. 2 и ал. 11 от ЗОП, а именно:   * поискани ли са своевременно разяснения по условията на процедурата и те не могат да бъдат представени в срока по чл. 33, ал. 2 от ЗОП /чл. 100, ал. 7 от ЗОП/. * Когато се налага във връзка с производството по обжалване.   Целта на проверката е да се установи дали за възложителя е възникнало задължение за удължаване на срока за получаване на заявленията/проектите.  (чл. 100, ал. 7, т. 2 и ал. 11 от ЗОП)  **Насочващи източници на информация:** писма до възложителя с искане за удължаване на срока, други документи, сочещи необходимост от удължаване на сроковете;дадени разяснения от възложителя.  Внимание: Да се има предвид и изключението, уредено в чл. 100, ал. 9 от ЗОП. |  |  |
| **I.3. Условия за възлагане на обществената поръчка** | | | | |
| 23. | | **Обявлението за обществена поръчка съдържа ли изискуемата информация по чл. 35, ал. 2 от ЗОП?**  **Насочващи източници на информация:** прегледайте обявлението за обществената поръчка.  Анализирайте дали са налице разлики в информацията, съдържаща се в обявленията, изпратени до ОВ на ЕС и до РОП, както и в документацията за участие, публикувана в профила на купувача.  Публикуваните в РОП обявления не могат да съдържат информация, която се различава от тази, която е изпратена за публикуване до Службата за публикации на Европейския съюз. |  |  |
| 24. | | **Документацията съдържа ли:**  **1. проектната задача и указания за изпълнението й?**  **2. всички технически данни, необходими за изпълнението на проекта?**  **3. критериите за оценка на проекта, тяхната относителна тежест и начина за определяне на комплексната оценка на проекта?**  **Важно:** Документацията може да съдържа и други документи, които възложителят предоставя или на които се позовава, за да определи характеристиките на проекта и реда за провеждане на процедурата, или които са необходими за подготовката на заявленията за участие или проектите. |  |  |
| 25. | | **Възложителят, в техническата спецификация на поръчката, предвидил ли е мерки, съдържащи условия, свързани с принципа за „ненанасяне на значителни вреди“ по смисъла на член 17 от Регламент (ЕС) 2020/852 на Европейския парламент и на Съвета от 18 юни 2020 година?**  Възложителят е длъжен, при изготвянето на документацията за обществена поръчка, да спазва приложимата част от законодателството на ЕС в областта на околната среда.  **Внимание!** Дейностите, предмет на поръчката, следва да оказват незначително предвидимо въздействие върху околната среда. При преценката си на риска от оказване на неблагоприятно въздействие върху околната среда на дейностите, свързани с изпълнението на поръчката, възложителят трябва да вземе предвид както преките, така и непреките въздействия през целия жизнен цикъл на инвестицията.  **Анализирайте: Очаква ли се дейността, възлагана чрез настоящата обществена поръчка, да доведе до нанасяне на вреди върху околната среда? Възложителят предвидил ли е технология, която е щадяща за околната среда?**  **Примери:**  **Дейността не трябва да води до значителна неефективност при използването на ресурсите или до увеличаване на генерирането на отпадъци. Изпълнението на дейностите не следва да води до отделяне на значителни емисии на парникови газове, увеличение на емисиите на замърсители във въздуха, замърсяване на води и почви и др.** |  |  |
| 26. | | **Проектната задача на конкурса, посочен в обявлението за ОП и документацията за поръчката, и заложените изисквания в техническите данни осигуряват ли спазване на принципите за равен достъп и недопускане на дискриминация, свободна конкуренция на лицата и пропорционалност?**  Възложителят е длъжен да формулира предмета на конкурса в обявлението и останалата част от документацията за поръчката достатъчно пълно, ясно и без да използва дискриминационни елементи (напр. когато предметът е зададен твърде общо или неизчерпателно, е невъзможно да се идентифицират конкретните дейности, подлежащи на изпълнение).  **Внимание!** Необходимо е да се направи задълбочен анализ дали дейностите от предмета на поръчката представляват интерес на една и съща група икономически оператори.  Насочващи източници на информация: прегледайте обявлението за конкурса за проект в частта относно предмета на поръчката, както и документацията в частта относно описанието на предмета на поръчката, техническите данни (включително количествени сметки и др.), и др.  Анализирайте посочените насочващи източници с цел да установите дали предметът на ОП е дефиниран достатъчно пълно, ясно и без дискриминационни елементи. |  |  |
| 27. | | **Критериите за подбор (минималните изисквания относно годността за упражняване на професионална дейност, финансовото и икономическо състояние, техническите и професионалните способности на участниците) посочени ли са изчерпателно в обявлението за ОП?(ако е приложимо)**  **Документите за доказване на критериите за подбор посочени ли са изчерпателно в обявлението за конкурс за проект? (ако е приложимо)**  **В случай, че възложителят е определил критерии за подбор, той е длъжен да определи и документите, с които се доказва изпълнението им (чл. 59, ал. 5 от ЗОП). Възложителите нямат правно основание да изискват представяне на документи по чл. 61 и чл. 63 от ЗОП, без да са определили съответни критерии за подбор /чл. 59, ал. 3 от ЗОП/.**  **В обявлението възложителят е длъжен да посочи изчерпателно всички критерии за подбор, както и всички документи, които изисква във връзка с тях.**  **(чл. 59 от ЗОП и чл. 61 и чл. 63 от ЗОП)**  Съгласно чл. 67 от ЗОП участниците в обществената поръчка в офертите/заявленията/проектите/ си единствено декларират в ЕЕДОП съответствие с изискванията на възложителя. В случай, че спечели обществената поръчка, участникът следва да представи доказателства за заявените обстоятелства. Това може да стане и напо-ранен етап в случай, че журито му ги изиска по реда на чл. 67, ал. 5 от ЗОП в хода на провеждане на процедурата.  В случай, че възложителят е определил критерии за подбор, той е длъжен да определи и документите, с които се доказва изпълнението им (чл. 59, ал. 5 от ЗОП). В обявлението за поръчката възложителят е длъжен да посочи изчерпателно всички критерии за подбор, както и всички документи, с които се доказва изпълнението им.  **Внимание!!** Критерият „годност (правоспособност) за упражняване на професионална дейност“ не може да се доказва с капацитета на трети лица. (чл. 65, ал. 1 от ЗОП)  **(чл. 59 от ЗОП във връзка с чл. 2, ал. 1, т. 1 от ЗОП, чл. 60, чл. 61 /в тази връзка – чл. 62 и за справка § 2, т.  66 от ДР на ЗОП. и чл. 63 /в тази връзка – чл. 64  от ЗОП)**  **Насочващи източници на информация:** обявление, документация за участие.  Анализирайте критериите за подбор и документите за доказването им. Прегледайте обявлението за обществената поръчка в частта относно условията за участие, както и документацията за участие в цялост. Изисквания към годността на участниците и документи за доказването им е най-вероятно да са формулирани в следните части на документацията за участие - относно изискванията към годността на участниците, указанията за подготовка на заявленията/ проектите. Тъй като в практиката се срещат случаи, в които тези изисквания се изброяват във всички части на документацията за участие (несистематично), е необходимо да се анализира същата задълбочено в цялост, включително и в нейните приложения. |  |  |
| 28. | | **Показателите, включени в критериите за възлагане, свързани ли са с предмета на проекта?**  **Включени ли са в обявлението за ОП и в методиката за оценка на проектите като показатели за оценка критерии за подбор на участниците?**  Съгласно **чл.70, ал.5** показателите за оценка следва да са пряко свързани с предмета на поръчката. Регламентирана е забрана като показатели за оценка на проектите да се включват критерии за подбор на участниците – чл.70, ал.12. Забраната се отнася до всички критерии за подбор, а не само до тези, които са използвани от възложителя при конкретната процедура. Обхватът на забраната включва както показателите за оценка, така и подпоказателите и всички компоненти на оценката, определени от възложителя в методиката.  **(чл.70, ал.5 и ал.12 от ЗОП)**  При обществена поръчка с обект проектиране и изпълнение на строителство показателите за оценка трябва да включват характеристики, относими към всяка от двете дейности.  **(чл. 70, ал. 9 от ЗОП)**  Когато цените на стоките или услугите – предмет на обществена поръчка, са обект на регулиране, кандидатите или участниците могат да предлагат различни цени само когато това не нарушава политиката на регулиране на тези цени.  **(чл. 70, ал. 11 от ЗОП)**  **Насочващи източници на информация:** прегледайте обявлението за обществената поръчка в частта относно критериите за възлагане и документацията за участие в частта относно методиката за оценка на проектите.  Анализирайте всички показатели за оценка на проектите с тяхната относителна тежест, включително подпоказателите и компонентите за оценяване (ако има такива), съдържащи се в методиката за оценка и обявлението за обществената поръчка. Анализирайте и установете дали показателите, включително и всички подпоказатели и параметри за оценка предвиждат оценяване на финансовото и икономическо състояние на участниците, техните технически възможности и професионална им компетентност. |  |  |
| 29. | | **Формулирани ли са условия или изисквания, които необосновано ограничават участието на чуждестранните лица?**  **Формулирани ли са условия или изисквания, които дават предимство или необосновано ограничават участието на лица в процедурата?**  **Формулирани ли са незаконосъобразни изисквания в процедурата?**  Участието в конкурс за проект не може да се ограничава:  1. чрез посочване на национален признак или териториален обхват;  2. чрез изискване за определена правно-организационна форма на участника.  При открит конкурс всички заинтересовани лица могат да представят проекти.  Когато конкурсът за проект се провежда с ограничен брой участници, възложителят определя ясни и недискриминационни критерии за намаляване броя на кандидатите. В този случай проекти могат да представят само кандидатите, които са били поканени от възложителя. Броят на поканените кандидати трябва да е достатъчен, за да се гарантира реална конкуренция.  **(Чл.80, ал. 4 от ЗОП)**  Условията или изискванията могат да се отнасят както до критериите за и показателите за оценка, така и до други условия или изисквания на възложителя. За да се заключи дали едно изискване противоречи на чл. 2, ал. 2 от ЗОП, е необходимо да се направи анализ доколко същото е съобразено с предмета, стойността, обема и сложността на поръчката. Неясните изисквания също са предпоставка за неравно третиране и допускане на дискриминация на участниците.  **ВАЖНО!** Формулираните изисквания следва да са от една страна съобразени с предмета на поръчката, а от друга – да бъдат пропорционални на нейната стойност, обем и количество.  Като критерий за подбор не може да се включват условия или изисквания, които са свързани с изпълнението само на обществени поръчки, или с изпълнението на конкретно посочени програми или проекти, или с конкретизирането на източници на финансиране, или на определен брой изпълнени договори с конкретно посочване на предмета им.  **ВАЖНО!**  Възложителите нямат право да изискват от участниците да доказват критериите за подбор с информация и документи, които не са посочени в ЗОП (чл.59, ал.3).  **(чл. 59 във връзка с чл.2, ал.2 от ЗОП, чл. 61, чл. 63 от ЗОП)**  **Насочващи източници на информация:** прегледайте обявлението за обществената поръчка и документацията за участие. |  |  |
| 30. | | **Методиката за оценка на проектите законосъобразна ли е, включително съдържа ли точни указания за определяне на оценката по всеки показател и за определяне на комплексната оценка (ако е приложимо)?**  Възложителят е длъжен в методиката за оценка да даде точни и ясни указания за определяне на оценката по показателите и за определяне на комплексната оценка на проекта. Изискването се отнася до всички показатели и подпоказатели за оценка, както и до компонентите на оценяване.  **(чл. 70, ал. 4 и ал. 7 от ЗОП)**  **ВАЖНО!** Методиката за оценка следва да информира заинтересованите лица по какъв начин да подготвят проектите си, за да получат максимален брой точки. – чл.70, ал.7, т.3 от ЗОП.  **ВАЖНО!**  Не се допуска включването на показатели за оценка, които отчитат времето за извършване на плащанията (отложено или разсрочено плащане) или оценяване на размера или отказа от авансово плащане, когато се предвижда предоставяне на аванс.  **(чл. 70, ал. 10 от ЗОП)**  **Насочващи източници на информация:** методика за оценка на проектите, както и останалата част от документацията за участие, която е свързана с описаните в методиката указания.  Анализирайте методиката за оценка и свързаните части на документацията за участие. Обърнете внимание на относителната тежест на всеки от показателите за оценка, на предвидената скала/стъпка, на инструкциите за начина на определяне на оценката по всеки показател и за определяне на комплексната оценка. Обърнете внимание на начина на присъждането на оценките и доколко съгласно ДУ то е обвързано с обективни обстоятелства. |  |  |
| 31. | | **В случай на провеждане на процедура за конкурс за проект в областта на инвестиционното проектиране, проектната стойност на строежа включена ли е като показател за оценка на конкурсните проекти?**  Съгласно нормата на чл.33, ал.2 от ППЗОП когато се провежда конкурс за проект в областта на инвестиционното проектиране, проектната стойност на строежа задължително се включва като показател за оценка на конкурсните проекти.  **(чл.33, ал.2 от ППЗОП)** |  |  |
| **ІІ. ПРОВЕЖДАНЕ НА ПРОЦЕДУРАТА ЗА ОБЩЕСТВЕНА ПОРЪЧКА** | | | | |
| **ІІ. 1 Искания за разяснения по документацията за участие** | | | | |
| 32. | | **Спазен ли е срокът за отговор на постъпилите искания за разяснение по документацията за участие?**  Възложителят е длъжен да даде отговор на заинтересованите лица в 4-дневен срок от постъпването на искането за разяснение, но не по-късно от 6 дни преди срока за получаване на заявленията/проектите (при съкращаване на сроковете се прилага чл.33, ал.2)  **ВАЖНО!** разясненията се публикуват в РОП. В разясненията не се посочва информация за лицата, които са ги поискали.  **(чл. 33 от ЗОП)**  **Насочващи източници на информация:** прегледайте постъпилите искания за разяснения и дадените отговори.  За всяко постъпило искане поотделно анализирайте:  - датата, на която е постъпило искането за разяснение, включително и наименованието на подателя;  - датата, на която е публикуван отговора на поисканото разяснение |  |  |
| 33. | | **Даденото от възложителя разяснение променя ли съдържанието на изискванията, съдържащи се в документацията за участие?**  Възложителят няма право да променя изискванията, съдържащи се в документацията за участие, с разясненията по нея – няма право нито да допълва, нито да изменя, нито да отменя изисквания. Информацията в отговорите на възложителя не трябва да противоречи на информацията от документацията за участие.  **(33, ал. 5, чл. 100, ал.1-2 от ЗОП)**  **Насочващи източници на информация:** прегледайте публикуваните отговори, както и документацията за участие, включително обявлението за обществената поръчка.  Анализирайте дали дадените отговори на практика изменят изисквания, съдържащи се в документацията за участие.  Ако с разяснението се променят изисквания, следва да се формулира констатация. |  |  |
| **ІІ. 2 Провеждане на открит конкурс за проект**  **Получаване и регистриране на заявления за участие и/или проекти** | | | | |
| 34. | | **Конкурсният проект и документите по чл. 39, ал. 2 от ППЗОР (заявление и приложенията към заявлението)подадени ли са чрез платформата съгласно правилата по чл. 229, ал. 1, т. 12 от ЗОП и при спазване на изискванията, поставени от възложителя?**  **Получил ли е подадения проект уникален номер, който се присъжда на всички получени документи и/или материали?**  Когато конкурсният проект или части от него не се подават чрез платформата, те се представят в запечатана непрозрачна опаковка, върху която се посочват:1. (наименованието на участника;  2. адрес за кореспонденция, телефон и по възможност – факс и електронен адрес;  3. наименованието на конкурса.  При получаването на документите извън платформата върху опаковката се отбелязват данните по чл. 48, ал. 1, т. 2 от ППЗОП, за което на приносителя се издава документ. Не се приемат конкурсни проекти, които са представени след изтичането на крайния срок за получаване или са в незапечатана опаковка или в опаковка с нарушена цялост. |  | **Проверени документи и относима информация:** |
| Назначаване на длъжностни лица, които да извършат предварителни действия по осигуряване анонимността на проектите преди тяхното разглеждане от журито. | | | | |
| 35. | | **Възложителят определил ли е длъжностни лица, които да осигурят анонимността на конкурсните проекти?**  **Налице ли са писмени декларации по чл. 90, ал. 2, съответно чл. 93 от ППЗОП за запазване в тайна на всички обстоятелства, станали им известни във връзка с действията им по чл. 90, ал. 1, съответно чл. 93 от ППЗОП, за всяко едно от назначените длъжностни лица?**  **В случаите на електронно подаване на проектите, длъжностните лица осигуряват анонимността на проектите при спазване на правилата на платформата. При подаване на конкурсните проекти на хартиен носител, длъжностните лица отварят опаковките и проверяват за спазване на изискванията по чл. 89, ал. 3 от ППЗОП, както и за състоянието на конкурсните проекти.**  **Насочващи източници на информация:** Прегледайте всички налични декларации по чл. 90, ал.2, за всяко едно от определените от възложителя длъжностни лица! |  |  |
| 36. | | **Длъжностните лица съставили ли са списък на уникалните номера на проектите и на съответстващите им имена на участниците?**  Списъкът се съхранява от длъжностните лица до обявяване класирането на проектите.  Документите и материалите по конкурса за проект предадени ли са на журито от длъжностните лица?  **(чл. 90 от ППЗОП).** |  |  |
| **ІІ.4 Работа на журито за оценка на представените проекти** | | | | |
| 37. | | **Възложителят обявил ли е лицата, номинирани за членове на журито и за резервни членове, най-малко 14 дни преди крайния срок за получаване на конкурсните проекти, ако не са посочени в обявлението?**  Съгласно чл. 86, ал. 4 от ППЗОП, възложителят оповестява лицата, номинирани за членове на журито и за резервни членове чрез **профила на купувача**. |  |  |
| 38. | | **В случай на депозирани основателни възражения от лица, заинтересовани от участие в конкурса за проект срещу член на журито или срещу резервен такъв, възложителят заменил ли е съответното лице, номинирано за член на журито или за резервен член, в законоустановения 3-дневен срок?**  Всеки заинтересован от участие в конкурса за проект може да подава до възложителя писмено мотивирано възражение чрез платформата срещу номиниран член на журито и срещу резервен член, с когото е в отношения, които пораждат конфликт на интереси, в 3-дневен срок от обявяване на номинираните лица. Когато възраженията са подадени в срок и са основателни, в 3-дневен срок възложителят заменя съответното лице, номинирано за член на журито или за резервен член. Окончателният поименен състав на журито и на резервните членове се обявява най-късно до крайния срок за получаване на конкурсните проекти.  **(чл. 86, ал. 2 и ал. 3 от ППЗОП)** |  |  |
| 39. | | **При назначаването на лицата за членове на жури, възложителят спазил ли е изискванията на чл. 87 и 88 от ППЗОП?**  **Членовете на журито представили ли са писмени декларации, с които се задължават да пазят в тайна обстоятелствата, които са узнали във връзка със своята работа, както и за липсата на обстоятелствата по чл. 80, ал. 7, изречение второ от ЗОП?**  Конкурсът се провежда от жури, което е независимо при вземането на решения или изразяването на становища. По отношение на членовете на журито не трябва да е налице конфликт на интереси с кандидатите или участниците.  Възложителят назначава жури със заповед, в която определя:  1. поименния състав и лицето, определено за председател;  2. сроковете за извършване на работата;  3. място на съхранение на документите, свързани с конкурса за проект, подадени извън платформата, до приключване на работата на журито, когато е приложимо..  Журито се състои от нечетен брой членове. Когато от участниците в конкурса се изисква определена професионална квалификация или правоспособност, най-малко две трети от членовете на журито трябва да имат същата или еквивалентна квалификация или правоспособност. Членове на журито могат да са и външни лица.  На журито не могат да се дават указания във връзка с оценяване на проектите. Неговите решения относно оценките са независими и окончателни.  Членовете на журито са длъжни да пазят в тайна обстоятелствата, които са узнали във връзка със своята работа, за което представят писмени декларации преди разглеждането на конкурсните проекти. Липсата на обстоятелствата по чл. 80, ал. 7, изречение второ от ЗОП се декларират от членовете на журито преди разглеждане на документите за съответствие с изискванията към личното състояние и критериите за подбор, поставени от възложителя.  Заседанията на журито се протоколират, а след приключване на работата му се изготвя доклад.  Когато е необходимо, журито предлага на възложителя да възлага експертизи, изготвени от външни лица – експерти. **(чл. 88, ал.3 от ППЗОП и чл. 80, ал.7 от ЗОП)**  **Насочващи източници на информация:** прегледайте подписаните декларации и заповедта на възложителя за назначаване и определяне членовете на журито.  Анализирайте:  - броя на членовете на журито,  - датата на получаване на списъка с постъпилите заявления,  - броя на подадените декларации,  - датата на подаване на декларациите,  - съдържанието на декларациите.  При наличие на индикатори за свързаност на възложителя или членовете на журито с лица, имащи отношение към проекта избраният на първо място, следва да се направят допълнителни проверки, вкл. в официални регистри и други публични източници на информация. |  |  |
| **Ограничен конкурс за проект:** | | | | |
| 40. | | **Подаденото заявлението за участие в ограничения конкурс за проект съдържа ли документите по чл. 39, ал. 2 и подадено ли е чрез платформата?**  **(чл. 92, ал. 1 от ППЗОП)**  Проверете подаденото заявление в платформата. |  |  |
| 41. | | **Назначеното от възложителя жури законосъобразно ли е провело действията по предварителен подбор на кандидатите, подали заявление за участие?**.  При прегледа на заявленията правилно ли са установени липса, непълнота или несъответствия на информацията, вкл. нередовности или фактическа грешка с изискванията към личното състояние или критериите за подбор, поставени от възложителя, по отношение на отстранените участници на етап разглеждане на документите по чл.39, ал.2 от ППЗОП?  При прегледа на заявленията за участие, журито е длъжна да установи всички липсващи документи и несъответствия в критериите за подбор и другите изисквания на възложителя.  Кандидатите, по отношение на които е констатирано несъответствие или липса на информация, могат да представят на журито нов ЕЕДОП и/или други документи, които съдържат променена и/или допълнена информация.  Това означава, че журито няма право да определя документите, които следва да представи кандидата. То само установява нередовността в документите от заявлението за участие и уведомява за това кандидата.  (чл. 54, ал. 1, чл. 55, ал. 1, и чл.107 от ЗОП, чл. 54, ал. 9 от ППЗОП)  Журито извършва предварителен подбор по реда на чл. 54, ал. 7 – 9 и ал. 11 – 13 от ППЗОП, като прилага ясни и недискриминационни критерии за намаляване броя на кандидатите  Насочващи източници на информация: прегледайте протокола за работата на журито и проектите на отстранените участници в частта на документите по чл.39, ал.2 от ППЗОП и допълнително представените документи.  Анализирайте:  - заявленията на кандидадите, които не отговарят на обявените от възложителя изисквания и мотивите за това;  - установените от журито а нередовности/несъответствия/липси и  - представените от кандидатите документи за отстраняването им.  Установете дали журито е действало законосъобразно спрямо кандидатите, които не са поканени за участие в диалог. Анализът се прави за всеки непоканен кандидат поотделно с цел да се потвърди законосъобразността на действията на журито.  (Чл. 92 от ППЗОП)  **(чл.104, ал.4 от ЗОП)**  **(чл. 54, ал. 7-9 и ал. 11-13 от ППЗОП)**  **Насочващи източници на информация:** прегледайте протокола за работата на журито и заявленията за участие на отстранените кандидати в частта на документите от заявлението за участие и допълнително представените документи.  Анализирайте:  - заявленията за участие на ОТСТРАНЕНИТЕ кандидати в случай, че са отстранени във връзка с нередовности на документите по отношение на критериите за подбор;  - установените от журито нередовности и  - изисканите от кандидатите документи за отстраняването им.  Установете дали журито е действала законосъобразно спрямо отстранения участник. Анализът се прави за всеки отстранен участник поотделно с цел да се потвърди законосъобразността на действията на журито. |  |  |
| 42. | | **В срок от 5 работни дни от датата на приемане на протокола възложителят обявявил ли е с решение кандидатите, които ще бъдат поканени да представят конкурсни проекти?**  **Включени ли са в решението и кандидатите, които не отговарят на обявените от възложителя изисквания и мотивите за това?** |  |  |
| 43. | | **Възложителят изпратил ли е покани на одобрените кандидати да представят проекти в срока по чл. 55, ал. 2 от ППЗОП?**  **Поканите до одобрените кандидати се изпращат в тридневен срок от: 1.изтичането на срока за обжалване – когато решението не е обжалвано, или е обжалвано, но не е направено искане за налагане на временна мярка;**  **2. влизането в сила на определението, с което е отхвърлено искането за временна мярка;**  **3. влизането в сила на решението, когато е наложена временна мярка.**  **Чл. 92, ал. 5 от ППЗОП, чл. 55 от ЗОП)** |  |  |
| 44. | | **Кандидатите, поканени да представят конкурсни проекти, отговарят ли на изискванията на възложителя?**  **Съдържат ли заявленията им за участие всички изискуеми от възложителя документи?**  **Насочващи източници на информация:** прегледайте всички документи от заявлението за участие на кандидатите, поканени да представят конкурсни проекти.  (чл. 39, ал. 2 от ППЗОП)  Прегледайте документите, съдържащи се в заявлението за участие на кандидатите, поканени да представят конкурсни проекти, и преценете дали отговаря на **ВСИЧКИ ИЗИСКВАНИЯ НА ВЪЗЛОЖИТЕЛЯ**, както относно критериите за подбор, така и относно личното състояние на кандидатите.  В случай, че установите липсващи документи или несъответствия, анализирайте и посочете дали са описани като такива в съответния протокол за работата на журито. Преценете дали установените отклонения представляват основание за отстраняване на кандидата.  **ВНИМАНИЕ! ДА СЕ АНАЛИЗИРА ДАЛИ КАНДИДАТ, ПОКАНЕН ДА ПРЕДСТАВИ КОНКУРСЕН ПРОЕКТ, Е ТРЕТИРАН ПО-БЛАГОПРИЯТНО ОТ ОТСТРАНЕНИТЕ УЧАСТНИЦИ.**  За целта проверете специално дали кандидатите, поканени да представят конкурсни проекти, отговарят на изискванията, които са посочени като причини за отстраняване на участниците. |  |  |
| 45. | | **Конкурсният проект и документите по чл. 39, ал. 2 от ППЗОР (заявление и приложенията към заявлението) подадени ли са чрез платформата съгласно правилата по чл. 229, ал. 1, т. 12 от ЗОП и при спазване на изискванията, поставени от възложителя от участниците поканени да представят конкурсни проекти?**  Получил ли е подадения проект уникален номер, който се присъжда на всички получени документи и/или материали?  Когато конкурсният проект или части от него не се подават чрез платформата, те се представят в запечатана непрозрачна опаковка, върху която се посочват:  1. (наименованието на участника;  2. адрес за кореспонденция, телефон и по възможност – факс и електронен адрес;  3. наименованието на конкурса.  При получаването на документите извън платформата върху опаковката се отбелязват данните по чл. 48, ал. 1, т. 2 от ППЗОП, за което на приносителя се издава документ. Не се приемат конкурсни проекти, които са представени след изтичането на крайния срок за получаване или са в незапечатана опаковка или в опаковка с нарушена цялост. |  |  |
| 46. | | **Възложителят определил ли е длъжностни лица, които да осигурят анонимността на конкурсните проекти?**  **Налице ли са писмени декларации по чл. 90, ал. 2, съответно чл. 93 от ППЗОП за запазване в тайна на всички обстоятелства, станали им известни във връзка с действията им по чл. 90, ал. 1, съответно чл. 93 от ППЗОП, за всяко едно от назначените длъжностни лица?**  В случаите на електронно подаване на проектите, длъжностните лица осигуряват анонимността на проектите при спазване на правилата на платформата. При подаване на конкурсните проекти на хартиен носител, длъжностните лица отварят опаковките и проверяват за спазване на изискванията по чл. 89, ал. 3 от ППЗОП, както и за състоянието на конкурсните проекти.  **Насочващи източници на информация: Прегледайте всички налични декларации по чл. 90, ал. 2 от ППЗОП за всяко едно от определените от възложителя длъжностни лица.** |  |  |
| 47. | | **Назначеното от възложителя жури законосъобразно ли е провело действията по разглеждане и оценка на представените проекти на закрито заседание? Възложителят обявил ли е по подходящ начин датата, часа и мястото на провеждане на публично заседание за обявяване на резултатите от оценяването и класирането на проектите?**  **(чл.91, ал. 1-4 от ППЗОП)**  **Журито разглежда и оценява проектите по реда на чл. 91, ал. 1 – 3 от ППЗОП. Въпросите по чл. 91, ал. 2 от ППЗОП се изясняват след класиране на проектите. Журито приключва работата си по реда на чл. 91, ал. 6 и 7 от ППЗОП.**  Журито разглежда и оценява представените проекти на закрити заседания въз основа на критериите, посочени в обявлението и в документацията за конкурса, и класира проектите, които отговарят на предварително обявените условия.  При разглеждането и оценяването на проектите журито при необходимост отбелязва въпроси, които се нуждаят от изясняване във връзка с различни аспекти на проектите.  Резултатите от оценяването и класирането се обявяват на публично заседание, на което имат право да присъстват участниците в процедурата или техни упълномощени представители, както и представители на средствата за масово осведомяване. Възложителят е длъжен да обяви по подходящ начин датата, часа и мястото на извършване на посочените действия. На заседанието се отваря и плика, съдържащ списък на номерата на конкурсните проекти и съответстващите им имена на участниците и се съобщават имената на участниците, чиито проекти са класирани.  **Насочващи източници на информация:** прегледайте протокола от работата на журито, както и доказателствата, удостоверяващи дали възложителят е обявил по подходящ начин датата, часа и мястото на провеждане на публично заседание за обявяване на резултатите от оценяването и класирането на проектите. |  |  |
| 48. | | **След разглеждане на документите по чл. 39, ал. 2 от ППЗОП от журито, съставеният протокол изпратен ли е до всички кандидати и участници в процедурата?**  **(чл. 54, ал. 8, чл. 91, ал. 5 от ППЗОП)**  **Насочващи източници на информация:** прегледайте писмата, с които е изпратен протокола на кандидатите, както и други документи, свързани с установяването на подлежащите на проверка факти, ако е необходимо.  Анализирайте датата и адресатите на писмата, с които е изпратен протоколът. Анализирайте датата, на която протоколът е бил публикуван в профила на купувача. |  |  |
| 49. | | **След приключване на работата си назначеното от възложителя жури изготвило ли е доклад, включващ всички задължителни реквизити съгласно чл. 91, ал. 6 от ППЗОП?**  **(чл. 91, ал. 6 и ал. 7 от ППЗОП)**  След приключване на работата си журито изготвя доклад, който съдържа:  1. състава на журито;  2. участниците в конкурса;  3. класираните проекти и участниците, предложени за награждаване;  4. проектите, предложени да отпаднат от участие, тъй като не отговарят на предварително обявените условия,  когато е приложимо;  5. участниците, предложени за отстраняване, когато е приложимо;  6. мотивите за предложенията по т. 4 и 5**Важно!!** Към доклада се прилагат всички документи, изготвени в хода на работата на журито, като протоколи, оценителни таблици, мотивите за особените мнения и др.  **Насочващи източници на информация:** прегледайте изготвения от журито доклад, както и всички документи, изготвени в хода на работата на журито. |  |  |
| 50. | | **Отстранените участници на етап оценка на проекти, действително ли не отговарят на заложените от възложителя изисквания в проектната задача и указанията за изпълнението й?**  **Насочващи източници на информация:** прегледайте проектното предложение на отстранените участници и техническото задание, изисквания на възложителя в обявлението и документацията за участие. |  |  |
| 51. | | **Заявлението за участие на кандидата, класиран на първо място и представеният от него конкурсен проект отговарят ли на изискванията на възложителя?**  Заявлението за участие съдържа информация относно личното състояние на кандидатите и критериите за подбор.  Заявлението за участие включва най-малко следните документи:  1. ЕЕДОП за кандидата в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнение на поръчката;  2. документи за предприети мерки за надежност, когато е приложимо;  3. документи по чл. 37, ал. 4 от ППЗОП, когато е приложимо;  (чл. 39, ал. 2 от ППЗОП)  Изискванията към конкурсния проект се съдържат в обявлението и документацията за участие.  *Конкурсният проект и документите по чл. 39, ал. 2 се представят по реда на чл. 47, ал. 1 и чл. 48, ал. 2 – 5.*  *(2) Конкурсният проект и документите по ал. 1 се представят в запечатана непрозрачна опаковк (когато е приложимо)а, върху която се посочва:*  *1. наименованието на участника, включително на участниците в обединението, когато е приложимо;*  *2. адрес за кореспонденция, телефон и по възможност – факс и електронен адрес;*  *3. наименованието на конкурса.*  ***Внимание!*** Въпросът се отнася само до заявлението за участие на кандидата, определен за изпълнител.  ***Забележка:***  **Относно критериите за подбор по чл. 61 и чл. 63 от ЗОП:**  - при **участници обединения, които не са регистрирани като юридически лица,** съответствието с критериите за подбор се доказва от обединението участник, а не от всяко от лицата, включено в него, с изключение на съответната регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединение /чл. 59, ал. 6 от ЗОП/.  **Обстоятелствата по чл. 54, ал. 1 от ЗОП и посочените в обявлението по чл. 55, ал. 1 от ЗОП се декларират в ЕЕДОП и се отнасят до лицата посочени в чл. 54, ал. 2 и ал. 3 от ЗОП. Лицата по чл. 54, ал. 2 и чл. 55, ал. 3 от ЗОП са посочени изчерпателно в чл. 40 от ППЗОП.**  **Насочващи източници на информация:** прегледайте заявлението за участие на кандидата, определен за изпълнител и прилежащите към него документи..  **ВНИМАНИЕ! ДА СЕ АНАЛИЗИРА ДАЛИ КАНДИДАТЪТ, ОПРЕДЕЛЕН ЗА ИЗПЪЛНИТЕЛ, Е ТРЕТИРАН ПО-БЛАГОПРИЯТНО на етап преглед на критериите за подбор от останалите кандидати.**  За целта проверете специално дали заявлението за участие на кандидата, определен за изпълнител, отговаря на изискванията, които са посочени като причини за несъответствие с критериите за подбор на отстранинете кандидати. |  |  |
| 52. | | **В проверяваната процедура свързани лица или свързани предприятия подали ли са завления/проекти като самостоятелни участници?**  Свързани лица не могат да бъдат самостоятелни участници в една и съща процедура.  **(чл. 101, ал. 11 и § 2, т. 45 от ЗОП)**  **Всяко лице, което участва в конкурс за проект, има право да представи само един проект, изготвен на български език. В конкурс за проект едно физическо или юридическо лице може да участва само в едно обединение. Лице, което участва в обединение или е дало съгласие да бъде подизпълнител на друг кандидат или участник, не може да подава самостоятелно заявление за участие или проект.**  **Насочващи източници на информация:** прегледайте съответните документи (представяне на участника, др. документи, съдържащи идентифицираща информация за лицата) от проекта на класираният на първо място, както и от проектите на другите участници, вкл. отстранените. Анализирайте протоколите за работата на журито и решението за класиране на участниците. При необходимост направете справки в официални регистри и други публични източници на информация.  Прегледайте завлението/проекта на класираният на първо място. Проверете дали същият се явява свързано лице по смисъла на § 2, т. 45 от ЗОП с възложителя и/или с другите самостоятелни участници в процедурата.  "Свързани лица" съгласно § 2, т. 45 от ЗОП са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа, а именно:  а) лицата, едното от които контролира другото лице или негово дъщерно дружество;  б) лицата, чиято дейност се контролира от трето лице;  в) лицата, които съвместно контролират трето лице;  г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.  "Контрол" е налице, когато едно лице:  а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или  б) може да определя пряко или непряко повече от половината от членовете на управителния или контролния орган на едно юридическо лице; или  в) може по друг начин да упражнява решаващо влияние върху вземането на решения във връзка с дейността на юридическо лице. |  |  |
| РАЗДЕЛ ІІІ. ПРИКЛЮЧВАНЕ НА ПРОЦЕДУРАТА ЗА ОБЩЕСТВЕНА ПОРЪЧКА | | | | |
| ІІІ. 1. Решение за класиране и определяне на изпълнител | | | | |
| 53. | | **Решението за класиране на участниците издадено ли е в срока по чл. 106, ал. 6 от ЗОП?**  **Решението изпратено ли е на всички кандидати в 3-дневен срок от издаването му и публикувано ли е в профила на купувача?**  В 10-дневен срок от утвърждаването на доклада възложителят издава решение за класирането на участниците в конкурса, в което се посочват и присъдените награди и плащания, когато е приложимо.  **(чл. 95 от ППЗОП)**  Възложителят е длъжен да изпрати на кандидатите решението за класиране на участниците в тридневен срок от издаването му чрез предвидените способи в чл. 43, ал. 2 от ЗОП.Възложителят е длъжен да публикува в профила на купувача решението за класиране на участниците и да изпрати решението на кандидатите. (чл. 95 от ППЗОП, във връзка с чл.106, ал.6 от ЗОП, чл. 43, ал. 1 от ЗОП, чл. 24, ал. 1, т. 2 от ППЗОП, чл. 42, ал. 2 от ЗОП)Насочващи източници на информация: прегледайте писмата, с които възложителят е изпратил решението за подбор на кандидатите, или други документи, от които могат да се установят подлежащите на проверка факти.Анализирайте: - датата на решението за подбор;  - датата на придружителното писмо, с което е изпратено писмото (за всеки кандидат поотделно) или  - датата на получаване на решението за класиране  - датата на публикуване на решението за класиране в профила на купувача. |  |  |
| ІІІ. 2 Решение за прекратяване на процедурата | | | | |
| 54. | | **Процедурата прекратена ли е и решението на възложителя съдържа ли мотиви, обосноваващи настъпването на едно от следните основания:**  1. не е подадена нито една оферта, заявление за участие или конкурсен проект или не се е явил нито един участник за преговори;  2. всички оферти или заявления за участие не отговарят на условията за представяне, включително за форма, начин и срок, или са неподходящи;  3. всички конкурсни проекти не отговарят на предварително обявените условия от възложителя;  4. първият и вторият класиран участник откаже да сключи договор;  5. са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;  6. поради неизпълнение на някое от условията по чл. 112, ал. 1 не се сключва договор за обществена поръчка;  7. всички оферти, които отговарят на предварително обявените от възложителя условия, надвишават финансовия ресурс, който той може да осигури;  8. отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;  9. са необходими съществени промени в условията на обявената поръчка, които биха променили кръга на заинтересованите лица.  10. е подадена само една оферта, заявление за участие или конкурсен проект;  11. има само едно подходящо заявление за участие или една подходяща оферта;  12. има само един конкурсен проект, който отговаря на предварително обявените условия от възложителя;  13. участникът, класиран на първо място:  а) откаже да сключи договор;  б) не изпълни някое от условията по чл. 112, ал. 1, или  в) не докаже, че не са налице основания за отстраняване от процедурата.  Възложителят е ***длъжен*** да прекрати процедурата на основанията по т. 1-9 от настоящия въпрос при възникване на обстоятелствата, визирани в чл. 110, ал. 1 от ЗОП. За това издава мотивирано решение, с което обосновавана настъпването на всички обстоятелства.  Възложителят по преценка ***може*** да прекрати процедурата на основанията по т.10-13 от настоящия въпрос при възникване на обстоятелствата, визирани в чл. 110, ал. 2 от ЗОП. (чл. 110, ал. 1 и ал. 2 от ЗОП) **Насочващи източници на информация:** прегледайте протокола за работата на журито, решението за прекратяване на процедурата и документите, които обосновават фактите, съдържащи се в мотивите на издаденото решение. Анализирайте:- дали в решението се съдържат мотиви относно всички обстоятелства, визирани в съответното правно основание; - дали настъпването на всички обстоятелства, визирани в съответното правно основание, се потвърждава от доказателствата, намиращи се при възложителя. |  |  |
| 55. | | **Изпратена ли е информация за резултатите от проведения конкурс до АОП и до ОВ на ЕС в срок от 30 дни от приключването му?**  Възложител, който е провел конкурс за проект, изпраща обявление за резултатите от конкурса в срок до 30 дни от приключването му.  Информация, която се съдържа в обявлението по чл. 30, ал. 2 от ЗОП и чието оповестяване противоречи на закон или на обществения интерес, както и тази, по отношение на която участниците правомерно са се позовали на конфиденциалност във връзка с наличието на технически или търговски тайни, не се публикува.  **(чл. 30, ал.2 и ал.3 от ЗОП)**  **Насочващи източници на информация:** прегледайте обявлението за резултатите от проведения конкурс. |  |  |
| 56. | | **Извършена е и е документирана проверка в инструмента АРАХНЕ (АRACHNE)/ национална лицензирана информационна система (Дакси, Сиела, Апис Регистър) и резултатите от проверката са взети предвид?** |  |  |
| РАЗДЕЛ IV. ИНДИКАТОРИ ЗА НЕРЕДНОСТИ И ИЗМАМИ, КОИТО ИМАТ ОТНОШЕНИЕ КЪМ ОБЩЕСТВЕНАТА ПОРЪЧКА(„ЧЕРВЕНИ ФЛАГОВЕ“) | | | | |
| 57. | | **Налице ли са в проверяваната процедурата индикатори за конфликт на интереси?**  **Моля формирайте заключението си за проверяваната процедура, след като изпълните т. ІІІ от указанията към настоящия контролен лист.** |  |  |
| 58. | | **Налице ли са в проверяваната процедурата индикатори за договаряне при офериране?**  **Моля формирайте заключението си за проверяваната процедура, след като изпълните т. ІІІ от указанията към настоящия контролен лист.** |  |  |
| 59. | | **Налице ли са в проверяваната процедурата индикатори за неоснователно възлагане на един изпълнител?**  **Моля формирайте заключението си за проверяваната процедура, след като изпълните т. ІІІ от указанията към настоящия контролен лист.** |  |  |

|  |
| --- |
| ***Заключение:***  ***Процедурата е проведена законосъобразно, като не установих отклонения. ИЛИ***  ***Установих ......... броя отклонения, – Референция - Въпроси № ............. по-горе.*** |

|  |  |
| --- | --- |
| Експерт, извършил проверката (дата, име): |  |
| Началник на отдел ИН, извършил преглед (дата, подпис): |  |
| ***Заключение на началника на отдел от прегледа:***  - проверяващият е попълнил общата информация за поръчката и колона „Да/Не/НП” за всички въпроси;  - установените отклонения са документирани в колона „Коментари/Референции” в съответствие с изискванията на общите указания по КЛ – т.е. потвърждава отклоненията.  - съгласен съм с констатираното отклонение  - потвърждавам/не потвърждавам идентифицираните индикатори за измама в проверената процедура и описани в колона „Коментари/Референции“ от раздел ІV на контролния лист. | |